Dhen Viyafaari Kuran Huddha Libeynee Hendhunu9In Reygandu9Ah - Vaguthu\nދެން ވިޔަފާރިކުރަން ހުއްދަ ލިބޭނީ ހެނދުނު9އިން ރޭގަނޑު9އަށް\nމާލޭގެ ފިހާރަތައް ހުޅުވާލުމުން ކިޔު ހަދާފައި؛- ވަގުތު އިމޭޖަސް- މުހައްމަދު އަފްޒަލް\nކޮވިޑް-19 އާއި ގުޅިގެން މާލެ ސަރަޙައްދުގައި އިއުލާނުކޮށްފައިވާ ފުރަބަންދުގެ ފިޔަވަޅުތަކަށް ލުއިދޭއިރު ވިޔަފާރިކުރަން ހެނދުނު 9:00 އިން ރޭގަނޑު 9:00 އަށް ހުއްދަ ދޭގޮތަށް ހަމަޖައްސައިފިއެވެ.\nމިކަން ހާމަކޮށް މިރޭ އިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނާ އޮފް ޕޮލިސް ޑރ. އަބްދުﷲ ފައިރޫޝް ވިދާޅުވީ، މިއަދުން ފެށިގެން ފިހާރަތައް ހުޅުވާފައި ބެހެއްޓޭނީ މިވަގުތުތަކުގައި ކަމަށެވެ. މި ވަގުތުގައި ފިހާރައަށް ގޮސްގެން ވިޔަފާރިކުރުމާއި ޑެލިވަރީގެ ޚިދުމަތް ދެވޭނެއެވެ.\nފައިރޫޝް ވިދާޅުވީ މި ހުއްދަ ލިބިދޭ ފިހާރަތަކުން ޤަވާއިދާ ޚިލާފުވާނަމަ ހުއްދަ ބާތިލުކުރާނެ ކަމަށެވެ.\nމާދަމައިން ފެށިގެން ފުރަބަންދުގެ ފިޔަވަޅުތަކަށް ލުއިދޭން ނިންމާފައިވާއިރު، އާ ހުއްދައިގެ ދަށުން ހަފްތާއަކު ދެ ދުވަހު ކޮންމެ ގެޔަކުން ތިން މީހަކަށް ބޭރަށް ދިއުމުގެ ހުއްދަ ލިބޭނެއެވެ. ކުރިން އެ ހުއްދަ ލިބެނީ ހަފްތާއަކު އެއް ދުވަހު، ގެޔަކުން އެންމެ މީހަކަށެވެ. މި ހުއްދަ ލިބޭނީ ކުރިންވެސް އޮންނަ ގޮތަށް ދެގަޑިއިރަށެވެ.\nގެއިން ބޭރަށް ދިއުމުގެ ހުއްދަ ނެގޭނީ ކުރިންވެސް އޮންނަ ގޮތަށް ފުލުހުންގެ ޕޯޓަލް މެދުވެރިކޮށެވެ. ރެއިން ފެށިގެން މި ހުއްދައަށް އެދުމުގެ ފުރުސަތު ހުޅުވާލާފައިވާއިރު ގޭބިސީގެ ކަރަންޓި މީޓަރުގެ ނަމްބަރު ފުލުހުންނަށް ފޮނުވަން ޖެހޭނެއެވެ. މިގޮތަށް ނިންމާފައި ވަނީ ހުއްދައަށް އެދޭ މީހުންނަކީ އެގޭބިސީގައި ދިރިއުޅޭ ބައެއްކަން ޔަޤީންކުރުމުގެ ގޮތުންނެވެ.\nނޫސްވެރިންގެ ބައްދަލުވުމުގައި ފައިރޫޝް ވިދާޅުވީ، ލުއިތަކާއެކު އާންމުންނަށް ބޭރަށް ނިކުމެވޭ ގަޑި ކަނޑައަޅަމުންދާނީ ކުރިއެކޭވެސް އެއްގޮތަށް އޮޓޮމެޓިކް ނިޒާމެއްގެ ތެރެއިން ކަމަށެވެ. މިގޮތުން ހުއްދައަށް އެދޭ ފަރާތްތަކަށް މި ހުއްދަ ލިބޭނީ އެކި ދުވަސްދުވަހުގެ އެކި ގަޑިތަކުގައި ކަމަށް އޭނާ ވިދާޅުވިއެވެ.\nލުއިތަކާއެކު މާދަމައިން ފެށިގެން އާ ހުއްދަ ދޫކުރާއިރު، ކުރިޔާއި ޚިލާފަށް ހުއްދައިގެ ދަށުން މުޅި މާލޭގައި އުޅެވޭނެއެވެ. ކުރިން އޮންނަނީ ފުލުހުން ކަނޑައަޅާ ވަކި ސަރަޙައްދެއްގައި ހުއްދައިގެ ދަށުން އުޅެވޭ ގޮތަށެވެ. އާ ހުއްދައާއެކު މިގޮތަށް ވަކި ސަރަޙައްދެއް ކަނޑައެޅިގެން ނުދިޔަނަމަވެސް މާލެ ސަރަޙައްދުގެ އެއްރަށުން އަނެއް ރަށަށް ދަތުރެއް ނުކުރެވޭނެއެވެ.\nމި ހުއްދަ ލިބިދިން ނަމަވެސް ހުއްދަ ލިބޭ ފަރާތްތަކުން އަމަލުކުރަން ޖެހޭނީ ކޮވިޑް-19 އާއި ގުޅިގެން ކަނޑައަޅާފައިވާ ރައްކާތެރިކަމުގެ މިންގަނޑުތަކާއި އެއްގޮތަށެވެ. އެގޮތުން މީހުން ގިނައިން ތިބޭ ތަންތަނުގައި ގައިދުރުކަން ބަހައްޓައި މާސްކު އަޅަން ޖެހެއެވެ.\nމެއި 29, 2020 10:05\nވިޔަފާރި ކުރާތަންތަނުގެ ހުއްދަ ބާތިލް ކުރުމުގެ ބާރު ފުލުހުންނަށް ލިބުނީ ކޮން ގާނޫނެއްގެ ދަށުންތޯ.\nތިއައީ ގަވާޢިދާ ޚިލާފު ވެއްޖެ ކަމަށް ބުނެ ބޮޑެތިޖުރުމާނާ ތަކެއް ކުރަން ވެގެން ގަޑި ބަދަލުކުރީ. އަދި ރައްޔިތު މިއައްވުރެ ބޮޑައް ހަނާއަރުވާލަން ވެގެން.\nމެއި 29, 2020 11:58\nމަޢްލޫމާތު ރަންގަޅުތޯ ބަލާލަންޖެހޭ\nމެއި 29, 2020 12:23\nމާތްﷲ މިކަމުން އަވަހައް ސަލާމަތް ކުރައް ވާދޭވެ. މިހާލަތުގަ މާތްﷲ އަޅަމެންގެ މައްޗަށް ލައްވާފާތިއްބެވި ވެރިން މިދަނީ އަޅުގަނޑު މިހާލަތުގެ އަނބިދަރީންގެ ބަނޑުފުރާނަ މުއްތި ކުރަން ކުރާމަސައްކަތް ހުއްޓުވާ އަތުގަ ފައިސާ އެއް ނެތުމުން ސަލާންޖަހަން މަގައްވެސް ނުނިކުމެވޭ ގޮތަށް ބަންދު ކޮއްފަ ﷲ ގެ ހެޔޮރަޙުމަތުން މި ވަބާއިން އަޅަމެން ސަލާމަތް ކުރައްވާފާދޭވެ.އާމީން.\nމެއި 29, 2020 12:48\nމިހާރު މިހިންގަނީ ޖަރީމާއެއް. ލޮކްޑައުންއެއް ނޫން. ވަކި ބަޔަކަށް ވިޔަފާރިކުރަން ހުއްދަ ދީފައި، ހުއްދަ ދިން މީހުން ދިން ފާހުން އެތައް ފާހެއް ހަދައިގެން، އެތަންތަނުގެ ނަމުގައި އެތެރެކޮށްފައި، ރަޖިސްޓަރީކޮށްފައި ނެތް ބިދޭސީން ލައިގެން ވިޔަފާރިކުރަމުންދަނީ. މިކަން ބަލަނީކީއެއް ނޫން. އެކަމަކު ގަވާއިދުން މީހުން ގެނެސްގެން ރަޖިސްޓަރީކޮށްގެން ހިންގާ މީހުންނަށް ވިޔަފާރި ކުރުމުގެ ހުއްދަ ނުދީ ހިފަހައްޓައިގެން މިތިބެނީ ވަކިބަޔަކު މުއްސަދިކުރުމަށް ގަސްދުގައި. ބިދޭސީންނަށް ފާސް ދޭއިރު އެއީ އެތަނެއްގައި މަސައްކަތްކުރަން ގެނެސް އެތަނުގައި ނުވަތަ އެކުންފުނީގައި ރަޖިސްޓަރީކޮށްފައި ތިބި ބައެއްތޯ ނުބަލައި ކުރަނީ ގަސްދުގައި އެމީހުން މުއްސަނދިކުރުމުގެ ބޭނުމުގައި.\nމެއި 29, 2020 14:50\nމީ ސީދާ ގޭސް. ހަވަ ދަނޑިމަތި އަބުރަނީ. ސީދާ ނޫހައްޤުން އަނިޔާ މިކުރަނީ.\nމެއި 29, 2020 12:55\nވިޔަފާރިތަށް ފުޑުފުޑުކޮށްލާނެމިފަހަރު. ކޮންމެވެސްބަހަނާއެއްދައްކައިގެން.\nމެއި 29, 2020 13:31\nކުރިން ވިއަފާރި ކުރި ގަޑި ތައް ބަދަލު ކުރިގޮތެއް އޮޅުން ފިލުވާ ދެވިދާނެތޯ؟\nމެއި 29, 2020 13:39\nހުރިހާ ފިހާރައެއް ހުޅުވާ ގަޑި ދުވާލު9އިން ރޭގަޑު9އަށް ބަދަލު ކުރިކަން ކުރިން ޕޮލިހުން ވެސް އަދި ސަރުކާރުން ބޭއްވި އެއްވެސް ނޫސް ކޮންފަރެންސަކުން ވެސް އަޑެއްނީވޭ ވީމާ މީ ކިހިނެއް ވީ ކަމެއްތޯ؟ އަދި ޕޮލިހުން ދީފަ ހުރި ވިއަފާރި ކުރަން ދާ ހުއްދަ ރޭގަނޑު 11އިން12 އަށް ވެސް ދީފަ އެބަހުރި އެއީ ކޮންތާކުން ވިއަފާރި ކުރަންތޯ؟\nމެއި 29, 2020 13:42\nތިގަޑިތަކަކީ ހަމަ އާންމު ހާލަތުގައިވެސް ވިޔާފާރި ކުރަމުން ގެންދިޔަ ގަޑިތައް ދެން އެއްކޮށް ލުއި ނުކޮށް ހިފަހައްޓަން އުޅެނީ ކީއްކުރަން ރައްޔިތުންގެ އަތްމައްޗަށް ދޫކޮށްލަން ވެއްޖެ ކުރާނެ ނުކުރާނެ ކަމެއް ނޭގި ތެޅެނީ މިވެނި ކަމެއް އެވެނި ކަމެއް ކުރީމޭ ބުނަންވެގެން ތިސަކަރާތް ޖެހުމުގެ އެއްވެސް ބޭނުމެއްނެތް ލާރިކޮޅެއް ކާލަންވެގެން ކުރާ ކަންތައްތައް ބަލިން ރައްކާވެ ތިބުމަކީ އެމީހެއްގެ އަމިއްލަ ޒިންމާއެއް\nމެއި 29, 2020 14:01\nރާއްޖޭގައި ކާފިއު އިޢުލާން ކުރީމަ އެއްވެސް މީހަކު ކާއެއްޗެއް ގަންނަން ވެސް ބޭރަކަށް ނުނިކުންނާނެ ގޭތެރޭގަތިބެ ބަނޑަށް މަރުވިއަސް އެންމެނަށް ވެސް އެގޭނެ ނިކުމެއްޖެއްޔާ ޝޮކުގަންގެ ހަމަލާ އަންނާނެ ކަން.\nމެއި 30, 2020 18:59\nތިއައީ ގަވާޢިދާ ޚިލާފު ވެއްޖެ ކަމަށް ބުނެ ބޮޑެތިޖުރުމާނާ ތަކެއް ކުރަން ވެގެން ގަޑި ބަދަލުކުރީ. އަދި ރައްޔިތު މިއައްވުރެ ބޮޑައް ހަނާއަރުވާލަން ވެގެން މީ ހަމަ ތެދުފުޅެއް ކޮންމެވެސް ވަރެއް ލިބޭނެތާ


ބަޣާވާތަކުން ސަރުކާރު ވައްޓާލަން އެބަ މަސައްކަތް ކުރޭ- އާދަމް ޝަރީފް | | Sangu News\nބަޣާވާތަކުން ސަރުކާރު ވައްޓާލަން އެބަ މަސައްކަތް ކުރޭ- އާދަމް ޝަރީފް\n10 އޮކްޓޯބަރ 2019 - 06:58\nޕްރޮގްރެސިވް ކޮންގްރެސްއިން ބޭއްވި ނޫސްވެރިންގެ ބައްދަލުވުން. ފޮޓޯ: ސަންގު\nބަޣާވާތަކުން ސަރުޚާރު ވައްޓާލުމަށް ސަރުކާރު ކޯލިޝަނުން މަޝްވަރާކުރައްވަނިކޮށް އަޑު އެއްސެވި ކަމަށް ޕީއެންސީގެ ޕާލިމަންޓްރީ ގުރޫޕުގެ ލީޑަރު އާދަމް ޝަރީފް އުމަރު ވިދާޅުވެއްޖެއެވެ.\nޕްރޮގްރެސިވް ކޯލިޝަނުން ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން އާދަމް ޝަރީފް އުމަރު ވިދާޅުވީ ސަރުކާރުން އިދިކޮޅު ކޯލިޝަނާއި މެދު ވަރަށް ބޮޑަށް ފަސްޖެހޭ ކަން އިއްޔެ ކްރިމިނަލް ކޯޓު ސަރަޙައްދުގައި ހިނގައި ދިޔަ ކަންކަމާއި ފުލުހުންގެ އަމަލުތަކުން އެނގިއްޖެ ކަަމަށެވެ.\nރައީސް ޔަމިންގެ ޝަރީއަތް އިއްޔެ ކުރިއަށްދިޔަ ވަގުތު ކްރިމިނަލް ކޯޓު ސަރަޙައްދުގައި ހަރަކާތްތެރިވި ސަޕޯޓަރުންނަށާއި މީޑިއާތަކަށް ފުލުހުން ވަނީ ހުރަސް އަޅާ އެ ސަރަޙައްދުން ފޮނުވާލުމަށް މަސައްކަތް ކޮށްފައެވެ. އަދި ޕީޕީއެމްގެ މެންބަރަކު އެ ސަރަޙައްދުން ވަނީ ހައްޔަރުވެސް ކޮށްފައެވެ.\nސަރުކާރު ކޯލިޝަން ބައިބައި ވެފައިވާކަން ފާހަގަކުރައްވާ އާދަމް ޝަރީފް ވިދާޅުވީ މަޖިލީހުގެ ތަޅުމުންނާއި ސައިކޮޓަރިން އިވޭ އަޑުތަކަށް ބަލާފައި ކޯލިޝަން ތެރެއިން ބަގާވަތެއް ހިންގާ ސަރުކާރު ވައްޓާލަން މަސައްކަތް ކުރާ ވާހަކަތަކެއް އިވިފައިވާ ކަމަށެވެ. އެއީ ސީރިއަސް މައްސަލައެއް ކަމަށާއި ޕްރޮގްރެސިވް ކޮންގްރެސްއިންވެސް އެކަމަށް ފާރަވެރިވެރިވަމުންދާ ކަމަށް ވިދާޅުވިއެވެ. އޭނާ ވިދާޅުވީ ސަރުޚާރު ކޯލިޝަންގެ ބޭފުޅުން އެއް ބޭފުޅަކު އަނެއް ބޭފުލަކަށް ތުހުމަތުގެ އިނގިލި ދިއްކުރަމުންދާކަމަށެވެ.\n"ސަރުކާރުން ރައްޔިތުންނަށް ބޭނުންވާ ކަމެއް ނުކޮށްދިނުމާއި، އިދިކޮޅުން ކުރާ ކުދި ކުދި ކަންކަމާއި މާބޮޑަށް ތެޅިގަތީމައި އެބަ އިނގޭ ސަރުކާރު ވަރަށް ބޮޑަށް ބަލިކަށިވެފައިވާ ކަން" އާދަމް ޝަރީފް ވިދާޅުވިއެވެ.\nއޭނާ ވިދާޅުވީ ނަޝީދު ސަރުކާރުވެސް އެގޮތް މިގޮތުން ހިފަހައްޓާލެވުނީ ތިން އަހަރު ކަމަށާއި އޭގެ ފަހުން އައި އެމްޑީޕީގެ މި ސަރުކާރު އެއަށްވިރެ އަވަހަށް ބަލިކަށިވަމުންދާތަން ފެންނަމުންދާ ކަމަށެވެ.


Hithadhoo Flat thakuge Point List Aanmukohfi – Iru\nހިތަދޫ ފްލެޓުތަކުގެ ޕޮއިންޓް ލިސްޓު އާންމުކޮށްފި\nސަރުކާރުގެ “ގެދޮރުވެރިކުރުން” ޕްރޮގްރާމްގެ ދަށުން، އައްޑޫ ސިޓީގެ ހިތަދޫގައި އިމާރާތް ކޮށްފައިވާ ފްލެޓުތަކަށް ކުރިމަތިލީ މީހުންގެ ތެރެއިން ޝަރުތު ހަމަވުމުން ޕޮއިންޓް ދެވިފައިވާ ފަރާތްތަކުގެ ލިސްޓް އާންމުކޮށް، އެ ލިސްޓަށް ޝަކުވާ ހުށަހެޅުމުގެ ފުރުސަތު ހުޅުވާލައިފި އެވެ.\nސަރުކާރުގެ ބޯހިޔާވަހިކަމުގެ ޕްރޮގްރާމްގެ ދަށުން ކުރީގެ ރައީސް އަބްދުﷲ ޔާމީންގެ ވެރިކަމުގައި ހިތަދޫގައި އެޅި 264 ފްލެޓަށް ޖުމްލަ 577 މީހުން ކުރިމަތިލި ނަމަވެސް ޝަރުތު ހަމަވެގެން ލިސްޓްގައި ހިމަނާފައި ވަނީ 414 މީހުންނެވެ.\nއެ ފްލެޓްތަކަށް ކުރިމަތިލާން ހުޅުވައިލީ މީގެ ތިން އަހަރު ކުރިން 2016 ގަ އެވެ.\nކައުންސިލުން ބުނި ގޮތުގައި ހިތަދޫ ފްލެޓްތަކުގެ ތެރެއިން އެ އަވަށު ރައްޔިތުންނަށް ހާއްސަކޮށްފައިވާ 150 ފްލެޓަށް ޖުމްލަ 446 މީހުން، މަރަދޫ/ މަރަދޫފޭދޫ އަދި ފޭދޫ ރައްޔިތުންނަށް ހާއްސަ ކުރި 30 ފްލެޓަށް ޖުމްލަ 54 މީހުން އަދި ހިތަދު އަށް ދިރިއުޅުން ބަދަލު ކުރަން ބޭނުންވާ އެހެން ރައްޔިތުންނަށް ހާއްސަ ކުރި 50 ފްލެޓަށް 70 މީހަކު ކުރިމަތިލާފައިވެ އެވެ.\nހައުސިން ޔުނިޓްތައް ލިބޭ ފަރާތްތަކުގެ ލިސްޓް އިއުލާން ކުރާނީ ހުށަހެޅޭ ޝަކުވާތަކާއި ގުޅިގެން، ނުވަތަ ސާފުކުރެވޭ އިތުރު މަޢުލޫމާތާއި ގުޅިގެން، މި ލިސްޓަށް ގެންނަންޖެހޭ އުނި އިތުރެއްވާ ނަމަ، އެ އުނިއިތުރެއް ގެނައުމަށްފަހުގައި ކަމަށް ކައުންސިލުން ބުންޏެވެ.


BREAKING | Covid-19: America In Ithuru 4,374 Meehaku Maru Vejje - Vaguthu\nއެމެރިކާގައި މީހަކު އެމްބިއުލާންސަކަށް އަރުވަނީ. --- ފޮޓޯ: އޭއެފްޕީ\nއެމެރިކާ އިން އިއްޔެ ކޮވިޑް-19 ޖެހިގެން އިތުރު 4،374 މީހަކު މަރުވެއްޖެއެވެ.\nކޮވިޑް-19 ގެ އެންމެ ފަހުގެ ތަފާސް ހިސާބުތައް ދައްކާ ގޮތުގައި އިއްޔެ އެމެރިކާ އިން 188,426 މީހުން ވަނީ ކޮވިޑް-19 އަށް ފައްސިވެފައެވެ. އަދި ކޮވިޑް-19 ޖެހިގެން 4,374 މީހުން ވަނީ މަރުވެފައެވެ. އެހެންކަމުން އިއްޔެ އަކީ މިހާތަނަށް ދެ ވަނައަށް އެންމެ ގިނަ މީހުން އެ ގައުމުން މަރުވެފައިވާ ދުވަހެވެ.\nއެ ގައުމުން އެންމެ ގިނަ މީހުން އެއް ދުވަސް ތެރޭ މި ބަލި ޖެހިގެން މަރުވެފައިވަނީ މި މަހުގެ 12 ވަނަ ދުވަހުއެވެ. އެ ދުވަހު އެގައުމުން 4،482 މީހަކު ވަނީ ބަލި ޖެހިގެން މަރުވެފައެވެ.\nއެމެރިކާގެ ވަކިވަކި ސްޓޭޓްތަކަށް ބަލާއިރު އަދިވެސް އެންމެ ހާލަތު ގޯހީ ކެލިފޯނިއާގައެވެ. ކެލިފޯނިއާ އިން އިއްޔެ ވެސް 19،995 މީހަކު ފައްސިވެ، 590 މީހުން ވަނީ މަރުވެފައެވެ.\nއެ ގައުމުން މިހާތަނަށް މި ބަލި ޖެހިގެން 14,968,716 ރަނގަޅުވެފައިވާ އިރު، މިވަގުތު ބައްޔަށް ފަރުވާ ދެމުން އަންނަނީ 9,614,365 މީހަކަށެވެ. އޭގެ ތެރެއިން 28,198 މީހަކަށް ފަރުވާ ދެމުން އަންނަނީ ސީރިއަސް ހާލުގައި ނުވަތަ އައީސީޔޫގައި ކަމަށް ތަފާސް ހިސާބުތަކުން ދައްކައެވެ.


MDP Primary: ethah'haas memberunnaa eku, kuriyah gendhiya furihama...\nއެމްޑީޕީ ޕްރައިމަރީ: އެތަށްހާސް މެމްބަރުންނާއެކު، ކުރިޔަގެންދިޔަ ފުރިހަމަ ސިޔާސީ ހަރަކާތެއް\nޕްރިމަރީގައި ވޯޓުލުމަށް އެތަށް ހާސް ބަޔަކު ނިކުމެފައިވޭ\nކ. މާލެ |2ފެބްރުއަރީ 2020 | އާދީއްތަ 19:25 | 2,387\nއެމްޑީޕީގެ ޕްަރއިަމރީގެ ތެރެއިން - ޔޫސުފް ސޮފްވާން ރަޝީދު\nސިޔާސީ މައިދާނުގައި އެންމެ ކުރީގައި އަބަދުވެސް ފިޔަޖަހާ އެއް ޕާޓީއަކީ އެމްޑީޕީކަމަށް ބުނުމަކީ ދޮގަކަށް ނުވާނެ އެވެ. ރާއްޖޭގެ ސިޔާސީ މަސްރަހުގައި މިއަދުގެ ހިނގަމުން އަންނަ ގިނަ ބައިވަރު ސިޔާސީ ހަރަކާތްތަކަކަކީ އެމްޑީޕީން ފެށި ހަރަކާތްތަކެވެ. ސިޔާސީ ޕާޓީތައް، ހޭލައްވާލާ ބަޔަކީ އަބަދުވެސް އެމްޑީޕީ އެވެ. ޕްރައިމަރީތަކުން ފެށިގެންގޮސް، ފުރިހަމަ ކެމްޕޭންތައް ކުރަން ދަސްކޮށްދިނީވެސް އެމްޑީޕީންނެވެ. ވައުދުވުމާއި، މެނިފެސްޓޯ އެކުލަވާލުމާއި، ދޮރުން ދޮރަށް ހިނގުމާއި، ރައްޔިތުންގެ ހިޔާލު ހޯދުން ފަދަ ކަންކަމަކީވެސް އެމްޑީޕީގެ ބަނޑުން ވިހެއި ދަރިންނޭ ބުނުމަކީ ދޮގަކަށް ނުވާނެ އެވެ.\nމަހުޖަނުން ހިންގަމުން ގެންދިޔަ ޕާޓީތަކާއި، ހުދުމުތާރު ވެރިން ހިންގަމުން ގެންދިޔަ ޕާޓީތަކުން އިަހަކަށް ދުވަހަކާއި ހަމައަށްވެސް ގަބޫލުކުރަމުން އައި ހަޤީޤަތްތަކަކީ ޕާޓީގެ އެތެރޭގެ ޕްރައިމެރީ ބޭއްވުމަކީ ޕާޓީތައް ބައިބައިވާނެކަމެއްކަމެވެ. އެއީ ކުރަން ހެޔޮވާވަރުގެ ކަންކަން ނޫންކަމަށްވެސް އެ ބޭފުޅުން ދެކިވަޑައިގެންނެވި އެވެ. ބޭބޭފުޅުންގެ ޕާޓީތައް ހިންގަމުންވެސް ގެންދިޔައީ މި ބުނެވުނު ގޮތްތަކަށެވެ.\nރައީސް މުހައްމަދު ނަޝީދު އެމްޑީޕީ ޕްރައިމަރީގައި ވޯޓުލައްވަނީ -- ފޮޓޯ: ރާއްޖެ.އެމްވީ\nއެކަންކަން ބަދަލުވެ، ޕްރައިމެރީ ބޭއްވުމުގެ ޝައުގުވެރިކަން ބޮޑުކޮށްދީންވެސް އެމްޑީޕީންނެވެ. މިއަދުގެ ހަޤީޤަތަކީ ރާއްޖޭގެ ސިޔާސީ މަސްރަހުގައި ހަރަކާތްތެރިވާ ގިނަ ޕާޓީތަކުން ޕްރައިމަރީތައް ބާއްވާކަންމެވެ. ޕީޕީއެމަކަސް، ޖުމްހޫރީ ޕާޓީއަކަސް މިއަދު ޕްރައިމަރީ ބާއްވާނެ ވާހަކަތައް ދައްކަ އެވެ.\nލޯކަލް ކައުންސިލް އިންތިހާބު ބޯމަތިވެފައިވާއިރު، ގިނަ ޕާޓީތައް އަދިވެސް އުޅެނީ ފިނިހަކަ ދުވެލީގަ އެވެ. އެކަމުގައި އެމްޑީޕީ އެތަށް ގުނައެއް ކުރީގައި އުޅޭއިރު، ކެމްޕޭނަށް މެނިފެސްޓޯ އާއި، ކައުންސިލްތަކުން ކުރިއަށްގެންދާނެ ޕްރޮޖެކްޓުތައްވެސް އެކުލަވާލުމުގެ މަސައްކަތް މިހާރު ވަނީ ފަށާފަ އެވެ. ރައްޔިތުންގެ ގާތަށް ދޮރުން ދޮރަށް ހިނގާ މައުލޫމާތުތައްވެސް އެއްކޮށްފި އެވެ. އެންމެފަހުން ހުކުރު ދުވަހު ޕްރައިމަރީ ބާއްވައި، ޓިކެޓު ލިބުނު ފަރާތްތައްވެސް ވަނީ ކަނޑައަޅާފަ އެވެ.\nރައީސް އިބްރާހިމް މުހައްމަދު ސޯލިހް އެމްޑީޕީ ޕްރައިމަރީގައި ވޯޓުލައްވަނީ -- ފޮޓޯ: ރާއްޖެ.އެމްވީ\nހުކުރު ދުވަހު އެމްޑީޕީން ބޭއްވި ޕްރައިމަރީއަކީ މި ފަހުން އެމްޑީޕީން ބޭއްވި އެންމެ ބޮޑު އަދި އެންމެ ފޯރިގަދަ ޕްރައިމަރީ އެވެ. ޕްރައިމަރީ ބާއްވަމުންގެންދިޔަ ވަގުތު މުޅު މާލެ ތެރެޔަށް ބަލާލިނަމަވެސް ފެނުނީ އެ މަންޒަރު އެވެ. ވޯޓުލުމަށް އެތަށް ހާސް މެމްބަރުންނެއް ނިކުމެ، ބޮޑެތި ކިއޫތައް ހަދާލީ އެމްޑީޕީން އަންދާޒާކުރި މިންވަރަށްވުރެވެސް ބޮޑުކޮށެވެ. ވޯޓިން ސްޓޭޝަންތައް ފުރާލުމުން، އެތަކެއް ހާސް އައު ވޯޓު ކަރުދާހާއި، ވޯޓު ފޮށިތައް އެމްޑީޕީއަށް ބަހައްޓަންޖެހުނު އެވެ. އެރި ފޯރީގައި ހަމަނުޖެހުންތައްވެސް ހިނގި އެވެ.\nހިޔާލު ތަފާތުވުންތައް ފިނިކުރުމަށް ކުރަންޖެހުނު މަސައްކަތަކީވެސް ޕާޓީއަށް ފަސެހަ މަސައްކަތަކަށްވެފައެއް ނުވެ އެވެ. ވަކި ހިސާބަކުން ބައެއް ދާއިރާތަކުގެ ވޯޓު ބާތިލްކުރަންޖެހުނުނަމަވެސް، ހުކުރު ދުވަހުގެ ޕްރައިމަރީއާއިއެކު އެމްޑީޕީން އަނެއްކާވެސް ވަނީ ސިޔާސީ މައިދާނުގައި ސާފު މަންޒަރެއް ދައްކުވައިދީފަ އެވެ. ޕާޓީގެ މެމްބަރުންގެ ބަހަކީ ޕާޓީއަށް އެންމެ މުހިންމު ބަސްކަމުގައި ނިންމާ، ޕާޓީގެ ކަންކަން ރޭވުމުގައި ޕާޓީގެ މެމްބަރުންގެ ފުރިހަމަ ޝާމިލްވުމާއެކު، މިއަދުގައިވެސް ރާއްޖޭގެ ސިޔާސީ މަސްރަހުގައި އޮތް އެންމެ ބޮޑު ޕާޓީއަކީ އެމްޑީޕީކަން ވަނީ ޕާޓީގެ ޕްރައިމަރީގެ ތެރެއިން ހާމަވެގެންގޮސްފަ އެވެ.\nއެމްޑީޕީގެ ޕްރައިަމރީއާއެކު އިދިކޮޅުންވެސް މިއަދު ގަބޫލުކުރަންޖެހޭނެ އެއް ހަޤީޤަތަކީ ޕްރައިމަރީ ބޭއްވުމަކީ ޕާޓީ ބައިބައިވާކަމެއް ނޫން ކަމެވެ. އެއީ ޕާޓީ އިތުރަށް ފުރިހަމަވެ، ޕާޓީގެ ސިޔާސީ ފޯރި ގަދަކޮށްލާކަމެކަމެވެ.


Huvadhu Atholhuge Tharahgee Ah Huras Alhaa Bayakah Addu Rayyithun Nuvaane: Ali nizar - AO News\nހުވަދު އަތޮޅުގެ ތަރައްޤީގެ ޕްރޮޖެކްޓުތަކަށް ހުރަސްއަޅާ ބަޔަކަށް އައްޑޫސިޓީގެ ރައްޔިތުން ނުވާނެ ކަމަށް، އައްޑޫގެ މޭޔަރު ކަމަށް ކައުންސިލް އިންތިޚާބުގައި އެމްޑީޕީގެ ފަރާތުން ވާދަކުރައްވާ އަލީ ނިޒާރު ވިދާޅުވެއްޖެއެވެ.\nރޭ އައްޑޫލައިވް އިން ގެނެސްދިން “އަހަފެލެ” ޕްރޮގްރާމްގައި ނިޒާރު ވިދާޅުވީ ހުވަދޫ އިންޓަނޭޝަނަލް އެއާޕޯޓެއް ނުވަތަ ތިނަދޫގައި އެއާރޕޯޓެއް އެޅުމަށް ސަރުކާރުން ނިންމައިފިނަމަ އެއީ ހުވަދޫ ރައްޔިތުންނަށް ލިބިގެންދާނެ ކުރިއެރުމެއް ކަމަށާއި އެކަމުގެ ހުރަހަކަށް އައްޑޫ ރައްޔިތުން ނުވާނެ ކަމަށެވެ.\nނަމަވެސް މިކަމުގައި އެންމެ ރަނގަޅު ގޮތަކީ އެންމެންވެސް ގުޅިގެން މަސައްކަތް ކުރުންކަން ފާހަގަކުރައްވަމުން ނިޒާރު ވިދާޅުވީ ކައިރިކައިރީގައި ބޮޑު ދެ އެއާޕޯޓެއް އޮތުމަކީ އެންމެ ބުއްދިވެރި ކަމެއްތޯ ބަލަންޖެހޭ ކަމަށާއި އެގޮތުން އައްޑޫ އެއާޕޯޓު ތަރައްޤީކޮށް އެތަނުން ހުވަދޫ އަށް ޓޫރިސްޓުން ގެންދެވޭ ގޮތް ވުމަކީ ރަނގަޅު ގޮތެއް ކަމަށެވެ.\nއަދި ހުވަދޫގައި އެއާޕޯޓެއް އެޅި ނަމަވެސް ސަރުކާރުން އައްޑޫގައި ތަރައްގީ ކުރަން ނިންމާފައިވާ 8000 ޓޫރިސްޓު އެނދު ޤާއިމުކުރެވިއްޖެނަމަ އެހެން ބަޔަކަށް ބަރޯސާނުވެ އެއާޕޯޓް ތައް ހިންގިދާނެކަމަށާއި އަދި މިފަދަ ކަމެއް ކުރަންވާނީ މިއީ ވިޔަފާރީގެ ގޮތުން ކޮންކަހަލަ ކަމެއްތޯ ވެސް ބެލުމަށްފަހުކަމަށް ނިޒާރުވިދާޅުވެފައިވެއެވެ.\nހުވަދު އަތޮޅުގައި އިންޓަނޭޝަނަލް އެއާޕޯޓެއް އެޅުމަށް ނިންމާފައިވާ ކަމަށް ދާދިފަހުން ރައީސް އިބްރާހީމް މުހައްމަދު ސޯލިހު ވަނީ ވިދާޅުވެފައެވެ. ނަމަވެސް އެ އެއާޕޯޓު އަޅާނެ ރަށެއް އަދި ނިންމާފައިނުވެއެވެ. ހުވަދު އަތޮޅަކީ ފަތުރުވެރިކަމުގެ ދާއިރާ ވަރަށް ފުޅާވެ ކުރިއަރަމުން އަންނަ އަތޮޅެކެވެ، މިއާއެކު މިހާރު ވެސް ކޫއްޑޫ އާއި ކާޑެއްދޫގެ އިތުރުން މާވަރުލުގައި ދަނީ އެއާޕޯޓް ހިންގަމުންނެވެ.\nހުވަދު އަތޮޅުހުވަދު އަތޮޅު އުތުރުބުރިހުވަދު އަތޮޅު ދެކުނުބުރި\nދެކުނުގެ ހަތަރު ރަށެއްގައި ހިންގާ ވާރޭފެނުގެ ނިޒާމު ބެލެހެއްޓުން ފެނަކައާއި ހަވާލުކޮށްފި.


France Ge2Manavarakaai, Helicopter Thah Raajjeygai - Vaguthu\nފްރާންސްގެ އަސްކަރީ ދެ މަނަވަރަކާއި، ހެލިކޮޕްޓަރުތަކެއް ރާއްޖެ އަތުވެއްޖެއެވެ.\nމި ދެ މަނަވަރާއި ހެލިކަޕްޓަރުތައް ރާއްޖެ އައީ ކޮން އިރަކުކަން ސާފް ނުވިނަމަވެސް އެއީ ކަމާއި ބެހޭ ފަރާތްތަކުގެ ހުއްދައާއެކު ރާއްޖެ އައި އަސްކަރީ އުޅަނދުތަކެއް ކަމަށް މައުލޫމާތު ލިބެއެވެ.\nމީގެ ތެރެއިން ދެ މަނަވަރު މިއަދު ހެނދުނު ވަނީ މާލޭ ބޭރުގައި ބަނދަރުކޮށްފައެވެ. އަދި ހަތަރު ހެލިކޮޕްޓަރެއް މިއަދު އއ. ތޮއްޑޫ މަތިން ދަތުރުކޮށްފައިވާކަމަށް އެ ރަށު މީހުން ބުނެއެވެ.\nމިކަމާއި ގުޅޭގޮތުން އެމްއެންޑީއެފްގެ ބަހެއް އަދި ނުލިބެއެވެ. އެމްއެންޑީއެފްގެ އިންފޮމޭޝަން އޮފިސަރު އިބްރާހިމް އާޒިމް ވިދާޅުވީ، އެކަމާއި ގުޅޭ މައުލޫމާތުތައް ސާފް ކުރުމަށްފަހު އަންގާނެ ކަމަށެވެ.\nމާޗް 25, 2020 13:33\nތި ދޯ އެބުނަ ރެސްކިޔު އުޅަނދަކި ތިޔަގެ ތެރެން އެކަތި ރަށެއްގަ ޖައްސަފަވެސް އޮތް ވިޑިއޯއެއް ފެނުން\nމާޗް 25, 2020 13:56\nކޮރޯނާ ، ކައިރިނުވާތި3ފޫޓު،\nމާޗް 25, 2020 14:08\nވަޓް ދަ؟ މިގައުމު ނީލަމުން ނެގީ ފްރާންސްއިންތަ؟ މަހީކުރީ އިންޑިޔާއިން ކަމަށް. މީހުންކޮޅު މަރާލާފަ މިތަނަަށް އެރިއަސް ކަހާތަން ހިރުވާލާނެ ބަޔަކުވެސް ދުނިޔޭގައި ނުތިބޭނެ. ޑިސްކަނެޓްވީ ޗައިނާއާ ރަޝާއާ. އެކަމަކު މިހާރު މި ހިންގަން އުޅެނީ ކޮންފަދަ ޖަރީމާއެއްކަމެއްްވެސް ނޭނގޭ!! ސަރުކާރުގެ ކަމާބެހޭ ފަރާތަށްވެސް ނޭނގޭ!! އިންޑިޔާއިންބާ ހުއްދަދިނީ!!\nމާޗް 25, 2020 14:11\nދިވެހިންގެ ޤާފިލް ކަމުގެ ފައިދާ ނަގަންވީ ހަމަ. ކޮންމެ ކަމެއްވެސް މިދުވަސް ކޮޅު އޯކޭވާނެ. ސަރުކާރުން ޖަހާ ސަކަރާތަށް އެއްޗެއް ބުނާ މީހާ އެއީ ފިތުނަވެރިއެއް. ގާފިލް ދިވެހިން ނުދަނޭ ދޮގުވެރި ޝައިޠާނީ ބައިގަނޑަކު ރައްޔިތުންނަށް އިހްލާޞްތެރި ނުވާނެކަމެއް. ދިވެހިންނަކީ ހަނދާންނެތުން އަވަސް ވިސްނުން ކޮށި ބުއްދި ފަސް ބައެއް.\nމާޗް 25, 2020 14:31\nތިއީ މަދު ދިވެހިން އެދޭގޮތް. ޑިމޮކްރަސީގައި އޮންނަނީ މެޖޯރިޓީ. މެޖޯރިޓީއަކީ ޣާފިލުން. ބަލަނީ، ދިވެހި ފިލްމް، "މަބްރޫކް އޮން ޓީވީ" ރައްކާތެރިވުމުގެ ގޮތުން ކުރާކަމަކީ ހަބަރު ކިޔުމާއި ނޫސްވެރިންގެ ބައްދަލުވުން ބެލުން. ސަރުކާރުން ވަގުތުގެ ނާޖާއިޒު ފައިދާ ނަގާ އަދިވެސް އިތުރަށް އިންޑިޔާއަށް ޑިޕެންޑްވާ ގައުމަކަށް މިގައުމު ހަދަނީ. ދިވެހިން ތިބެނީ ސަރުކާރުން ޖަހާހާ ސަކަރާތަކީ ބަލީގެ ފަރުވާ އަދި ވެކްސިންކަމަށް ގަބޫލުކޮށްގެން.\nމާޗް 25, 2020 14:30\nRussia ah February 2020 in feshigen Thoddoo in falho export kuraanamey Karam bunefa otheema, France helicopter Thoddoo mathin udhuhunee falho dhan'du balaafa photo nagan. E ee Russia ah falhoa beyru koffa France ah beyru kurevey varah falhoa hutithoa yageen kuran\nމާޗް 25, 2020 14:32\nތަނެއްދޮރެއްނުބަލަ ދުއްވާނަގަނީ ފަޅުރަށް ރަށަށް ޖައްސަމުން.\nމާޗް 25, 2020 15:56\nއަނެއްކާ ވައިރަސް ސަޕްލައި ކުރަނީތަ އެކަމަކު ދޮން ކުދިންނަށޯލަ އެންމެ ވިސްނެނީ ހޫ މަރުމޯލު


Siyaasee Gothun bayakah Kuraa Enme Bodu Jessun Kuramun Dhany EC In...\nސިޔާސީ ގޮތުން ބަޔަކަށް ކުރާ އެންމެ ބޮޑު ޖެއްސުން ކުރަމުން ދަނީ އީސީން ޕީއެންސީއަށް: ނިހާން\n5 މަސް,4ހަފްތާ, 13 ގަޑި, 58 މިނެޓް, 53 ސިކުންތު ކުރިން 2160މަރިޔަމް އިސްއާދާ\nވިލިމާލެ ދާއިރާގެ މެމްބަރު އަޙުމަދު ނިޙާނު ޙުސައިން މަނިކު\nއިލެކްޝަންސް ކޮމިޝަނުން ޕީޕަލްސް ނެޝަނަލް ކޮންގްރެސްއަށް ކުރިމަތިކުރާ ފިއްތުންތަކަކީ މި ފަހުގެ ތާރީޚެއްގައިވެސް ދިވެހިރާއްޖޭގައި ސިޔާސީ ގޮތުން ބަޔަކަށް ކުރިމަތިކުރާ އެންމެ ބޮޑު ފިއްތުންތައް ކަމަށް ޕްރޮގްރެސިވް ޕާޓީ އޮފް މޯލްޑިވްސް، ޕީޕީއެމްގެ ޕާލިމެންޓްރީ ގުރޫޕުގެ ލީޑަރު އަދި ވިލިމާލެ ދާއިރާގެ މެމްބަރު އަޙުމަދު ނިޙާނު ޙުސައިން މަނިކު ވިދާޅުވެއްޖެއެވެ.\nޕީއެންސީގެ މުޢައްޞިސް އަދި ފޮނަދޫ ދާއިރާގެ މެމްބަރު ޢަބްދުއްރަޙީމު ޢަބްދުﷲ އާއިއެކު، ޕީޕީއެމް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ނިހާން ވިދާޅުވީ، ޕީއެންސީގެ ނަމުގައި ޕާޓީއެއް ރަޖިސްޓްރީ ކުރުމަށް ހުށަހަޅާފައިވާ ފަސްހާހަށް ވުރެ ގިނަ ފޯމުތަކުގައި ގިނަ މައްސަލަތަކެއް އުޅޭ ކަމަށް ވިދާޅުވެ، އެ މަސައްކަތް ފަސް ކުރުމަކީ ފަހުގެ ތާރީޚެއްގައި ވެސް މިނިވަން މުސްތަގިއްލު ކޮމިޝަނަކުން ސިޔާސީ ޕާޓީއަކަށް ކުރި އެންމެ ބޮޑު ޖެއްސުން ކަމަށެވެ.\nއެގޮތުން އީސީން ޢަމަލުކުރާ ގޮތުގެ މިސާލަކީ ހޮސްޕިޓަލަށް ގެންދިޔަ ޙާލުބޮޑު ބަލިމީހެއް އައި.ސީ.ޔޫ ދޮރުމަތީގައި ބާއްވައިގެން އެކަމާއި ގުޅުންހުރި ފަސް ޑޮކްޓަރަކު ދެ އަތް އުރާލައިގެން ތިބުން ކަމަށާއި އެ މައްސަލައަށް އަވަސް ފަރުވާއެއް ބޭނުންވާ ކަމަށެވެ. ނިހާން އިތުރަށް ވިދާޅުވީ، ޕިއެންސީ އުފެއްދުމަށް ހުށަހެޅި ފޯމްތައް ޞައްޙަ ނޫން ކަމަށް ވާ ނަމަ ރާއްޖޭގެ އެއްވެސް ސިޔާސީ ޕާޓީއެއް އުފެއްދުމަށް ހުށަހެޅި ފޯމްތައް ޞައްހަ ނުވާނެ ކަމަށެވެ. އެހެންކަމުން ހުރިހާ ސިޔާސީ ޕާޓީތަކެއް އުވާލާ ހުރިހާ ޕާޓީތަކެއްގެ ފޯމްތައް ކަށަވަރު ކުރަން ޖެހޭ ކަމަށް ވެސް ނިހާން ވިދާޅުވިއެވެ.\nއަހުމަދުނިހާންހުސެއިންމަނިކު އިލެކްޝަންސް ކޮމިޝަން ޕީއެންސީ


Javvugai ekani verikan filuvan robot eh\nޖައްވުގައި އެކަނިވެރިކަން ފިލުވަން ރޮބަޓެއް\nބައިނަލް އަގްވާމީ ސްޕޭސް ސްޓޭޝަންގައި ޖައްވީ ރޭހުގައި ނަން ހިނގާ ގައުމުތަކުގެ އެސްޓްރޮނޯޓުން ތިބެ އެވެ. ކިތަންމެ ބައިވަރު އެސްޓްރޮނޯޓަކު ސްޓޭޝަންގައި ތިބި ނަމަވެސް މަސައްކަތުގެ ވަގުތުގައާ އެހެނިހެން ވަގުތު ތަކުގައި މި އެސްޓްރޮނޯޓުން ތިބެން ޖެހެނީ އެކަންޏެވެ. އަތުގައި އޮންނަ ފޯނުން އެކަނިވެރިކަން ފިލުވައިލުން ފިޔަވައި އިތުރުކަމެއް ނޯވެ އެވެ. މިއީ އެސްޓްރޮނޯޓުންގެ އާންމު ޝަކުވާ އެކެވެ.\nމިކަމަށް ހައްލެއް ހޯދުމަށް އެއާބަސް ކުންފުންނިން ވަނީ މީގެ އަހަރުތަކެއް ކުރިން މަސައްކަތް ފަށައިފަ އެވެ. އެ މަސައްކަތް މިހާރު ވަނީ ނިންމާފަ އެވެ. އެއާބަސްއިން ވަނީ އެސްޓްރޮނޯޓުންގެ އެކަނިވެރިކަން ފިލުވައި ދިނުމުގެ ބޭނުމުގައި ހާއްސަ ރޮބަޓެއް ތައްޔާރުކޮށްފަ އެވެ. އެއާބަސްއިން މި ރޮބަޓް އުފެއްދުމުގެ މަސައްކަތް ހަވާލުކުރީ ޖާމަން އެއިރޯސްޕޭސް ސެންޓާއާ އެވެ. މި ރޮބަޓް ބައިނަލް އަގްވާމީ ސްޕޭސް ސްޓޭޝަނަށް ފޮނުވާލުމަށް ހަމަޖެހިފައިވަނީ އަންނަ އާދިއްތަ ދުވަހު އެވެ.\nޖާމަން އެއިރޯ ސްޕޭސްއިން ތައްޔާރުކުރި ރޮބަޓަށް ދީފައިވާ ނަމަކީ "ސައިމަން-2" އެވެ. މި ރޮބަޓަކީ އާޓިފިޝަން އިންޓެލިޖެންސާއި ވަޓްސަން ޓެކްނޮޖީ ބޭނުން ކޮށްގެން ތައްޔާރުކޮށްފައިވާ ރޮބަޓެކެވެ. ވަޓްސަން ޓެކްނޮޖީގެ އެހީގައި އެސްޓްރޮނޯޓުން ކުރާ ސުވާލުތައް ރޮބަޓުގެ މެމެރީގައި ސޭވް ކުރެވޭނެ އެވެ. އަދި އާޓިފިޝަން އިންޓެލިޖެންސުގެ އެހީގައި އެ ސުވާލުތަކަށް ރޮބަޓޫން ޖަވާބު ދޭނެ އެވެ.\nދެހާސް އަށާރަ ވަނަ އަހަރު ވެސް ސައިމަން ސްރީސްގެ ރޮބަޓެއް ވަނީ ބައިނަލް އަގްވާމީ ސްޕޭސް ސްޓޭޝަނަށް ފޮނުވާފަ އެވެ. އެއީ ސްޕޭސް ސްޓޭޝަނަށް ފޮނުވުނު ފުރަތަމަ އާޓިފިޝަލް އެއްޗެވެ. އެ އަހަރު ފޮނުވުނު ރޮބަޓާއެކު ޔޫރަޕިއަން ސްޕޭސް އެޖެންސީގެ އެސްޓްރޮނޯޓެއް ކަމަށްވާ އެލެކެސްންޑާ ގާސްޓު ވަނީ 90 މިނިޓުގެ ހޭދަ ކޮށްފަ އެވެ. މިއީ އެ ރޮބަޓް ޓެސްޓު ކޮށްލުމުގެ ގޮތުން ހޭދަކުރި 90 މިނިޓެވެ. އެލެކެސްންޑާ ބުނި ގޮތުންނަމަ މި ރޮބަޓަކީ ކޮމާންޑުތަކަށް ފުރިހަމައަށް އިޖާބަދޭ ރޮބަޓެކެވެ.\nސައިމަން ރޮބަޓުގައި ވަނީ ފިލްމު ބެލުމުގެ ގޮތުންނާއި ލަވަ އަޑުއެހުމުގެ ގޮތުން އޯޑިއޯ ސައުންޑް ސިސްޓަމެއް ވެސް ހިމަނާފަ އެވެ. ޖާމަން އެއިރޯ ސްޕޭސް ސެންޓަރުން ބުނާ ގޮތުގައި، ރޮބަޓާއެކު ވަގުތު ހޭދަކުރުމުން އެސްޓްރޮނޯޓުންގެ ސްޓެރެސް ފިލައި ޑިޕްރެޝަނުން ސަލާމަތްވާނެ އެވެ.\nއެޕަލްގެ އެޕްސްޓޯ ރާއްޖެއަށް ފުޅާކޮށްފި\nއެންމެ ދިގު ޖައްވީ ރޮކެޓް ޗައިނާއިން ޖައްވަށް\nފެއިލްވެދާނެތީ މާސްއަށް ދާން އާ އިންޖީނެއް\nއެންމެ ދެ ގަޑިއިރުން ޖައްވަށް


Maalee bayaan: Majlis membarunge maalee bayaan haama kurun muhimmu\nމާލީ ބަޔާން ހާމަކުރުން: މަޖިލިސް މެމްބަރުންގެ މާލީ ބަޔާން ހާމަކުރުން މުހިންމު\n11 ޖެނުއަރީ 2019, 23:30 |\nމިސަރުކާރުގެ ރައީސުލް ޖުމްހޫރިއްޔާ އާއި ނާއިބު ރައީސް އަދި ވަޒީރުންނާއި ރައީސް އޮފީހުގެ އިސްވެރިންގެ މާލީ ބަޔާންތައް އިއްޔެ ރައީސް އޮފީހުގެ ވެބްސައިޓްގައި އާއްމުކުރުމަކީ ކޮރަޕްޝަނާއި ދެކޮޅަށް މަސައްކަތް ކުރުމުގެ ގޮތުން ކުރިއަށް އެޅުނު ފިޔަވަޅެކެވެ. މިސަރުކާރަށް ގެނައުމަށް ރައްޔިތުން ދީފައިވާ ވޯޓަކީ މިސަރުކާރުން ކަރަޕްޝަން ހުއްޓުމަށް މަސައްކަތްކުރާނެ ކަމަށްވި ވައުދަށް ދެވުނު ވޯޓެއްކަމަށް ބަލަމުންދާ ރައްޔިތުންވެސް މަދެއްނޫނެވެ. ނަމަވެސް، އަބަދުވެސް ދެކެވޭ ވާހަކައަކީ ކޮރަޕްޝަން ނައްތާނުލެވޭ ވާހަކައާއި ކަރަޕްޝަން އިތުރު ވަމުންދާ ވާހަކައެވެ. ވަކިން ޚާއްސަކޮށް ކަރަޕްޝަންގެ ވާހަކަ ދެކެވޭ އިރު ރައްޔިތުންގެ މަޖިލިސް މެމްބަރުންގެ ވާހަކަ އިވެއެވެ. ފައިސާގޯނި ހިފައިގެން ދިޔަ ވާހަކައާއި ރައްޔިތުންގެ މަޖިލިސް މެމްބަރުންނަށް ކަރަޕްޝަން ފައިސާ ބެހި ވާހަކައަކީ ރައްޔިތުންގެ ތެރޭގައި ދެކެވޭ އާންމު ވާހަކައެއްގެ އިތުރުން މީޑިއާގައި ވެސް ދެކެވިފައިވާ ވާހަކަތަކެކެވެ.\nރައްޔިތުންގެ މަޖިލީހުން ފާސްކުރަންޖެހޭ ކަންތައްތައް ފާސްކުރުމުގައި ފައިސާ ހިމެނޭ ވާހަކައަކީ އާންމު ވާހަކައެކެވެ. އެގޮތުން، ކުރީގެ ނާއިބު ރައީސް އަދި މިހާތަނަށް ރާއްޖޭގައި ހިނގި އެންމެބޮޑު ކަރަޕްޝަނުގައި ހިމެނޭކަމަށް ތުހުމަތުކުރެވޭ އަހުމަދު އަދީބު ނާއިބު ރައީސްއަކަށް ވަޑައިގަތުމަށް ގިނަ އަދަދަކަށް ފައިސާ ބެއްސެވި ކަމަށާއި އަދި އެ ދުވަސްވަރު ސަރުކާރުން ބޭނުންވެގެން ގާނޫނު އަސާސީއަށާއި ގާނޫނުތަކަށް ގެނައި ބަދަލުތައް ގެނައުމުގައި ފައިސާ ހިމެނޭ ކަމަށް ދެކެވޭ ވާހަކަވެސް އަލެއްނޫނެވެ.\nއެހެންކަމުން، މިހުރިހާ ވާހަކައެއްވެސް އަމާޒުވާ ރައްޔިތުންގެ މަޖިލީހުގެ މެމްބަރުންގެ މާލީ ބަޔާން އާންމުކުރުން މުހިންމެވެ. އެމެމްބަރުންގެ މާލީ ބަޔާން ހުށަހެޅުއްވުމަކީ އެބޭފުޅުން ކުރައްވަން ޖެހޭކަމެއްގެ ގޮތުގައި ބަޔާންވެފައިވާ އިރު އެބޭފުޅުން އެހުށަހަޅުއްވާ މާލީ ބަޔާން އާންމު ނުކުރެވެނީ ކީއްވެގެން ހެއްޔެވެ؟ ކޮރަޕްޝަނާއި ދެކޮޅަށް މިސަރުކާރުން ކުރައްވާ މަސައްކަތުގެ ތެރެއިން މިސަރުކާރަށް މެޖޯރިޓީ ލިބިފައިވާ ރައްޔިތުންގެ މަޖިލީހުގެ މެމްބަރުންގެ މާލީ ބަޔާން އާންމުކުރެއްވުމަށް ގެންނަންޖެހޭ ބަދަލުތައް ގާނޫނުތަކަށާއި ގަވާއިދުތަކަށް ގެންނައުމަކީ މުހިންމު ކަމެއްކަމުގައި ދެކެމެވެ.\nމީގެކުރިންވެސް ރައްޔިތުންތަކެއް ވަނީ މަޖިލީސް މެމްބަރުންގެ މާލީ ބަޔާން އާންމު ނުކުރައްވައިގެން އެކަމުގެ ކަންބޮޑުވުން ފާޅުކުރައްވާފައެވެ. އެހެންކަމުން، މިފަހަރު މަޖިލީސް މެމްބަރުންގެ މާލީ ބަޔާން އާންމުކުރައްވާނެ ކަމަށް ގިނަ ރައްޔިތުންތަކެއް ތިބީ އުއްމީދު ކުރައްވައިގެނެވެ.\nއިތުރު ލިޔުންރައްޔިތުންގެ މަޖިލިސްރައްޔިތުންގެ މަޖިލިސް މެމްބަރުންމާލީ ބަޔާން\nTags: ރައްޔިތުންގެ މަޖިލިސް, ރައްޔިތުންގެ މަޖިލިސް މެމްބަރުން, މާލީ ބަޔާން


2 aharah vure kurin maruthakuge enme funah dheveyne: Commission\nދެ އަހަރަށް ވުރެ ކުރިން މަރުތަކުގެ ފުނަށް ދެވޭނެ: ކޮމިޝަން\nމަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ތަހުގީގު ކުރާ ކޮމިޝަން އިން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން -- ފޮޓޯ | ރައީސް އޮފީސް\nމަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ދެ އަހަރު ދުވަހަށް ވުރެ ކުރިން ތަހުގީގުކޮށް ނިންމާލެވޭނެ ކަމަށާއި އެ މައްސަލަތަކުގެ އެންމެ ފުނަށް ދާނެ ކަމަށް "މަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ތަހުގީގު ކުރާ ކޮމިޝަން" އިން ބުނެފި އެވެ.\nމަރުތައް ތަހުގީގު ކުރާ ކޮމިޝަންގެ މެންބަރުން ފުރަތަމަ ފަހަރަށް ބޭއްވި ނޫސްވެރިންގެ ބައްދަލުވުމުގައި މިއަދު ވާހަކަދައްކަވަމުން އެ ކޮމިޝަންގެ ރައީސް ހުސްނުއްސުއޫދު ވިދާޅުވީ ވީނުވީއެއް ނޭނގި ގެއްލިފައިވާ މީހުންނާއި މަރާލާފައިވާ މީހުންނާއި ޖަލު ގޮޅިތަކާއި ގޭގެތަކުގައި ހިނގާފައި ހުރި ޝައްކު އުފައްދޭ މަރުތަކަކީ އާންމުންނާ ގުޅުން ހުރި އަދި ޝައުގުވެރިކަން ހުރި މައްސަލަތަކެއް ކަމަށެވެ. އެކަން ވީހާ ވެސް އަވަހަށް ތަހުގީގު ކުރުމަށް ރައްޔިތުން ކުރާ އުންމީދު ބޮޑު ކަމަށާއި އެހެންވެ ވީހާވެސް އަވަހަކަށް ތަހުގީގުތައްކޮށް ނިންމާލުމަށް މަސައްކަތް ކުރާނެ ކަމަށް ސުއޫދު ވިދާޅުވި އެވެ.\nއެގޮތުން ސަރުކާރުގެ ވިސްނުން ހުރީ މަރުތައް ތަހުގީގު ކުރުމުގެ މަސައްކަތް ދެ އަހަރުގެ ތެރޭގައިކޮށް ނިންމާލުމަށް ކަމަށް އޭނާ ވިދާޅުވި އެވެ. ނަމަވެސް އެއަށް ވުރެ އަވަހަށް އެކަންކޮށް ނިންމާލެވޭނެ ކަމަށާއި އޭގެ ތެރެއިން ގިނަ މައްސަލަތަކަކީ ދުވަސްވެފައި ހުރި މައްސަލަތަކަކަށް ވާތީ އެއަށް ފަރުވާއެއް ލިބޭނީ އެކަން އަވަހަށްކޮށްގެން ކަމަށް ސުއޫދު ވިދާޅުވި އެވެ.\n"އަޅުގަނޑުމެން ވީހާ ވެސް އަވަހަކަށް މިކަން ކުރިޔަށް ގެންގޮސް މައްސަލަތައް ކޮޅެއްގައި ޖަައްސަން މަސައްކަތް ކުރާނަން، އަޅުގަނޑުމެންގެ އުންމީދު ވަރަށް މަތިކޮށް މިއޮތީ އެކަށީގެންވާ ކާމިޔާބީއެއް އަޅުގަނޑުމެންނަށް ހޯދޭނެ ކަމަށް،" ސުއޫދު ވިދާޅުވި އެވެ. "އިރާދަކުރެއްވީއަ ދެ އަހަރު ވެސް ނުނަގާނެ، ދެ އަހަރަށް ވުރެ އިތުރު ދުވަހެއް ބޭނުމެއް ނުވާނެ، ނަމަވެސް މައްސަލަތައް އަންނަން ފެށީމަ އޭގެ ކޮމްލިކޭޝަން ހުންނާނެ، މިހާރު ބިލު ދްރާފްޓު ކުރެވިފައިވާ އޮތް ގޮތުން އެއަށް ހައްލެއް އޮންނާނެ،"\nސުއޫދު ވިދާޅުވީ ދެ އަހަރުގެ ތެރޭގައި މައްސަލަތަކުގެ ތަހުގީގު ނުނިމި ހުރި ނަމަ ކަމާ ބެހޭ މުއައްސަސާތައް އިސްލާހު ވެފައި ހުރިތޯ ބަލާ އެ ފަރާތްތަކަށް ޒިންމާ ހަވާލު ކުރައްވާނެ ކަމަށެވެ.\nމަރުގެ މައްސަލަތައް ބަލަން ކޮމިޝަނަށް ގާނޫނީ ގޮތުން ހުރަސްތަކެއް ހުރި ކަމަށް ސުއޫދު ފާހަަގަ ކުރެއްވި އެވެ. ނަމަވެސް އެކަންކަން ހައްލު ކުރުމަށްޓަކައި ކޮމިޝަނާ ބެހޭ ގާނޫނެއް މަޖިލީހަށް ފޮނުވުމަށް ސަރުކާރުން ނިންމާފައިވާ ކަމަށާއި ބިލެއް ޑްރާފްޓު ވެސް ކޮށްފައިވާ ކަމަށް ސުއޫދު ވިދާޅުވި އެވެ. އޭނާ ވިދާޅުވި ގޮތުގައި އެ ބިލު މަޖިލީހަށް ފޮނުވާ ފާސްވުމުން ކޮމިޝަންގެ ގާނޫނީ ބާރު އިތުރަށް ވަރުގަދަ ވެގެން ދާނެ ކަމަށް ގަބޫލު ކުރެވެ އެވެ.\nމަރުތައް ތަހުގީގު ކުރުމުގައި ވީހާވެސް ހާމަކަން ބޮޑު ގޮތެއްގައި ދެފުށް ފެންނަކޮށް ވީހާ ވެސް ގިނަ މައުލޫމާތު އާންމުނަށް ދެވޭ ގޮތަށް މަސައްކަތް ކުރައްވާނެ ކަމަށް ސުއޫދު ވިދާޅުވި އެވެ. ނަމަވެސް ބައެއް ކަންކަމަކީ ޖިނާއީ ކުށްތަކެއްގެ ތަހުގީގު ކަމަށްވާތީ ބައެއް ހެކިތައް ހިއްސާ ނުކުރެވިދާނެ ކަމަށްވެސް ވިދާޅުވި އެވެ. އަދި މަސައްކަތް ކުރިޔަށް ދާގޮތް ގަވާއިދުން ރައްޔިތުންނަށް އާންމު ކުރައްވާނެ ކަމަށް ވެސް ސުއޫދު ވިދާޅުވި އެވެ.\nއެ މައްސަލަތައް ތަހުގީގު ކުރުމުގައި އެންމެ ތަޖުރިބާ ކާރުން ނެތްކަމުގައިވީ ނަމަވެސް ބޭރުގެ ބައެއް ގައުމުތަކުންނާާއި ޖަމާއަތްތަކުން އެހީތެރިކަން ވެދޭނެ ކަމުގެ ޝައުގުވެރިކަން ސަރުކާރަށް ދެއްވާފައިވާ ކަމަށް ރައީސް އިބްރާޙިމް މުހައްމަދު ސޯލިހު ވިދާޅުވެފައިވާ ކަމަށް ސުއޫދު ވިދާޅުވި އެވެ. އެހެންކަމުން ލިބޭ މިންވަރަކުން އެފަދަ އެހީތައް ހޯދާނެ ކަމަށާއި ރާއްޖެއަށް ނިސްބަތްވާ ތަޖުރިބާކާރުންގެ އެހީ ވެސް ބޭނުން ކުރައްވާނެ ކަމަށް ސުއޫދު ވިދާޅުވި އެވެ.\nރިލްވާން ގެއްލުން: އެންމެ ބޮޑު ހެއްކަކީ ވަޅި


ފުރަތަމަ ދެ މެޗް މިސްކިތްމަގު އަދި ދަޑިމަގަށްMikal News\nފުރަތަމަ މެޗްގެ ކްއީން އޮފް ދަ މެޗް ހޯދި ކޮޕިލާ އަށް މުބާރާތުގެ ޝަރަފްވެރި މެހްމާން ފްރީގައިޒް ހޯލްޑިންގ ގެ ޗެއާމަން ޑީޑީ އިނާމް ދެއްވަނީ. ފޮޓޯ ފުވައްމުލަކު އަތޮޅު ކައުންސިލް\nފުރަތަމަ ދެ މެޗް މިސްކިތްމަގު އަދި ދަޑިމަގަށް\n11 އޮކްޓޯބަރ 2015, 8:44 |\nފްރީގައިޒް ވޮލީ ބޯލް ޓޯނަމެންޓްގައި އިއްޔެ ހަވީރު އަދި ރޭ ކުޅުނު މެޗްތައް މިސްކިތްމަގު އަދި ދަޑިމަގު ކާމިޔާބުކޮށްފިއެވެ.\nފުވައްމުލަކު އަތޮޅު ކައުންސިލުން އިންތިޒާމްކޮށްގެން ބާއްވާ ވޮލީ މުބާރާތުގެ ފުރަތަމަ މެޗްގައި އިއްޔެ ހަވީރު ބައްދަލުކުރީ މިސްކިތްމަގު އެންމެންގެ ގުޅުމާއި ހޯދަޑު ސްޕައިކާރސް އެވެ. މިމެޗް ވަރަށް ފަސޭހަ ކަމާއި އެކު 3-0 އިން ކާމިޔާބުކުރީ މިސްކިތްމަގު އެންމެންގެ ގުޅުމެވެ. މިމެޗްގެ ކްއީން އޮފް ދަ މެޗަކީ މިސްކިތްމަގު ޓީމަށް ކުޅޭ ނޭޕާލް ކުޅުންތެރިޔާ ކޮޕިލާ އެވެ.\nމުބާރާތުގެ ދެ ވަނަ މެޗްގައި ރޭ ބައްދަލުކުރީ ދަޑިމަގު ރަނިން އާއި އެކުވެރި ފުނާޑު އެވެ. މިމެޗް 3-1 އިން ކާމިޔާބުކުރީ ދަޑިމަގު ރަނިން އެވެ. މިމެޗްގައި ފެނިގެންދިޔައީ ހަމަހަމަ ކުޅުމެކެވެ. އެގޮތުން ފުރަތަމަ ސެޓް 27-25 އިން ގެންދިޔައީ ފުނާޑެވެ. ނަމަވެސް ބާކީ ތިން ސެޓް ވަރަށް ވާދަ ވެރިކަމާއި އެކު ގެންދިޔައީ ދަޑިމަގު ރަނިން އެވެ. މިމެޗްގެ ކްއީން އޮފް ދަ މެޗަކީ ދަޑިމަގު ރަނިން ޓީމްގެ އިންޑިޔާ ކުޅުންތެރިޔާއެވެ.\nމިމުބާރާތުގައި މިއަދުވެސް ދެ މެޗް ކުޅޭނެއެވެ. މިއަދު ބައްދަލުކުރާނީ މިސްކިތްމަގު އެންމެންގެ ގުޅުމާއި މާދަޑު ފިސްޑާ އެވެ. މިމެޗް ފެއްޓުމަށް ހަމަޖެހިފައިވަނީ 4:00 ގައެވެ. ރޭގަނޑުގެ މެޗް 8:30 ގައި ބައްދަލުކުރާނީ މާލެގަން ޔެސް އާއި އެކުވެރި ފުނާޑުއެވެ.


Avid College nimmaa dharivarun College in hingaa Research thakugai baiverivumakee edhey kameh: Musthaaq - AO News\nކޮލެޖުން މާސްޓަރ ޑިގްރީ ހާސިލްކުރި ދަރިވަރުން އެވިޑް ކޮލެޖުން ހިންގާ ތަފާތު ރިސަރޗްތަކުގައި ބައިވެރިވުމަކީ އެދިވަޑައިގަންނަވާ ކަމެއްކަމުގައި އެ ކޮލެޖުގެ ޗެއަރމަން ޢަބުދުﷲ މުޝްތާޤް ރަޝާދު ވިދާޅުވެއްޖެއެވެ.\nއޭނާ މިހެން ވިދާޅުވީ އެވިޑްކޮލެޖު 2020 އަދި 2021 ވަނައަހަރުގައި އެކޮލެޖުން މަތީ ތަޢުލީމު ޙާޞިލްކޮށް ތަފާތު ކޯސްތަކުން ސެޓްފިކެޓް ހާޞިލްކުރި ދަރިވަރުންގެ ގްރެޖުއޭޝަން ގައި ވާހަކަދައްކަވަމުންނެވެ.\nމުސްތާގު ވިދާޅުވީ އެވިޑްގެ ހަރަކާތްތަކުގައި އެކޮލެޖުގެ ދޮރުން ނުކުންނަ ދަރިވަރުންނަށް ބައިވެރިވެވި، ތަޖުރިބާ ހޯދުމުގެ ފުރުޞަތު ފަހިވެފައިވާކަމަށެވެ.\nއެވިޑްގެ ތަޢުލީމީ ދަތުރު ސިފަކުރައްވާ މުޝްތާޤް ވިދާޅުވީ އެއީ ބޮޑު އާގު ބޯޓެއްގައި، ގަދަ ކަނޑެއްގައި ގިނަ މައްސަލަތަކެއް ހިފައިގެން ކުރި ދަތުރެއްގެ ގޮތުގައެވެ.\n“ބައެއް ހަމަލާތަކުން ރެކެންޖެހޭ ހާލަތު މެދުވެރިވި ނަމަވެސް، އެއްވެސް ހުއްޓުމެއްނެތި މިއަދާހަމައަށް މަސައްކަތްކުރީ އަމާޒަށް ވާސިލްވުމަށް. އެވިޑް ކޮލެޖްގެ ތަސައްވުރަކީ، އަބަދު ވެސް އެ ވިޑްކޮލެޖަކީ ބައިނަލްއަގްވާމީ ގުޅުންތަކާއެކު ދިވެހިރާއްޖޭގައި މަތީ ތައުލީމްދޭ އެންމެ އިސް އެއް މުއައްސަސާއަށް ހެދުން.” ޗެއަރމަން ވިދާޅުވިއެވެ.\nރާއްޖޭގައި މަތީ ތައުލީމު ފޯރުކޮށްދެމުންގެންދާ އެންމެ ބޮޑު އަމިއްލަ އެއްކޮލެޖު ކަމަށްވާ އެވިޑު ކޮލެޖުން ހުޅުމާލޭ ހުރަވީ ސްކޫލްގެ ހޯލްގައި ބޭއްވި ގްރަޖުއޭޝަން ރަސްމިއްޔާތުގެ ފުރަތަމަ ދަންފަޅި ޝަރަފްވެރިކޮށް ދެއްވީ ޑރ. ރަޝީދާ މުޙައްމަދު ދީދީއެވެ. ދެވަނަ ދަންފަޅި ޝަރަފްވެރި ކޮށްދެއްވީ އިސްލާމިކް އޮގަނައިޒޭޝަން ފޯ ކަލްޗަރ އެންޑް އިސްލާމިކް ޔުނިވާސިޓީގެ ކުރީގެ ޗާންސެލަރ ޑރ. މުޙައްމަދު ޝަހީމް ޢަލީ ސައީދެވެ.\nފަރަންސޭސި ބަސް ދަސްކޮށް ދިނުމަށް އެވިޑު ކޮލެޖުން ފަހުމުނާމާއެއްގައި ސޮއިކޮށްފި\nއެވިޑް ކޮލެޖްގެ އަހަރީ ދުވަސް ފާހަގަކުރުމަށް އެ ކޮލެޖްގެ ޓީމެއް ތިނަދޫއަށް


ޝަހަރު 26ވަނަބައި – Esfiya – Dhivehi Vaahaka Site\n- by kudhoo - 22- July 30, 2020\n” ރާވިން ކިހިނެއްވީ.. ދެލޯވެސް ހާދަ ރަތޭ..” މަޑުމައިތިރި އަޑަކުން މަލާއިން އަހާލިއެވެ. ” މަލާ އަހަރެން ވަރަށް ދުވަސް ވެއްޖެ ހިތުގައި މިވާހަކަ ބާއްވައިގެން އުޅޭތާ… ދެން އެކަމަކު ނުބުނެ ހުންނަން އުނދަގޫވެއްޖެ..” ރާވިން ބުންޏެވެ. ” ކީކޭތަ ރާވިން ނުބުނެވިގެން ތިއުޅެނީ… ރާވިން ކީއްވެ ނުބުނެ ހުންނަންވީ؟..” ރާވިން ބުނަން އެއުޅެނީ ކީއްކޭކަން ނޭނގި މަލާއިން އަހާލިއެވެ.\n” މަލާ އަހަރެން… އަހަރެން… މަލާދެކެ ވަރަށް ކުޑައިރުން ފެށިގެން ވެސް ލޯބިވޭ…” ބުނަން ނުބުނަން ހުންނަ ފަދައަކުން ރާވިން ބުންޏެވެ. ” އަޅެ ތިވާހަކަތަ.. މިއޮތް ހުރިހާ ދުވަހު ނުބުނެ ތިހުރީ… ރާވިންތީ އަހަރެންގެ އެންމެ ގާތް އެކުވެރިޔާ… އަނެއްކޮޅުން އަހަރެންނަށް އެނގޭ މި އާއިލާގެ އެންމެންވެސް އަހަރެން ދެކެ ލޯބިވާކަން…” މަލާއިން ބުންޏެވެ.\n” މަލާތީ އަހަރެންގެ ކުޑއިރުއްސުރެ އެކުވެރިއެއް އަދި މިއާއިލާގެ މެންބަރެއް އެކަމަކު އަހަރެންގެ ހިތުގައި މަލާއަށް ދެވިފައިވާ ގުޅުން އެއަށްވުރެ ބޮޑު… އަހަރެން މަލާދެކެ ލޯބިވަނީ ހަމައެކަނި އެގޮތަކަށް ނޫން..” ރާވިން ބުންޏެވެ. ރާވިން ކިޔާއެއްޗެއް މަލާއިން ސާފުވީ އަދި ކިރިޔާއެވެ. ދެމީހުންގެ ދުލުންވެސް އިތުރު ބަހެއް ނުބުނެ ފަސްމިނިޓް ވަރު ހޭދަވެގެން ދިޔައެވެ. ” އަހަރެންނަށް އެނގޭ ލޯތްބަކީ އެމީހަކު ގަސްދުގައި ވާއެއްޗެއް ނޫންކަން.. އެކަމަކު އަހަރެން ދެކެނީ ރާވިންތީ އަހަރެންގެ އެކުވެރިއެއް، އަދި އާއިލާގެ މެންބަރެއްގެ ގޮތުގައި.. އިތުރަށް ދުވަހަކުވެސް ދެކޭކަށް ބޭނުމެއް ނޫން…. އަހަރެންވެސް ކުއްޖަކު ދެކެ ލޯބިވޭ.. އަހަރެންނަށް މާފުކުރޭ… އަހަރެންނަކަށް ނެތް އާއެކޭ ބުނެވޭކަށް..” މަލާއިން ބުނަން ބޭނުންވި ވަރަށް ބުނެވުމުން އަވަހަށް އެކޮޓަރިން ނިކުމެގެން ދިޔައެވެ.\nރާވިން މަލާއިން މަޑުކުރުވާކަށް މަސައްކަތެއް ނުކުރެއެވެ. ލޯތްބަކީ ގަދަކަމުން ހޯދޭނެ އެއްޗެއް ނޫންކަން ރާވިންއަށްވެސް އެނގެއެވެ. ނަމަވެސް އޭނަ މަލާއިން ނޫން ކުއްޖަކު ހަޔާތަށް ގެންނާކަށް ބޭނުމެއް ނުވެއެވެ. ދުވެފައި ގެއަށް ވަންނަން އައި މަލާއިންގެ ލޮލުގައި އަޅައިގަތީ ބޭރު މޭޒު ދޮށުގައި ވަތަށް އިސްޖަހާލައިގެން ވިސްނުމަކަށް ގެއްލިފައި ހުރި ހާތިބުއެވެ. މަލާއިންގެ ދުވެއްޔަށް މަޑުކަމެއް އައެވެ. މަޑުހިނގުމެއްގައި ގޮސް ހާތިބުގެ ކައިރީގައި ހުއްޓިއްޖެއެވެ. ހާތިބުވެސް އޭނާ ގާތުގައި މީހަކު އައިސް ހުއްޓުނުހެން ހީވެގެން ބަލާލިއެވެ. މަލާއިން ފެނުމުން ވާހަކަ ދައްކާ ހިއްވިޔަސް ބަހެއް ކިޔާކަށްވެސް ހާތިބު އަކަށް ނުކެރުނެވެ. އެއީ ހުވަފެނުގެ ރާނީއަކީ މަލާއިން ކަމުގައި ވިޔަސް އޭނާއާ ދުރުގައި ހުންނަން ހާތިބަށް މަޖުބޫރު ވެއްޖެއެވެ. އެހެންނޫނީ އެދެމެދުގައި ހިނގާނީ ކޮންފަދަ ކަމެއްކަން އަންދާޒާ ކޮށެއްވެސް ނުލެވޭނެއެވެ.\n” ހާތިބު މިތާ ކީއްތިކުރަނީ… އެކަމާ ވިސްނަނީ ދޯ؟..” ވާހަކަ ދައްކަން ނުކެރުނު ކަމުގައި ވިޔަސް ހާތިބާ ގާތް ގުޅުމެއް ބާއްވަން މަލާއިން ބޭނުންވެއެވެ. އޭނާއަށް ހާތިބު ހަމަލޮލަށް ފެނުމުގެ ކުރިންވެސް ވަނީ ލޯބި ވެވިފައެވެ. މިހާރު ހަމަލޮލަށް ފެނުމުން އެފުރުސަތު ދޫކޮށްލަންވީ ކީއްވެގެން ހެއްޔެވެ. ހާތިބު ހަމައެކަނި ހީލުމަކުން ފުއްދާލިއެވެ. ނަމަވެސް އޭނަ އެކަމާ ވިސްނާވަރު އެ މޫނު މަތިންވެސް ފެންނަން ހުއްޓެވެ. ” އެއީ ރާވިންގެ އުޅުން ހުންނަގޮތް…. އޭނަ ހިތްހަމަ ނުޖެހޭ ކަމެއް ވެއްޖެއްޔާ ވަގުތުން އެކަން ފިލުވާލަން މަސައްކަތް ފަށާނެ..ފަހުން އޯކޭވާނެ..” މަލާއިން ބުންޏެވެ. މަލާއިން ވާހަކަ ދައްކާއިރުވެސް ދުރުގޮތެއް ނުހުރެއެވެ. އެއަޑުގައި ވަނީ އޯގާތެރިކަމާ ލޯތްބެވެ. ވާހަކަ ނުދައްކަން ނިންމައިގެން ހުރި ހާތިބުއަށް މިފަހަރުވެސް ދަމާ ބާރަކުން އޭނަގެ އަޑު ނިކުންނަން ފެއްޓިއެވެ. ” މަލާއިން ދޯ ކިޔަނީ…” ހާތިބު އަހާލިއެވެ. ” އާނ! އާއިލާގެ އެންމެނާ ރައްޓެހިން ކިޔަނީ މަލާ… ހާތިބު ބޭނުންވަންޏާ މަލާ ކިޔަސް އޯކޭ..” މަލާއިން ބުންޏެވެ. ” މަލާއިން ވަރަށް ރީތި ނަމެއް.. އަދި މަލާ ކިޔާއިރު އެއަށްވުރެ ލޯބި..” ހާތިބު ބުންޏެވެ. ” އެބައަންނަން ކޮފީއެއް ހިފައިގެން ދެމީހުނަށް… ކޮފީއެއް ބޯލުމުން ސިނކުޑިއަށް ލުއިވާނެ..” މަލާއިން މިހެން ބުނެ އޭނަގެ ގެއަށް ވަންނަން ހިނގައިގަތެވެ. ހާތިބު އަށް އަނެއްކާވެސް ވާހަކަ ދެއްކެނީއެވެ. ގަސްދުގައި ވާހަކަ ދައްކަން ބޭނުންވެގެނެއް ނޫނެވެ. އިރުކޮޅެއްފަހުން ހޫނު ދެކޮފީތަށި ހިފައިގެން މަލާއިން އައިސް އެއްކޮފީތަށި ހާތިބު ކައިރީ މޭޒުމަތީ ބަހައްޓާފައި އަނެއް ކޮފީތަށި އޭނަގާތުގައި ބަހައްޓައި އިށީދެއްޖެއެވެ. ” އަހަރެން ވާހަކައެއް ދައްކާލަން ބޭނުން..” ހާތިބު ބުންޏެވެ. ” އަޑުއަހަން މިހުރީ އަވަހަށް ބުނޭ..” މަލާއިން ބުންޏެވެ. ” އަހަރެންނަށް ވަރަށް ކުރިއްސުރެ މަލާއިން ހުވަފެނުންފެނޭ…. އަހަރެންނަށް އެނގޭ މީ ގަބޫލު ކުރެވޭފަދަ ވާހަކައެއް ނޫންކަން… އެކަމަކުވެސް ތެދަށް މިބުނީ.. ގަބޫލުކުރުމާ ނުކުރުން އެއީ މަލާގެ ކަމެއް..” ހާތިބު އޭނަ ދައްކަން ބޭނުންވާ ވާހަކައިގެ ސީދާ މައުޟޫއަށް ދިޔައެވެ. ” ކީއްވެ އަހަރެން ގަބޫލު ނުކުރަންވީ… ތިކަންތައް އަހަރެންނަށް ދިމާވާތާވެސް އެތައް ދުވަހެއް ވެއްޖެ…” މަލާއިން ބުނި ވާހަކައިން ހާތިބަށް ލިބުނީ އިތުރު ހައިރާން ކަމެކެވެ. ތަގުދީރުގައި އޭނައާ މަލާއިން އާގުޅެންވަނީ މާކުރިންވެސް ނިމިފައިބާއެވެ.\nދެމީހުންނަށްވެސް އިތުރަށް ކިޔާނެ އެއްޗެއް ނޭނގި މަޑުމަޑުން ކޮފީތަށީގައި ތުނބު ޖައްސާލާ އެތިފޮދުން ބޮމުން ގެންދިޔައެވެ. ހާތިބަށް ހުރެވުނީ ގަނޑުވަރުން ނިކުމެގެން ދާމީހުން ފެންނަ ދިމާލުގައި ކަމުން ހާތިބަށް ކުއްލިއަކަށް ފެނުނީ އެމީހުނާ ދިމާލަށް ބަލަހައްޓައިގެން ހުރި ރާވިންއެވެ. އަލިފާނުގައި ފޫ ޖެހުނުހެން ފުންމައިގެން ހާތިބު ގޮނޑިން ތެދުވުނެވެ. ހާތިބު އެހާ ކުއްލި ގޮތަކަށް ތެދުވުމުން މަލާއިން ސިއްސާގެންގޮސް އޭނަ އަތުގައި ހުރި ކޮފީތަށިވެސް ބަންޑުންވިއެވެ. ހާތިބު ބަލަހައްޓައިގެން ހުރި ދިމާލަށް މަލާއިން އެނބުރި ބަލާލައިފިއެވެ. މަލާއިންއަށްވެސް ލިބުނީ ސިހުމެކެވެ. މަލާއިން އެނބުރި ބަލާލުމުން ހިތްދަތިކަމާ ވޭނާ ރުޅި އެކުލެވިގެންވީ ލޮލަކުން ބަލަހައްޓައިގެން ހުރި ރާވިން ބޭރަށް ދާން އޮތް މަގުން ހިނގައިލައިފައި ގޮސް އޮބާލިއެވެ. އިރުކޮޅެއް ވަންދެން ދެމީހުނަށް ވެސް ބަހެއް ނުބުނެވި ރާވިން ދިޔަ ދިމާލަށް ބަލަހައްޓައިގެން ހުރެވުނެވެ. ދެމީހުންގެ ހަށިގަނޑުވެސް ގޮނޑިތެރެއަށް ދޫކޮށްލެވުނީ އެއްފަހަރާއެވެ.\n” މަލާއަށް އެނގޭތަ ރާވިން މަލާދެކެ ލޯބިވާކަން…” ހާތިބު އަހާލިއެވެ. ހާތިބު އަހާލި ސުވާލުން ހައިރާން ކަމާއެކު މަލާއިންއަށް ހާތިބާ ދިމާލަށް ބަލާލެވުނެވެ. ” ކިހިނެއް ހާތިބަށް ތިކަން އެނގުނީ… ހާތިބު ކައިރީ އޭނާ ބުނީތަ؟… ” ހައިރާންކަން އެކުލެވިގެންވީ ރާގެއްގައި މަލާއިން އަހާލިއެވެ. ” ނޫން.. އަހަރެންނަށް އެނގުނީ ދެންމެ ރާވިންގެ އެކުވެރިން ބުނުމުން… އެމީހުން ބުނުމުގެ ކުރިންވެސް ރާވިން ބުނި އޭނަ ލޯބިވާ ކުއްޖަކު ހުރި ވާހަކަ.. އެކަމަކު އޭރު ނުބުނޭ ކޮންކުއްޖެއްކަމެއް..” ހާތިބު ހުރިހާ އެއްޗެއް އެއްފަހަރާ ކިޔައި ދިނެވެ. “ކުރިއަކުން ނޭނގެ.. ދެންމެ ރުޅިއައިސް ގެން އައީމަ ވީ ކީއްތޯ އަހާލަންވެގެން ވަނީމަ ބުނީ.. އަހަރެން އޭނައަށް ޖަވާބު ދީފިން… އޭނައަކީ ކުޑަ އިރުއްސުރެ އަހަރެންގެ އެކުވެރިއެއް އަދި އާއިލާގެ މެންބަރެއް.. އެއަށްވުރެ އިތުރު ގުޅުމަކަށް އަހަރެން ނުވިސްނަން… އަދި އަހަރެން ލޯބިވާ ކުއްޖެއް ހުންނަކަން މިހާރު އޭނައަށް އެނގޭނެ…” މަލާއިންވެސް ހުރިހާ ވާހަކައެއް އެއްފަހަރާ ބުނެލިއެވެ. ” އެހެންތަ.. މަލާއިން ލޯބިވާ ކުއްޖެއް ހުރޭތަ؟..” ހާތިބު އަހާލިއެވެ. ހަތިބު ކުރި ސުވާލުގެ ޖަވާބު ދޭން މަލާއިންއަށް އުނދަގޫ ވިއެވެ. ދެން އާއެކޭ ބުނެފިނަމަ ހާތިބުގެ ސުވާލަކަށް ވާނީ އެއީ ކޮން ކުއްޖެއްތޯއެވެ. މަލާއިން އަކީ އޭނާ ބޭނުންވާ ކަންކަމުގައި އެހާ ނުކެރި ހުންނަ ކުއްޖެއް ނޫނެވެ. އޭނާ ހާސިލު ކުރަން ބޭނުންވާ ކަންކަމުގައި ކެރިގެން ކުރިމަތިލާ ކުއްޖެކެވެ. ނަމަވެސް ހާތިބު ކުރިމަތީގައި ފެންނަން ހުރުމުން ނޭނގޭ ކަހަލައިގެ ގޮތްތަކެއް ވަނީއެވެ.\n” އާނ! ހުރޭ އަހަރެންނަށް ހުވަފެނުގައި އެމީހަކު ފެނި އަހަރެންނަށް ވަނީ ލޯބިވެވިފަ..” ލަދުރަކި ހިނިތުންވުމަކާއެކު މަލާއިން ބުންޏެވެ. ” ހާތިބުގެ ހިތަށް ލިބުނު ހިތްހަމަޖެހުން ބުނެދޭންވެސް ނޭނގެއެވެ. ” އަހަރެންނަށް ވެސް ވަނީ ތި ގޮތް ވެފަ… އެކަމަކު އަހަރެމެންގެ ގުޅުން ކުރިއަށް ގެންދަން އާއިލާއިން ބޭނުންވާނެ ހެނެއް ހިއެއް ނުވޭ.. ޚާއްސަކޮށް ދެމީހުންގެ ގުޅުމަކީ ރާވިންގެ ހިތައް ދެވޭނެ އަނިޔާއެއް..” ހާތިބު ވިސްނަމުން ބުންޏެވެ. ” އަހަރެމެންގެ ގުޅުމަކަށް އާއިލާއިން ނަފްރަތެއް ނުކުރާނެ.. އެކަމަކު ތިބުނިހެން ރާވިންއަށް ކުރާނެ… އެކަމަކު ރާވިންއަށްވެސް އެނގޭނެ ދޯ ލޯތްބަކީ ގަސްދުގައި ވާ އެއްޗެއް ނޫންކަން؟…” މަލާއިން ބުންޏެވެ. ކޮންމެއަކަސް ދެމީހުންވެސް ގުޅުން ކުރިޔަށް ގެންދަން ބޭނުންވަނީ އާއިލާގެ އެހެންމީހުނަށް އަންގައިގެންނެވެ. ” އިހަށް ހިނގާ ރާވިންއާ ވާހަކަ ދައްކާލަން…އޭރުންދޯ ރާވިން ދެން ކަންތައް ކުރާނެ ގޮތެއްވެސް އެނގޭނީ..” ހާތިބު ބުންޏެވެ. ” އޭނަ އަހަރެމެން ދައްކާ ވާހަކައެއް އަޑެއް ނާހާނެ.. އެއީ އެއަށްވުރެ ބޯހަރު މީހެއް..” މަލާއިން ބުންޏެވެ. މަލާއިން އެހެން ބުނިކަމުގައި ވިޔަސް ހާތިބު ބޭނުންވަނީ ރާވިންއާއި ވާހަކަ ދައްކާލުމަށެވެ.\nބުނާށެ ލޯބި ނުވަނީހޭ 11\nVarah reeth vaahaka ahi.Next part nikunnaanee kon irakun ba?\n🙂🙂🙂 Thank you Anjaab. Inshaa Allah tomorrow\nmasha allah …. kudhu … loved it….\n🙂🙂🙂 Thank you thihthaa\nVVVV reethi maasha allah❤❤❤❤❤


Dheenah furassaara kuraa meehun hadhdhun netti dhaanethee kanboduvey: Anaara | ThePress\nދީނަށް ފުރައްސާރަ ކުރާ މީހުން ހައްދުން ނެއްޓިދާނެތީ ކަންބޮޑުވޭ: އަނާރާ\n01 June 2021, 17:56\nމަކުނުދޫ ދާއިރާގެ ކުރީގެ މެންބަރު އަނާރާ ނައީމް / ފައިލް ފޮޓޯ: ދަ ޕްރެސް\nމުސްލިމަކާ ދިމާއަށް އާންމު ތަނެއްގައި އެމީހާއަކީ ކާފަރެކޭ ބުނުމަކީ ކުށެއް ގޮތުގައި ކަނޑައަޅަން ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި އިސްލާހާ ގުޅިގެން ކަންބޮޑުތަކެއް ހުރިކަމަށް މަކުނުދޫ ދާއިރާގެ ކުރީގެ މެންބަރު އަނާރާ ނައީމް ވިދާޅުވެއްޖެއެވެ.\nއަނާރާ ވިދާޅުވީ، ދީނަށް ފުރައްސާރަ ކުރުމަކީ މި ރާއްޖޭގައި އާންމު ވެފަވާ ކަމެއް ކަމަށެވެ. އަދި އެފަދަ ކުށް ކުރާ މީހުންނަށް ހުކުމެއް ތަންފީޒު ނުކުރާ އިރު މިފަދަ އިސްލާހެއް ގެނައުމަކީ ދީނަށް ފުރައްސާރަ ކުރާ މީހުންގެ އަމަލުތަކަށް ހިތްވަރު ލިބޭނެ ކަމެއް ކަމުގައި ދެކެވަޑައިގަންނަވާ ކަމަށެވެ. އަދި އެފަދަ މީހުން ހައްދުންނެއްޓި ދާނެތީ ކަންބޮޑުވެވަޑައިގަންނަވާ ކަމަށް އަނާރާ ވިދާޅުވިއެވެ.\nހިސާން ހުށަހެޅުއްވި ބިލުގައި ވަނީ، ގާނޫނުލްއުގޫބާތުގެ 124 ވަނަ މާއްދާގެ ދަށުން ނަފްރަތުގެ އަމަލެއް ހިންގުން ކުށަކަށް ހަދާށެވެ.\nނަފްރަތުގެ އަމަލުތަކުގެ ގޮތުގައި ގިނަ ކަންތައްތަކެއް ބިލުގައި ވަނީ ހިމަނާފައެވެ. އެގޮތުން އާންމު ތަނެއްގައި ވަކި މީހަކީ އިސްލާމްދީނާ ހިލާފަށް އުޅޭ ނުވަތަ ދެކޮޅު މީހެއް ކަމަށް ތުހުމަތު ކުރުމާއި އިސްލާމީ އަގީދާއާ ގުޅުވައި މުޖުތަމައުގައި މީހަކާ މެދު ނަފްރަތު އުފެއްދުމާއި އާންމު ތަނެއްގައި މުސްލިމަކު ކާފަރެއްގެ ގޮތުގައި ސިފަ ކުރުން ނުވަތަ ސިފަ ކުރުމުގައި ބައިވެރިވުން ނުވަތަ އާންމު ތަނެއްގައި މުސްލިމަކަށް ކާފަރެއް ކަމަށް ތުހުމަތު ކުރުން ކުށަކަށް ހެދުން ހިމެނެއެވެ. ބިލުގައި ބުނެފައި ވަނީ އެއީ ޖުނަހުގެ އެއް ވަނަ ދަރައިގެ ކުށެއް ކަމަށެވެ.\nނަފްރަތު އުފެއްދުމުގެ ކުށެއް ގޮތުގައި އިތުރަށް ހިމަނާފައި ވަނީ މީހަކާ ދެކޮޅަށް އަނިޔާވެރިވުމަށް ގޮވާލުމާއި ސިޔާސީ ވިސްނުމަށް ބަލައި، އެ މީހަކަށް ޖިސްމާނީ އަނިޔާއެއް ދިނުން ނުވަތަ އެކަމަށް ރޭވުމެވެ. އޭގެ އިތުރުން މީހެއްގެ ނަސްލަށް، ގައުމަށް ނުވަތަ ކުލަޔަށް ބަލައި އެ މީހަކަށް ޖިސްމާނީ އަނިޔާއެއް ދިނުން ނުވަތަ ދޭން ރޭވުމަކީ ވެސް ކުށެއް ކަމަށް އެ އިސްލާހުގައި ބުނެފައި ވެއެވެ.\nހަބަރު ދީނީ މައްސަލަ ސިޔާސީ\nތިޔައީވެސް އެ ބައިގަނޑު ވެރިކަމަށް ގެންނަން މަސައްކަތްކުރި މީހެއް. މިހާރު ކޮން ވާހަކައެއް ދައްކާކަށް. ކޮބާ އެއުޅޭ އިލްޔާސްއޭ ކިޔާ ކަލޭގެ.


France Gai Mainbafain Dharinnaai Kaiveni Kurun Manaa Kuranee - Vaguthu\nއާއިލީ ގޮތުން ގާތް ގުޅުން އޮންނަ މީހުން އެކަކު އަނެކަކާއި ކައިވެނި ކުރުމަކީ ދުނިޔޭގެ ގާތްގަނޑަކަށް ހުރިހާ ގައުމެއްގައި ވެސް ގާނޫނުތަކުން މަނާ ކަމެކެވެ. ނަމަވެސް ފްރާންސްގައި އެއީ ހުއްދަ ކަމެކެވެ. އެއްބަނޑު އެއްބަފާ މީހުންނާއި، މަންމަ އާއި ބައްޕަ އާއި ދަރިން ކައިވެނި ކުރުން ފްރާންސްގެ ގާނޫނުތަކުން މަނައެއް ނުކުރެއެވެ. ފްރާންސްގައި ހަމައެކަނި މަނާވަނީ އާއިލީ ގުޅުން އޮންނަ ކުޑަކުދިންނާއި ކައިވެނި ކުރުމެވެ.\nމިހާރު ފްރާންސްގެ ގާނޫނުތައް މިގޮތައް އޮތްނަމަވެސް ފްރާންސް ސަރުކާރުން މިއަދު ބުނީ އާއިލީ ގުޅުން އޮންނަ މީހުން ކައިވެނި ކުރުން މަނާ ކުރަން އެގައުމުގެ ގާނޫނު ހަދާ މަޖިލީހަށް ހުށަހަޅަން މިހާރު ނިންމާފައިވާ ކަމަށެވެ.\nފްރާންސްގެ ސެކްރެޓަރީ އޮފް ސްޓޭޓް ފޯ ޗިލްޑްރެން އެޑްރިއަން ޓަގްއެޓް "އޭއެފްޕީ" އަށް މައުލޫމާތު ދެމުން ވިދާޅުވީ އާއިލީ މެންބަރުންނާއި ކައިވެނި ކުރުން އެއީ ޖިނާއީ ކުށަކަށް ހަދަން ނިންމާފައިވާ ކަމަށެވެ. "ކޮންމެ އުމުރެއްގެ މީހަކު ނަމަވެސް އެމީހަކަށް ބައްޕަ އާއި ފިރިހެން ދަރިފުޅާއި ނުވަތަ އަންހެން ދަރިފުޅާއި އެއްވެސް ޖިންސީ ގުޅުމެއް ނުބޭއްވޭނެ. އެއީ ޖިނާއީ ކުށަކަށް ހަދާނަން." އެޑްރިއަން ވިދާޅުވިއެވެ.\nދެބެންދެދަރި މީހުންނާއި ވެސް ކައިވެނި ކުރުން މަނާ ކުރުމުގެ ވިސްނުން އެބަހުރި ކަމަށް އޭނާ ވިދާޅުވިއެވެ. ނަމަވެސް ޔޫރަޕްގެ ގިނަ ގައުމުތަކުގައި ދެބެންދެދަރި މީހުން ކައިވެނި ކުރުމަކީ ހުއްދަ ކަމެކެވެ.\nފްރާންސަކީ ކުޑަކުދިންނަށް ޖިންސީ ގޯނާ ކުރުމާއި ކުޑަކުދިންނާއި ކައިވެނި ކުރުން ގިނަ ގައުމެކެވެ. އެގައުމުގެ ޗާޗްތަކުގައި ކުޑަކުދިންނަށް ޖިންސީ ގޯނާ ކުރުމުގެ ބޮޑު މައްސަލައެއް ދާދިފަހުން ވެސް ފެންމަތިވިއެވެ.\nފްރާންސްގައި އާއިލާ މެންބަރުން އެކަކު އަނެކަކާއި ކައިވެނި ކުރުން ގާނޫނަކުން ހުއްދަ ކޮށްފައި އޮންނަނީ 1791 ވަނަ އަހަރުން ފެށިގެންނެވެ.\nޖެނުއަރީ 13, 2022 00:40\nބޭރު ގައުމުތަކުގައި ހިންގާ ދީނާއި ޚިލާފު މިފަދަ ކުފުރު ޖަރީމާތަކުގެ ވާހަކަ މި ގައުމުގެ އެެއްވެސް ނޫހެއްގައި ނުލިއުމަށް އެދެން، އެއީ އެ ގައުމުން ބޭރު އެެއްވެސް ބަޔަކަށް އެނގެންޖެހޭ ވާހަކައަކަށްވެސް ނުވާއިރު، މިފަދަ ލިޔުންތައްފެނި އަދި އަޑުއިވުނަސް މޭބޮޑުވެ ހޮޑުވެސް ލެވޭތީއެވެ.\nޖެނުއަރީ 13, 2022 01:10\nޖަނަވާރުންނެކޭ ތަފާތެއް ނެތެއްނު. އެއެއްޗިހިންވެސް ތަންކޮޅެއް ބޮޑެތި ވީމަ ދަރިއެއް އަމައެއް ބަފައެއް ނޯވޭ.\nޖެނުއަރީ 13, 2022 07:29\nއަދި މި ގުރޫޕް މި އުޅެނީ ސްޓޯން އޭޖްގަ.\nޖެނުއަރީ 13, 2022 09:36\nމިއީ އެބުނާ ތަހުޒީބު ތަންދޮރުދަންނަ ކަމަށް ދައުވާކުރާ ޔޫރަޕް މީހުންގެ ހާލަކީ. ތިކަން ހުއްދަ ނުކޮށް އޮތް ޔޫރަޕްގެ ގިނަ ގައުމުތަކުގައިވެސް ކާވެނި ނުކުރިޔަސް މައިންބަފައިންނާ ދަރިންނާ ދެމެދު ތިޔަ ބުނާ ވައްތަރު ގުޅުން ހިންގުމަކީ އާންމު ކަމެއް.\nޖެނުއަރީ 13, 2022 09:41\nމިވަރު ބައެކޭ މާ ތަހުޒީބު ބައެއް ކަމަށް ދެކިގެން މިއުޅެނީ... އިސްލާމްދީނުގައި އޮންނަނީ ހަމަ އެންމެ ރަނގަޅަށް... ތުއްތު އިރުން ފެޝިގެން އިސްލާމީ ރިވެތި އާދަތައް ކުދިން ގައިގާ އަށަގެންނެވުން މުޙިއްމު..\nޖެނުއަރީ 13, 2022 09:57\nއެކަމު ދެ އާއިލާއެއްގެ ދެ މީހަކު އެއް ޖިންސުން ގުޅުން ހިންގުން ތިގައުމުގަ ހުއްދަ ދޯ....\nޖެނުއަރީ 13, 2022 09:58\nނޫނޭ އެހެން ނުހަދާ! އެއީ ކަލޭމެން ދެކޭގޮތުގަ އިންސާނީ ހައްގެއްނު. ތިގޮތަށް ކައިވެނި ކުރަން ބޭނުންވާ މީހުންގެ ހައްގު ފްރާންސުން ނިގުޅައިގަންނަނީ ކީއްވެ؟\nޖެނުއަރީ 13, 2022 11:26\nއެބައެއްގެ ޤާނޫނުތައް މާ މޮޅުކަމަށް އަހަރެމެން މިދެކޭ މީހުންގެ ހުންނަ ޖާހިލުކަން. ރަސްމީ ކާވެނިތާ މަނާކުރީ. އެކުރާކަމެއް ހަމަ ބަރާބަރަށް ކުރަމުންދާނެ. މިހާ ހުތުރުކޮށް އުޅޭ ބައެއްގެ މޮޅުކަމުގެ ވާހަކަ އަހަރެމެން ދައްކަނީ.\nޖެނުއަރީ 13, 2022 11:34\nތިމާމެން ވަރެން ނެތިގެން އުޅޭ މީހުންގެ ހާލަތު.\nޖެނުއަރީ 13, 2022 11:59\nތަރައްޤީ ވެފަ ތިބި ދެއް ބޮޑުކަމުން...\nޖަނަވާރު އުޅޭ ހެން އުޅޭ ބައެއް\nއިސްލާމް ދީނާ ސުންނަތުގެ ނިޢުމަތަށްޓަކައި ﷲ އަށް ޙަމްދު ހުރި\nޖެނުއަރީ 13, 2022 13:20\nމިއީ ސިވިލައިޒްޑް ވޯލްޑް އޭ ކިޔައިގެން އެއުޅޭމީހުންގެ ފެންވަރަކީ. ދެން ދިވެހީންގެ ތެރެއިން މީހަކު މިބުނަނީ ދޮންމީހުން އުޅޭގޮަތަށް އުޅެގެންނޭ ކުރިއެރުން ލިބޭނީ. ކީކޭތޯ ބުނާނީ!!!


Principal innaai teacher inge musaara bodukurumun budget in ithurah 488.6 million haradhu kuranjehey - One Online\n1 މެއި 2023 ފިނޭންސް މިނިސްޓަރު އިބްރާހިމް އަމީރު، ނިއުސްކޮންފަރެންސްގައި މައުލޫމާތު ދެއްވަނީ---ވަން ފޮޓޯ: ޔޫސުފް ސޮފްވާން\nޕްރިންސިޕަލުންނާއި ޓީޗަރުންގެ މުސާރަ ބޮޑުކުރުމުން ބަޖެޓުން އިތުރަށް 488.6 މިލިއަން ހަރަދު ކުރަންޖެހޭ\nޕްރިންސިޕަލުންނާއި ޓީޗަރުންގެ މުސާރައަށް މިއަދު ގެނައި ބަދަލާއެކު ދައުލަތުގެ ބަޖެޓުން އިތުރު 488 މިލިއަން ރުފިޔާ ހަރަދުވާނެ ކަމަށް ފިނޭންސް މިނިސްޓްރީން ބުނެފިއެވެ.\nމުސާރައިގެ އޮނިގަނޑަށް ގެނައި ބަދަލާ ގުޅޭގޮތުން މައުލޫމާތު ދިނުމަށް މިއަދު ބޭއްވި ނިއުސްކޮންފަރެންސްގައި ފިނޭންސް މިނިސްޓަރު އިބްރާހިމް އަމީރު ވިދާޅުވީ، ޕްރިންސިޕަލުންގެ މުސާރަ ބޮޑުކުރުމާ ގުޅިގެން ދައުލަތުގެ ބަޖެޓުން ކޮންގެ އަހަރަކު އިތުރު 31.3 މިލިއަން ރުފިޔާ އެކަމަށް ހަރަދު ކުރަންޖެހޭނެ ކަމަށާއި، ޑެޕިއުޓީ ޕްރިންސިޕަލުންގެ މުސާރަ ބޮޑުކުރުމަށް 4.4 މިލިއަން ހަރަދު ކުރަންޖެހޭނެ ކަމަށެވެ.\nޓީޗަރުންގެ މުސާރަ ބޮޑުކުރުމާ ގުޅިގެން، 419.6 މިލިއަން ރުފިޔާ ދައުލަތުގެ ބަޖެޓުން ހަރަދު ކުރަންޖެހޭނެ ކަމަށާއި، އެޑިއުކޭޝަނަލް ޑިވެލޮޕްމަންޓް ޕްރޮފެޝަނަލްސްގެ މުސާރަ ބޮޑުކުރުމުގެ ސަބަބުން 6.7 މިލިއަން އަދި އެ ދާއިރާގެ އެނިހެން މުވައްޒަފުންގެ މުސާރަ ބޮޑުކުރުމާ ގުޅިގެން 23.2 މިލިއަން ދައުލަތުގެ ބަޖެޓުން ހަރަދު ކުރަންޖެހޭނެ ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، މުވައްޒަފުންނަށް ހައްގު މުސާރަ ދިނުމަކީ، ރައީސް އިބްރާހިމް މުހައްމަދު ސޯލިހުގެ ވައުދުފުޅެއް ކަމަށެވެ.\nއެގޮތުން ޕްރިންސިޕަލުންނާއި ޓީޗަރުންގެ މުސާރައަށް މިގެނައީ ހެޔޮ ބަދަލެއް ކަމަށާއި، ރާއްޖޭގެ އިގުތިސާދު މިހާރު ރަނގަޅުވަމުން އަންނައިރު، މި ބޮޑުކުރި މުސާރައަކީ ރާއްޖޭގެ އިގުތިސާދަށް ބަލައި ދެމެހެއްޓެނިވި ގޮތެއްގައި ކުރިއަށްދެވޭނެ މުސާރަތަކެއް ކަމަށްވެސް ވިދާޅުވިއެވެ.\nޕްރިންސިޕަލުންނާއި ޓީޗަރުންގެ މުސާރަ ބޮޑު ކުރުމާ ގުޅިގެން ދައުލަތުގެ ބަޖެޓަށް އަންނާނެ ބަދަލު


Nasheed Athuge3Ingiyyeh Ge Harakaiy Kuda - Vaguthu\n2 މަސް ކުރިން ( ޖޫން 25, 2021 )\nރައީސް މުހައްމަދު ނަޝީދުގެ ކަނާއަތުގެ ތިން އިނގިއްޔެއްގެ ހަރަކާތް ވަރަށް ކުޑަ ކަަމަށް އެމްޑީޕީގެ "މެއި ހައެއް ކޮމެޓީ" ގެ މުގައްރިރު ހަސަން އަފީފް ވިދާޅުވެއްޖެ އެވެ.\nނަޝީދަށް ދިން ހަމަލާގެ ތަހްގީގު ކުރިއަށްދާ ގޮތް ބެލުމަށް އުފައްދާފައިވާ ކޮމެޓީގެ މަސައްކަތްތަކާއި ގުޅޭ މައުލޫމާތު އެމްޑީޕީގެ ގައުމީ މަޖިލީހަށް ދިނުމުގެ ގޮތުން ރޭ ގައުމީ މަޖިލިސް ޖަލްސާގައި ވާހަކަ ދައްކަވަމުން ހަސަން އަފީފް ވިދާޅުވީ ނަޝީދަށް ފޯނުން އިއްޔެ ގުޅުއްވައިގެން އެމަނިކުފާނުގެ ހާލުކޮޅު އޮޅުންފިލުއްވެވި ކަމަށެވެ.\nނަޝީދުގެ ވައަތުގެ އޮޅަނބޮށީގެ ހަރަކާތުގެ %50 ހުއްޓިފައިވާ ކަމަށާއި އަދި ކަނާއަތުގެ ތިން އިނގިއްޔެއްގެ ހަރަކާތް ވަރަށް ކުޑަ ކަމަށް ނަޝީދާއި ހަވާލާދެއްވާ އަފީފް ވިދާޅުވިއެވެ.\n"ރައީސް ވިދާޅުވީ ވާތު އުޅަނބޮށީގެ ހަރަކާތް މިވަގުތު ގާތްގަނޑަކަށް %50 އޭ ކުރަނީ. ދެން ކަނާތުގެ ތިން އިނގިލި ވަރަށް ބޮޑަށް އައްސިވެފައިވާ ކަމަށް. އެތިން އިނގިލީގެ ހަރަކާތް ހުރީ ގާތްގަނޑަކަށް %10 ގައި ކަމަށް ވިދާޅުވި. ހަށިގަނޑުގެ ބޭރުފުށުން ލިބުނު އަނިޔާތަކުގެ ތެރެއިން ފައިގަ ހުރި ފާރުގަނޑެއް އަދި ނުހިކި ހުރި ކަމަށް ވިދާޅުވި." އަފީފް ވިދާޅުވިއެވެ.\nކޮމެޓީގެ މަސައްކަތްތަކުގެ މައުލޫމާތު ގައުމީ މަޖިލިސް މެންބަރުންނާއި ހިއްސާ ކުރައްވަމުން އަފީފް ވިދާޅުވީ އެކޮމެޓީން ވަރަށް ގިނަ އިދާރާތަކާއި ބައްދަލުކުރަން އެދިފައި ވީނަމަވެސް އަދި ބައްދަލު ކުރެވުނީ މަޖިލީހުގެ 241 ކޮމެޓީއާއި އެކަނި ކަމަށެވެ.\n241 ކޮމެޓީގެ މަސައްކަތްތައް ކުރިއަށް ދަނީ ވަަރަށް ޕްރޮފެޝަނަލްކޮށް ކަަމަށް ވިދާޅުވެ އަފީފް ވަނީ ކޮމެޓީގެ މަސައްކަތަށް ތައުރީފު ކުރައްވާފައެވެ. އަފީފް ވިދާޅުވީ ކޮމެޓީގައި މަޖިލީހުގައި ތަމްސީލު ކުރައްވާ ހުރިހާ ޕާޓީތަކެއްގެ މެންބަރުން ބައިވެރިވެވަޑައިގަންނަވާ ކަމަށާ އެ ހުރިހާ މެންބަރުންވެސް ވަރަށް އިހުލާސްތެރިކަމާއެކު މަސައްކަތް ކުރައްވާ ކަމަށެވެ.\n241 ކޮމެޓީން 49 ބޭފުޅަކާ ބައްދަލުކޮށްފައިވާ ކަމަށާއި 81 ބައްދަލުވުން ބާއްވަވާ 151 ގަޑިއިރު ކޮމެޓީގެ މަސައްކަތަށް ހޭދަކޮށްފައިވާ ކަމަށާއި އަދި ނުރަސްމީކޮށް އެތައް ވަގުތެއް ކޮމެޓީގެ މަސައްކަތަށް ހޭދަކޮށްފައިވާ ކަމަށް އަފީފް ވިދާޅުވިއެވެ.\nމަޖިލީހުގެ 241 ކޮމެޓީން ކުރިއަށް ގެންދާ އިންކްއަރީގެ ރިޕޯޓް އެކުލަވާލުމުގެ މަސައްކަތް މިހާރު ވަނީ ފަށާފައެވެ. އަންނަ ހަފްތާގައި އެމަސައްކަތް ނިމޭނެ ކަމަށް ކޮމެޓީން ވަނީ ލަފާކޮށްފައެވެ.\nޖޫން 25, 2021 09:24\nގިނަ ގިނައިން ﷲ އަށް ޙަމްދު ކުރާށެވެ.!\nޖޫން 25, 2021 09:41\nގެޓް ވެލް ސޫން ބްރޯ.\nޖޫން 25, 2021 10:14\nޢުމުރުން ދުވަސްވާ ވަރަކަށް ހަރަކާތް ކުޑަވަމުންދާނީ.\nޖޫން 25, 2021 11:59\nކިހާ ބޮޑުކަމެއް ދެން މަރުވެގެން ދިރުނީއެއް ނޫންތަ އޭނާ ކާކުހޭ ފަންޑުކުރީ ކޮބާހޭ ކޮބާހޭ އެމީހުން ކޮބާހޭ\nޖޫން 25, 2021 10:39\nހުސްފޭކު މީހިނންގެ ސަމާލުކަން ހޯދަން ސްޓަންޓް ޖައްސަނީ\nޖޫން 25, 2021 10:40\nޒިކު ރުތަސްބީހަނުކިޔާތީކަމަށްވެދާނެ ؟\nޖޫން 25, 2021 10:41\nހަރަކާތްކުޑަ އިނގިލިތައް ބުރިކޮށްލުމުން ތިޔަކަން ރަނގަނޅު ކުރެވޭނެ.\nޖޫން 25, 2021 10:59\nތިބޭޭފުޅާ ދައްކާ ވާހަކައެއް ނެއް ގަބޫލް ކުރެވޭކައް، ދެން ތިކަން ތިހެން އޮތްނަމަ އަވަސް ޝިފާއަކައް އެދެން.....\nޖޫން 25, 2021 11:31\nތިކަމަށް ފަރުވާ ހޯދަންޏާ ދާންވީ ، ތުޅާދޫ ދާއިރާގެ މެންބަރު ކުލިނިކަށް އެތަނުން ތިކަމަށް ފަރުވާ ލިބޭނެ\nދުލުގެ ހަރަކާތް އަދި ކުޑައެއް ނުވެއެއްނު. ގައުމަށް ޖެހިފައި އޮތް ކަމަކުން އަދި ސަލާމަތްވި ކަމަކަށް ބެލުމުގެ ޖާގައެއް ނެތް.\nޖޫން 25, 2021 12:20\nނަޝީދުގެ އިނގިލި އެއީ ވަކި ހާއްސަ އެއްޗަކުން އުފެދިފަ ހުރި އިނގިއްޔެއްތަ....އޭނައަށްވުރެ ނިކަމެތި ކިތެއް މީހުން ތޯ މިގައމުގަ ބޭސް ނުކުރެވިފަ ތިބީ....އޭނަ ގެ ވާހަކަ ދައްކާ ކަށް ޖާގައެއްނެތް\nޖޫން 25, 2021 12:30\nއެމްޑީޕީގެ "މެއި ހައެއް ކޮމެޓީ" ގެ މުގައްރިރު ހަސަން އަފީފް ނުސީދާކޮށް މި ވިދާޅުވަނީ ނަޝީދަށް މަޖުލީހުގައި މަސައްކަތްދެން ނުކުރެވޭނެކަމަށާއި ރީތިކޮށްއިސްތިއުފާ ދެއްވުމަށްފަހު ދުރަށްވަޑައިގަތުމަށް.\nޖޫން 25, 2021 12:40\nއަލްހަމްދުﷲހި! ﷲހަށް ހަމްދުކުރި، އަލްމާނިއްޔަތުގެ މުނިކާފަ ، މި އިސްލާމީ ދައުލަތަށް މިޖައްސާ ތުރާވެރިކަމުން މިރާއްޖެ ސަލާމަތް ކުރައްވާށި! އާމިން\nޖޫން 25, 2021 12:47\nއަނގަ މަސައްކަތް ކުރެޔެއްނު އެހެންވީމަ އޯކޭ ވާނެ ބުރޯ ދެރަނުވޭ.\nޖޫން 25, 2021 13:40\nނަސީބެއްނު ހުރިހާ އިނގިއްޔަކަށް ތިހެން ނުވިކަން.\nއަވަސް ޝިފާ ހިތްތަކުގެ ރައީސަށް\nޖޫން 25, 2021 14:02\nއެމްމެހާ ޙަމްދެއް މިލްކުވެ ވޮޑިގެންވަނީ ޢަލަމްތަކުގެ ވެރި ﷲ އަށެވެ.\nޖޫން 25, 2021 14:32\nޢުމުރުން ދުވަސް ވީމަ ޒަކަރު ގެ ހަރަކާތް ވެސް ލަސްވެ ކުޑަ ވެ. ޢަވަހަށް ނިމޭ. ރައްޔިތުން މުހައްމަދު ނަށީދު ގެ ހުރިހާ ކަމަކާ ޖާމިނު ވާކަށް ނުޖެހޭ.\nމާދަން ބުނެފާނެ ލަކުނު ހުރިތަން ތަނުގަ އިސްތަށި ނުފަޅައޭ!\nޖޫން 25, 2021 14:34\nގޮނޑިދުއްވީމަ ތިޔައިގިލި ހަރަކާތްކުރާނެއެވެ. ވަރަށްސަލާމް\nޖޫން 25, 2021 14:41\nއަޅޭ! އެންމެ ތިން އިނގިލިތަ؟ ރައްޔިތުން މަގު ފުރައްދާ، ބައި ބައިކޮށް، އިންޑިޔާގެ އަޅުވެތި ކަމަށް ވައްޓާލަން މަސައްކަތް ކުރާ އިނބިލީސް.\nޖޫން 25, 2021 15:36\nގިނައިން ޔޯޔޯ ކުޅުނީނަ ރަނގަޅުވާކަމަށް ވަނީ\nޖޫން 25, 2021 21:34\nރައީސް ނަޝީދަށް އިންސާފު ލިބެންޖެހޭ\nއެމަނިކުފާނަށް ވަނީ ބޭއިންސާފުން އަނިޔާ ލިބިފައި\nޖޫން 26, 2021 10:06\nއުޅަބޮށި، ކަނާތް، ތިން އިންގިލި މިވަރަށް ކިޔާދެވުން އިރު ކީއްވެބާ ކޮން އިންގިލި ތަކެއްކަން ނުބުނެވުނީ؟ ކަނާތު ޝަހާދަތް އިންގިލި ނުކުރޭ ތަ؟ ނަމާދެއް ކުރި ނަމަ ގައިމް ޝަހާދަތް އިންގިލި ހަރަކާތް ކުރާނެ.


Jet takaai super yacht thakun ithuru fee eh naganee\nޕްރައިވެޓް ޖެޓުތަކާއި ސުޕަ ޔޮޓުތަކުން އިތުރު ފީއެއް ނަގަނީ\nވެލާނާ އިންޓަނޭޝަނަލް އެއާޕޯޓުގައި ޖައްސާފައިވާ ޕްރައިވެޓް ޖެޓްތަކެއް -- ފޮޓޯ: އަވަސް އާކައިވް\nކޮވިޑް-19 އަށްފަހު އަލުން ޓޫރިޒަމް ހުޅުވާލާއިރު، ރާއްޖެއަށް އަންނަން ހުއްދަ ދޭ ޕްރައިވެޓް ޖެޓްތަކާއި ޗާޓަރު ފްލައިޓު ތަކުން ބައިލައްކަ ޑޮލަރުގެ ފީއެއް، ނަގައި ސުޕަ ޔޮޓުތަކުން 10،000 ޑޮލަރުގެ ފީއެއް ނަގަން ހުށަހަޅައިފި އެވެ.\nނިއު ނޯމަލްގައި ޓޫރިޒަމް ހުޅުވާލަން ތައްޔާރު ވުމުގެ ގޮތުން ޓޫރިޒަމް މިނިސްޓްރީން ޓޫރިޒަމް ސިނާއަތުގެ ހިޔާލު ހޯދަން ފޮނުވާފައިވާ ޑްރާފްޓުގައިވާ ގޮތުން އަލުން ހުޅުވާލާއިރު، ރާއްޖެ އަންނަ ޗާޓަރު ފްލައިޓްތަކާއި ޕްރައިވެޓް ޖެޓުތަކުން ބައިލައްކަ ޑޮލަރުގެ ފީއެއް ނަގާނެ އެވެ.\nމީގެ އިތުރުން ސްޕެޝަލް ޓޫރިސްޓު ސްޕެޝަލް ޓޫރިސްޓު ވިސާ ފީގެ ގޮތުގައި 100 ޑޮލަރުގެ ފީއެއް ޓޫރިސްޓުންގެ އަތުން ނަގާނެ އެވެ. އެ ވިސާ ދެވޭނެ އެންމެ ކުރު މުއްދަތަކީ 14 ދުވަހެވެ.\nގައިޑްލައިނަށް ހިޔާލު ހުށަހެޅުން 25 ގެ ނިޔަލަށް


Fathuruverikamuge sinathuge endhu ithuru vehjje\nވިޔަފާރި - ފަތުރުވެރިކަމުގެ ސިނާއަތު\nފަތުރުވެރިކަމުގެ ސިނާއަތުގެ އެނދުތައް އިތުރުވެއްޖެ\n3،646 އެނދު ވަނީ އިތުރުވެފައި\nއެނދުގެ އަދަދު ވަނީ 10 އިންސައްތަ އިތުރުވެފައި\nކ. މާލެ2ނޮވެންބަރު 2018 | ހުކުރު 18:21 1,854\nލޯމާ ރިސޯޓް - ގޫގުލް\nމިއަހަރުގެ ފުރަތަމަ ހަ މަސް ތެރޭގައި ރާއްޖޭގެ ފަތުރުވެރިކަމުގެ ސިނާއަތަށް 3،646 އެނދު އިތުރުވެއްޖެއެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ތަފާސްހިސާބުތައް ދައްކާ ގޮތުން އަހަރުން އަހަރަށް ފަތުރުވެރިކަމުގެ ސިނާއަތުގައި ބޭނުންކުރާ އެނދުގެ އަދަދު ވަނީ 10 އިންސައްތަ އިތުރުވެފައެވެ.\nމިއަހަރުގެ ފުރަތަމަ ހަ މަސް ނިމުނުއިރު، ރާއްޖޭގެ ފަތުރުވެރިކަމުގެ ސިނާއަތުގައި ބޭނުންކުރާ ޖުމްލަ އެނދުގެ އަދަދު ވަނީ 41،290 އަށް އަރާފައެވެ.\nމިއަހަރުގެ ފުރަތަމަ ހަ މަސް ދުވަހުގެ ތެރޭގައި ރާއްޖޭގައި އޮޕަރޭޓް ކުރަމުންދިޔައީ 127 ރިސޯޓެވެ. މިދިޔަ އަހަރުގެ ފުރަތަމަ ހަ މަސް ދުވަހު ބަލާއިރު ރާއްޖޭގައި އޮޕަރޭޓްކުރަމުން ދިޔައީ 124 ރިސޯޓެވެ. އަދި ގެސްޓް ހައުސްތަކުގެ އަދަދު ވަނީ 432 ން 490 އަށް މި އަހަރުގެ ފުރަތަމަ ހަ މަސް ދުވަހުގެ ތެރޭގައި އިތުރުވެފައެވެ.\nއެނދުގެ އޮކިއުޕެންސީ ރޭޓްވެސް ވަނީ މިދިޔަ އަހަރުގެ ފުރަތަމަ ހަ މަސް ދުވަހަށްވުރެ މިއަހަރުގެ ފުރަތަމަ ހަ މަސް ދުވަހުގެ ތެރޭގައި އިތުރުވެފައެވެ. މިދިޔަ އަހަރުގެ ފުރަތަމަ ހަ މަސް ދުވަހުގެ ތެރޭގައި އޮކިއުޕެންސީ ރޭޓް ހުރީ 61 އިންސައްތައިގައެވެ. މިއަހަރުގެ ފުރަތަމަ ހަ މަސް ދުވަހު އޮކިއުޕެންސީ ހުރީ 63 އިންސައްތައިގައެވެ.\nމީގެ އިތުރުން މިއަހަރުގެ ސެޕްޓެމްބަރު މަހުގެ ނިޔަލަށް ރާއްޖެއަށް 1،080،459 (އެއް މިލިއަން އަށްޑިހަ ހާސް ހަތަރު ސަތޭކަ ފަންސާސް ނުވަ) ފަތުރުވެރިން ވަނީ ޒިޔާރަތްކޮށްފައެވެ. ޓޫރިޒަމް މިނިސްޓްރީއިން އާއްމުކޮށްފައިވާ ތަފާސް ހިސާބުތައް ދައްކާ ގޮތުން މިއީ މިދިޔަ އަހަރުގެ މިމުއްދަތުގައި ރާއްޖެއަށް ޒިޔާރަތްކުރި ފަތުރުވެރިންގެ އަދަދާއި އަޅާބަލާއިރު 8.3 އިންސައްތައިގެ ކުރިއެރުމެކެވެ. މިދިޔަ އަހަރުގެ ސެޕްޓެމްބަރު މަހުގެ ނިޔަލަށް ރާއްޖެއަށް ޒިޔާރަތްކުރި ފަތުރުވެރިންގެ އަދަދަކީ 998،009 އެވެ.\nސެޕްޓެމްބަރުގެ ނިޔަލަށް ރާއްޖެ އައި ފަތުރުވެރިންގެ ތަފާސް ހިސާބުތަކަށް ބަލާއިރު ވަކިވަކި ބައެއް ޤައުމުތަކުން ރާއްޖެއަށް މިިދިޔަ އަހަރު އައި ފަތުރުވެރިންނަށްވުރެ، މިއަހަރު އައި ފަތުރުވެރިންގެ އަދަދު ނިސްބަތުން ގިނަވެފައިވާކަން ފާހަގަކޮށްލެވެއެވެ. އޭގެ ތެރޭގައި ޕޮލެންޑް، ފިންލެންޑް، ސްލޮވީނިއާ، ތައިލެންޑް އަދި އާޖެންޓީނާއާއި ޤަތަރު ފާހަގަކޮށްލެވެއެވެ.


Rresort hissaa nulibunas....\nރިސޯޓް ހިއްސާ ނުލިބުނަސް...\nރައީސް ޔާމީން ވަނީ ރިސޯޓް ހިއްސާ މުވައްޒަފުންނަށް ލިބޭނެ ގޮތެއް ހައްދަވާނެ ކަމަށް ވިދާޅުވެފައި\nމާޒީގައި ރައީސް ޔާމީނަށް ރިސޯޓްތަކުން މެޖޯރިޓީ ލިބިލައްވާފައެއް ނެތް\nރިސޯޓްތަކުގައި މަސައްކަތްކުރާ މުއައްޒަފުން ވޯޓް ލުމަށް ދިގު ދަތުރުތަކެއް ކުރަން ޖެހޭ\nކ. މާލެ 17 ޖުލައި 2018 | އަންގާރަ 21:37 3,940\nހުރަވަޅި އައިލެންޑް ރިސޯޓް - މިއަހަރު ރާއްޖޭގައި ބާއްވާ ރިޔާސީ އިންތިހާބުގައި ވޯޓް ފޮށި ބަހައްޓަނީ އެންމެ ހަތް ރިސޯޓްގައި - ހުސެން ފިޔާޒް\nރާއްޖޭގެ ރިސޯޓުތަކުގެ މުވައްޒަފުން މި އަހަރު ބާއްވާ ރިޔާސީ އިންޠިހާބުގެ ވޯޓުލުމުގެ ހައްގުން މަޙްރޫމުވެދާނެ ކަމުގެ ޚަބަރާއެކު އެންމެންނަށްވެސް ލިބުނީ ބޮޑު ސިޙުމެކެވެ. ސަތޭކައަށްވުރެ ގިނަ ރިސޯޓުގެ ތެރެއިން މިފަހަރު ވޯޓުފޮށި ބަހައްޓާނީ ހަތް ރިސޯޓުގައޭ އިލެކްޝަން ކޮމިޝަނުން ބުނުމުން ލިބުން ޙައިރާންކަން އެއަށްވުރެ ބޮޑެވެ. އެހެންނުވާންވީ ސަބަބެއްވެސް ނެތެވެ. އެއީ ރަންބިސް އަޅާ ކުކުޅެވެ. މި ޤައުމުގެ އިޤްތިސާދު އެމައްޗަށް ބިނާވެފައިވާ މައިގަނޑު ސިނާއަތެވެ. ރާއްޖެއަށް ވަންނަ އެންމެ ގިނަ ބޭރު ފައިސާ އެބައެއްގެ އަތްމަތިން ލައިފާ ވަންނަ މީހުން ތިބި އިންޑަސްޓްރީއެވެ. އެހެންކަމުން އެފަދަ އަގުބޮޑު ސިނާއަތެއްގައި އުޅޭ ރައްޔިތުންނާމެދު އެހާ ބޮޑު އިޙްމާލެއް ވެދާނެ ކަމަށް ޤަބޫލުކުރަން ބޭނުން ނުވާތީއެވެ. އެކަމަށް ކިތަންމެ ބޭނުން ނުވިއަސް ޙަޤީޤަތް ވާނީ ހަމަ ޙަޤީޤަތަށެވެ.\nރާއްޖޭގެ އެކި ރަށްރަށުން އަނބި ދަރިންނާއި އާއިލާތަށް ދޫކޮށް ދުރު ހިސާބު ތަކުގައި ހެދިފައިވާ ރިސޯޓުތަކަށް އައިސް ބުރަ މަސައްކަތްތަކެއް ކުރަމުންދާ ދިވެހި އެތަކެއް ރައްޔިތުންނަކަށް ސަރުކާރުން މި ދޭން އުޅެނީ ކިހާ ބޮޑު ލަނޑެއްތޯއެވެ. މަޙްރޫމް ކުރަން އެ އުޅެނީ ކިހާ ބޮޑު ޙައްޤަކުންތޯއެވެ. އެމީހުންގެ ފިކުރާއި ޚިޔާލު ތިމާމެންނާ ތަފާތު ވުމަކީ ވޯޓު ދިނުންފަދަ އަސާސީ ޙައްޤުތަކުން މަޙްރޫމްކޮށް އަދަބު ދޭންޖެހޭވަރު ކުށެއްތޯއެވެ.\nމާޒީގައި ރިސޯޓުތަކުން މެޖޯރިޓީ ލިބިފާ ނެތުމަކީ މިއަދު އެމީހުންގެ ކިބައިން ބަދަލު ހިފަން ވެދާނެ ކަމެއްތޯއެވެ. އެއީވެސް ދިވެހި ރައްޔިތުންނެވެ. އެއީވެސް ދިވެހި އެތައް އާއިލާއެކެވެ. އެމީހުންގެ ބަސްއަހާނެ ކިތަންމެ ބަޔަކުވެސް ތިބޭނެ ނޫންތޯއެވެ. އެހެނަކަމުން އެމީހުންގެ ވޯޓު ހިފަހައްޓައިގެން ހާސިލްކުރެވޭނެ މޮޅެއް އޮންނާނެތޯއެވެ. އެއީ ރަންބިސް އަޅާ ކުކުޅު ބަލަހައްޓާ މީހުންނެވެ. އެ ކުކުޅަށް އަޅާލާ ކާންދޭ މީހުންނެވެ. އެއިން ބިސް އަޅުވައިގެން އެ ބިހުން ދިވެހި އިޤްތިޞާދު ވަރުގަދަ ކުރާ މީހުންނެވެ. އެއީ ބުރަ މަސައްކަތް ކުރާ ބައެކެވެ. މަތިވެރި ޤުރުބާނީއެއްވާ ބައެއްވެސް މެއެވެ.\nއެމީހުންގެ ވެސް އުންމީދުތަކަކާއި ހުވަފެން ތަކެއްވެސް ވާނެއެވެ. ރިސޯޓުން ދެއްވަން ބުނި ހިއްސާގެ މަތިން އެމީހުން ހަނދާން ނެތޭހާ ދުވަހެއް އަދި ނުވެއެއްނޫންތޯއެވެ. މިއީ ޒުވާނުންގެ އުންމީދޭ ވިދާޅުވެ އެމީހުންނަށް އުންމީދު ދެއްވި އިރު ވޯޓުލުން ފަދަ އަސާސީ ޙައްޤަކުން އެމީހުން މަޙްރޫމް ވެގެން ދާ ތަން ބައްލަވަން ކެތްކުރެއްވެނީ ކިހިނަކުންތޯއެވެ. ރިސޯޓުގެ ހިއްސާ ނުލިބުނު ތާންގައި ވޯޓުން މުސްތަޤުބަލު ކަނޑައެޅުމުގެ ފުރުސަތު ރިސޯޓު ތަކުގެ މުވައްޒަފުންނަށް ގެއްލުވާލުމުށްވުރެ ނިކަމެތި ކަމެއް އެމީހުންނަށް ކުރިމަތު ކުރެވިދާނެތޯއެވެ. ތިމާމެންގެ އަމިއްލަ އެދުމަށްޓަކައި އެތައް ހާސް ބައެއްގެ ޙައްޤުތައް ޤުރުބާން ކުރުމަށްވުރެ ހުތުރު އަމަލެއް ހިންގިދާނެތޯއެވެ.


Modi ge dhathurugai radar thah rasmeekoh ifthithaahu kuranee\nރައީސް އިބްރާހިމް މުހައްމަދު ސޯލިހާއި އިންޑިއާގެ ބޮޑު ވަޒީރު ނަރެންދްރަ މޯދީ--\nމޯދީ ރާއްޖެއަށް ކުރައްވާ ދަތުރުފުޅުގައި ރާޑަރުތައް ރަސްމީކޮށް އިފްތިތާހުކުރަނީ\nއިންޑިއާގެ ބޮޑު ވަޒީރު ނަރެންދުރަ މޯދީ ރާއްޖެއަށް ކުރައްވާ ރަސްމީ ދަތުރުފުޅުގައި ރާއްޖޭގައި ޤާއިމުކޮށްފައިހުރި އިންޑިއާގެ ރާޑަރުތައް ރަސްމީކޮށް އިފްތްތިތާހު ކުރާނެ އެވެ.\nސީއެންއެމް އަށް ޔަގީންވެފައިވާ ގޮތުގައި މިމަހުގެ7އިން 8 އަށް މޯދީ ރާއްޖެ އަށް ކުރައްވާ ރަސްމީ ދަތުރުފުޅުގައި އެ ރާޑަރުތައް އިފްތިތާހު ކުރާނެ އެވެ. އެކަމަކު އެއާ ބެހޭ ތަފްސީލެއް ނުލިބެ އެވެ.\nއިންޑިއާ ކަނޑުގެ ސަލާމަތާއި ރައްކާތެރިކަން ކަށަވަރުކުރުމަށް ރާއްޖޭގައި ވަނީ ޖުމްލަ 10 ރާޑަރު ހަރުކޮށްފައެވެ. ޗީފް އޮފް ޑިފެންސް ފޯސް މޭޖަ ޖެނެރަލް އަބްދުﷲ ޝަމާލް ކުރިން ވިދާޅުވެފައިވަނީ އެ ރާޑަރުތަކަކީ އިންޑިއާ ކަނޑުގެ ސަލާމަތާއި ރައްކާތެރިކަން ކަށަވަރު ކުރުމަށް ކުރެވޭ މުހިންމު މަސައްކަތެއް ކަމަށެވެ. އެގޮތުން އިންޑިއާ ކަނޑު ބޭނުންކޮށްގެން ވަގަށް މަސްތުވާތަކެތި އެތެރެކުރުމާއި ތަފާތު އެކި ކުށްތައް ކުރުން ހުއްޓުވުމަށް ރާޑަރުތައް އެހީތެރިވެދޭނެ ޝަމާލް ވިދާޅުވި އެވެ.\nރާއްޖޭގައި ރާޑަރު ބެހެއްޓުން ހިމެނޭ ގޮތުން ޑިފެންސް މަޝްވަރާތައް އިންޑިއާއާއެކު ފެށީ ކުރީގެ ރައީސް އަބްދުﷲ ޔާމީންގެ ވެރިކަމުގައި 2016 ވަނަ އަހަރު އެވެ. އެ މަޝްވަރާތަކަކީ އޭރު ދެ ގައުމުން ސޮއިކުރި އެއްބަސްވުމެއްގެ ދަށުން ކުރިއަށް ގެންދިޔަ މަޝްވަރާތަކެކެވެ.\nއިންޑިއާއިން އަންނަނީ މި ސަރަހައްދުގެ އެހެން ބައެއް ޤައުމުތަކުގައިވެސް މި ރާޑަރު ސިސްޓަމްތައް ބެހެއްޓުމަށް މަސައްކަތް ކުރަމުންނެވެ. އެގޮތުން އިންޑޮނޭޝިޔާ، މިޔަންމާ އަދި ބަންގްލަދޭޝްއާއެކު ވެސް އިންޑިއާއިން އަންނަނީ މަޝްވަރާކުރަމުންނެވެ.\nރާއްޖޭގެ ކަނޑު ސަރަހައްދަކީ ބޮޑު ސަރަހައްދަކަށްވާއިރު، މަސްތުވާތަކެތި ވަގަށް އެތެރެ ކުރުމާއި، އެހެން މަނާ ކަންކަން ރާއްޖޭގެ ސަރަހައްދުގައި ކުރުން މި ރާޑަރުތަކުގެ ސަބަބުން މަދުވާނެ އެވެ.\nޑިފެންސް މޮޑީ އިންޑިއާ-ރާއްޖެ


Furabandhugai Boa Koshaalaafai Ekamaai Hithaama Kuranee Konbaeh? - Vaguthu\nފުރަބަންދުގައި ގޭގައި ތިބެން ޖެހުމުން ގިނަ ބަޔަކު ދަނީ އެ މީހުންގެ ސްޓައިލަށް ބޮޑު ބަދަލެއް ގެންނަމުންނެވެ. އެގޮތުން އެންމެ ބޮޑު ބަދަލެއް ގެންނަ އެއްކަމަކަށް ވާނީ ހަމަ ގައިމުވެސް ބޮލުގެ އިސްތަށިގަނޑެވެ. ފުރަބަންދުގައި ގޭގައި ތިބެން ޖެހުމުން އަމިއްލައަށް ބޮލުގެ އިސްތަށިގަނޑު ކޮށާ މީހުން މަދެއް ނޫނެވެ. އާއްމުކޮށް ވެސް ކަންކަމާ ދެރަވުމުން ނޫނީ، ފޫހިވުމުން އިސްތަށިގަނޑަށް ބަދަލު ގެނައުމަކީ ވަރަށް ގިނަ މީހުން ކުރާ ކަމެކެވެ.\nމި ފުރަބަންދުގައި ވަރަށް ގިނަ ބަޔަކު ވަނީ ބޯ ބާލާފައެވެ. އަދި ދިގު އިސްތަށިގަނޑު ހުރި އެތައް ބަޔަކު، އިސްތަށިގަނޑު ކުރުކޮށް ކޮށާލާފައިވެެސް ވެއެވެ. ދެން އެންމެ ގިނަ ބަޔަކު ކުރި ކަމަކީ ފްރިންޖް ނުވަތަ ނިއްކުރިން ބައެއް ކުރުކޮށް ކޮށާލާފައި، މޫނުމައްޗަށް ވިހުރާލެވޭ ގޮތަށް ތަންކޮޅެއް ބޭއްވުމެވެ.\nގިނަ މީހުންނަށް ބޯކޮށާލުމުން ހިތްހަމަ ޖެހުމުގެ ބަދަލުގައި ލިބުނީ ހިތްދަތިކަމެވެ. ބޯ ތުނިކޮށް ކޮށާލި މީހުން ބޭނުންވާ ވަރަށް އަވަހަށް އިސްތަށިގަނޑު އަނބުރާ ދިގު ނުވާ އިރު ހީކުރި ގޮތާ ހިލާފަށް ބޯ ކޮށާލުމުން މީހާގެ ފެނުމަށް އައި ބަދަލާއި މެދު ގިނަ މީހުން ހިތްހަމައެއް ނުޖެހެއެވެ. އިސްތަށިގަނޑަކީ ކޮންމެ މީހެއްގެ ވެސް ދިރިއުޅުމުގެ މުހިންމު ބައެކެވެ. ރީތި، މަޑު އިސްތަށިގަނޑަަކަށް ލޯބި ނުކުރާނީ ކާކުހެއްޔެވެ.\nއެެމެރިކާގެ ޓެކްސަސްގައި ކުރި ދިރާސާއަކުން ދައްކާ ގޮތުގައި ގޭގައި އިސްތަށިގަނޑު ކޮށާލާފައި އެކަމާ ހިތާމަ ކުރާ މީހުން ނިސްބަތުން ގިނައެވެ. އަދި ގިނަ މީހުން އިސްތަށިގަނޑު ކޮށާލަނީ ބަދަލަކަށް ކަމަށްވީ ނަމަވެސް އެ ބަދަލާއި މެދު ގިނަ މީހުން ހިތްހަމަނުޖެހެއެވެ.\nއަދި އިންގްލޭންޑާއި އެމެރިކާގެ ސައިކޮލޮޖިސްޓުންތަކެއް ގުޅިގެން ކުރި އޮންލައިން ދިރާސާއަކުން ފުރަބަންދެއްގައި މީހާ އަށް ވެރިވާ އުދާސްކަމާއި އެކަނިވެރިކަމަށް ބަދަލު ގެނައުމަށް ބޯ ކޮށުމާއި، ބޮލުގައި ކުލަ ޖެއްސުމާއި ހަށިގަނޑުގައި އާ ގަހަނާ އެޅުން ފަދަ ބަދަލުތައް ގެނައުމަކީ ވަރަށް ގާތްކަމެކެވެ. އަދި އެ ކަންކަމާއި މެދު ހިތްހަމަ ނުޖެހުމަކީވެސް ތޮބީއީކަމެކެވެ.\nއެކަމަކު ކިތަންމެ ހުތުރުކޮށް އިސްތަށިގަނޑު ކޮށާލުމަށް ފަހު ދެން އަލުން އެ އިސްތަށިގަނޑު ދިގުވާންދެން އިންތިޒާރުކުރުން ފިޔަވައި އިތުރު ގޮތެއް ނުވެއެވެ. ބައެއް ފަހަރު އިސްތަށިގަނޑު ރީތިކުރަން ކޮށަމުން ގޮސް، މީހާ ކާކުކަން ވަކިކުރަން ނޭނގޭ ހިސާބަށް އިސްތަށިގަނޑަށް ބަދަލު އާދެއެވެ. ދެން އޮންނަނީ އިސްތަށިގަނޑު ކޮށާލުމާއި މެދު ދެރަވެ، ހިތާމަ ފާޅުކުރުމެވެ.\nމިހާރު މީސްމީޑިއާގައި ވެސް ފެންނަ މިކަހަލަ ޕޯސްޓްތައް ވަރަށް ގިނައެވެ. ވަރަށް ރީތިވާނެ ކަމަށް އިސްތަށިގަނޑު ކޮށާލުމުން، އެކަމުން ލިބުނު ހިތްދަތިކަމުގެ ވާހަކައެވެ. ފުރަބަންދުގައި ސެލޫންތައް ބަންދުވުމުން އަމިއްލައަށް ބޯކޮށުމުން، އެ ބޭނުންވާ ސްޓައިލަށް ނުހުރުމާއި ބޭނުންވާ ވަރަށް ވުރެ ކުރުކޮށް އިސްތަށިގަނޑު ކޮށި، މީހާ ޖޯކަކަށް ވަނީ ވެސް މަދަކުން ނޫނެވެ.\nދެން ކުރާ ކަމަކީ ރައްޓެހިންނާއި އާއިލާ މީހުންނަށް ގުޅާފައި ކުރެވުނު މޮޔަ ކަންތަކާ މެދު ޝަކުވާކުރުމެވެ. ގިނަ ފަހަރު އެ ވާހަކަ ހިއްސާކުރަން ގުޅާ މީހާގެ ހާލަކީވެސް މިއެވެ. އެކަމަކު މިއީ ހާސްވާން ޖެހޭ ކަމެއް ނޫނެވެ. އިސްތަށިގަނޑަކީ އަނބުރާ ދިގުވާ އެއްޗަކަށްވުމާއެކު އަލުން ސްޓައިލްކޮށްލެވޭނެއެވެ. އަދި ފުރަބަންދުގައި އިސްތަސިގަނޑު ހުންނަ ގޮތް ފެންނާނީވެސް މަދު ބަޔަކަށެވެ.


Mali ge idhikolhu leaderu veenuvee eh neyngi gelligen hoadhanee - AO News\nމާލީގެ އިދިކޮޅު ލީޑަރު ވީނުވީއެއް ނޭނގި ގެއްލިގެން ހޯދަނީ\nމާލީގެ އިދިކޮޅު ލީޑަރު ސުމައިލީ ކެމްޕެއިން ޖަލްސާއެއްގައި ވާހަކަ ދައްކަވަނީ. އޭނާ އާއި އޭނާގެ ޓީމަށް ވީނުވީއެއް ނޭނގި ވަނީ ގެއްލިފައި.\nބަމާކޯ (26 މާރޗް): ހުޅަނގު އެފްރިކާގެ ޤައުމެއް ކަމަށްވާ މާލީގެ އިދިކޮޅު ލީޑަރު ސުމައިލިއާ ސީސޭ ވީނުވީއެއް ނޭނގި ގެއްލިފައިވާ ކަމަށް އޭނާ ނިސްބަތްވާ ޔޫނިއަން ފޯ ދަ ރިޕަބްލިކް އެންޑް ޑިމޮކްރެސީ (ޔޫއާރްޑީ) ޕާޓީން ބުނެފިއެވެ.\nޔޫއާރްޑީ ޕާޓީން ނެރުނު ބަޔާނެއްގައި ބުނެފައިވާ ގޮތުގައި އެ ޕާޓީގެ ލީޑަރު ސުމައިލާ އާއި އޭނާގެ ޓީމުގެ ޚަބަރެއް ނުވާކަމަށް ބުނެފައެވެ. އެ ޕާޓީން އިތުރަށް ބުނެފައިވާ ގޮތުގައި ލީޑަރު ސުމައިލާ އާއި އޭނާގެ ޓީމު ވީނުވީއެއް ނޭނގި ގެއްލިފައި ވަނީ އެގައުމުގެ އަވަށެއް ކަމުގައިވާ ނިއަފުންކޭގައި ކެމްޕެއިން ކުރަމުން ދަނިކޮށް ކަމަށެވެ.\nގެއްލިގެން ހޯދަމުންދާ އިދިކޮޅު ލީޑަރު ސުމައިލީ ވަނީ މީގެ ކުރިން ވެސް3ފަހަރެއްގެ މަތިން އެ ގައުމުގެ ރައީސްކަމަށް ވާދަކޮށްފައެވެ. 2012 ވަނަ އަހަރުން ފެށިގެން މާލީގެ އުތުރުގެ ހިސާބުތަކަށް އަތްގަަދަ ކޮށްފައިވާ ހަނގުރާމަވެރި ޖަމާއަތްތަކުގެ ހަމަލާތަކުގައި މާލީގެ އަސްކަރިއްޔާ އާއި އާއްމުން ހިމެނޭ ގޮތަށް އެތައް ހާސް ބަޔަކު ވަނީ މަރުވެފައެވެ.\nމާލީގައި ހަރަކާތްތެރިވާ ހަނގުރާމަވެރި ޖަމާއަތްތަކުގެ ބާރު ކަނޑުވާލުމަށް ފްރާންސާއި އދ. ގެ ސިފައިން ހަރަކާތްތެރިވަމުން ގެންދިޔަ ނަމަވެސް މިހާތަނަށް ވެސް އެ މައްސަލައަށް ހައްލެއް ހޯދިފައެއް ނުވެއެވެ.\nމާލީގެ ބައެއް ނޫސްތަކުން ރިޕޯޓްކޮށްފައިވާ ގޮތުގައި މާލީގެ އިދިކޮޅު ލީޑަރާއި އޭނާގެ ޓީމު ވީނުވީއެއް ނޭނގި ގެއްލިފައިވާ ހިސާބަކީ މާލީގައި ހަރަކާތްތެރިވާ އަލްޤައިދާގެ ހަނގުރާމެވެރިން އުޅޭ ސަރަހައްދެއް ކަމަށެވެ.\nޔޫއާރްޑީގެ ފަރާތުން ނެރުނު ބަޔާނެއްގައި ވަނީ އެ ޕާޓީގެ ލީޑަރު ގެއްލުނު މައްސަލައަކީ ވަރަށް ކަންބޮޑުވާ މައްސަލައެއް ކަމަށާއި ސަރުކާރާއި އަސްކަރިއްޔާ އަދި އދ. ގެ ސިފައިން ވެސް ހުރިހާ ހަކަތައެއް ބޭނުންކޮށްގެން ލީޑަރާއި އޭނާގެ ޓީމު ހޯދުމަށް މަސައްކަތް ކުރުމަށް އެދިފައެވެ.\nމަސްދަރު: އޭއެފްޕީ ނޫސް އެޖެންސީ\nނިރުބަވެރި ހަމަލާއެއް ރާއްޖެއަށް ދީފާނެކަމުގެ ފުރުސަތު ބޮޑު: އިނގިރޭސިވިލާތް


Hukum avas kohdheyn sifainnaai fuluhun Supreme court gai edhen jehey: Nasheed | Mihaaru\nަސިފައިންގެ އެހީތެރިކަމާ އެކު މަޖިލީހުގެ ޖަލްސާއެއް ކުރިއަށް ގެންދަނީ: މަޖިލީހުގެ މެމްބަރުންތަކެއްގެ މައްޗަށް އުފުލާފައިވާ ދައުވާގެ އަސާސް ވެސް ގުޅިފައި ވަނީ ސުޕްރީމް ކޯޓުން ނިންމަން އޮތް ނިންމުމާ ކަމަށް ނަޝީދު ވިދާޅުވި.\nހުކުމް އަވަސްކޮށްދޭން ސިފައިންނާއި ފުލުހުން ސުޕްރީމް ކޯޓުގައި އެދެން ޖެހޭ: ނަޝީދު\n27 އޯގަސްޓް 2017 - 12:03 17 comments\nސަލާމަތީ ޚިދުމަތްތަކަށް ޚާއްސަ ކުރެއްވި އޯޑިއޯ މެސެއްގައި ނަޝީދު ވިދާޅުވީ ރާއްޖޭގެ ގާނޫނުއަސާސީ ދަމަހައްޓައި ނެގެހެއްޓުމުގެ އެންމެ ބޮޑު ޒިންމާއެއް އަދާކުރަން ޖެހިފައިވާ ބަޔަކީ އެ ދެ މުއައްސަސާ ކަމަށެވެ. ރައްޔިތުންގެ މަޖިލީހުގެ ހަތަރު މެމްބަރެއްގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ނިންމައި ސިޓީއަކުން މަޖިލީހުގެ އިދާރާ އަށް ފޮނުވުމުން، އެ ކޮމިޝަނުގެ ބަސް ގަބޫލުކޮށްފައިވާ ކަން ނަޝީދު ފާހަގަކުރެއްވި އެވެ.\nނަމަވެސް ރައްޔިތުންގެ މަޖިލީހުގެ މެމްބަރެއްގެ ގޮނޑި ގެއްލޭނީ ސުޕްރީމް ކޯޓުން ނިންމުމުން ކަމަށް ވަރަށް ސާފުކޮށް ގާނޫނުއަސާސީގައި ލިޔެފައިވާ ކަމަށް ނަޝީދު އެވެ. ގޮނޑި ގެއްލުނު ކަމަށް ނިންމި މެމްބަރުން މައްސަލަ ކޯޓަށް ވެއްދީ އެހެންވެ ކަމަށް ވެސް އެމަނިކުފާނު ވިދާޅުވި އެވެ.\nމަޖިލީހުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނާއި މަޖިލީހުގެ އިދާރާ އިން ކަނޑައަޅާފައި ވަނީ، މަޑުއްވަރީ ދާއިރާގެ މެމްބަރު މުހައްމަދު އަމީތާއި ވިލިނގިލީ ދާއިރާގެ މެމްބަރު ސައުދު ހުސެއިނާއި ދިއްދޫ ދާއިރާގެ މެމްބަރު އަބްދުއްލަތީފްގެ އިތުރުން ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ވައްޑެ) އާއި ދަގެނތި ދާއިރާގެ މެމްބަރު އިލްހާމް އަހުމަދު އަދި މައްޗަންގޮޅީ ދެކުނު ދާއިރާގެ އަބްދުﷲ ސިނާންގެ އެވެ. މީގެ ތެރެއިން ސުޕްރީމް ކޯޓަށް މައްސަލަ ހުށަހެޅުއްވީ އަމީތާއި ސައުދާއި ވައްޑެ އަދި ލަތީފް އެވެ.\n"ތިޔަބޭފުޅުންނަށް [ސިފައިންނާއި ފުލުހުންނަށް] ވެސް ވަރަށް ސާފުކޮށް، ގާތުން ފެނިވަޑައިގަންނަވާނެ. ރާއްޖޭގެ ރައްޔިތުންގެ މަޖިލިސް މިވަނީ އިންތިހާ އަށް ފާލުން ނެއްޓިފައި. ގާނޫނު ބުނާ ގޮތަށް މަޖިލީހުގެ ޖަލްސާއެއް ނުބޭއްވޭ،" ނަޝީދު ވިދާޅުވި އެވެ.\nނަޝީދު ނިއުސް ކޮންފަރެންސްގައި ވާހަކަފުޅު ދައްކަވަނީ: ރާއްޖޭގެ ހާލަތު ބަދަލު ކުރެވޭނީ ސަލާމަތީ ހިދުމަތްތަކަށް ކަމަށް ވިދާޅުވި.\nގާނޫނުގައި ކަނޑައަޅާފައިވާ ގޮތަށް މަޖިލީހުގެ ޖަލްސާއެއް ބާއްވަން 45 މެމްބަރަކު މަސައްކަތް ކުރެއްވުމުން އޭގެ ތެރެއިން 13 މެމްބަރަކަށް ޖިނާއީ ދައުވާ އުފުލާފައިވާ ކަމަށް ނަޝީދު ވިދާޅުވި އެވެ. ދިއްގަރު ދާއިރާގެ މެމްބަރު އަހްމަދު ފާރިސް ޖަލުގައި ބަންދުކޮށްގެން ގެންގުޅެނީ ގާނޫނާ ޚިލާފަށް ކަމަށް ވެސް ވިދާޅުވި އެވެ.\nއެއާއެކު، މާމިގިލީ ދާއިރާގެ މެމްބަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމަށް ތިން އަހަރުގެ ހުކުމެއް އިއްވީ ވެސް، ނަޝީދު ވިދާޅުވި ގޮތުގައި، ގާނޫނީ ހުރިހާ ހަމަތަކަކާ ހިލާފަށެވެ.\n"މި ކަންކަމުގެ ސަބަބުން މައްސަލަ މިދަނީ ގޯހުން ގޯހަށް. 13 މެމްބަރުންގެ މައްޗަށް އުފުލާފައިވާ ދައުވާގެ އަސާސް ވެސް ގުޅިފައި ވަނީ ސުޕްރީމް ކޯޓުން ނިންމަން އޮތް ނިންމުމާ. ދިއްގަރު ދާއިރާގެ އިއްޒަތްތެރި މެމްބަރާއި މާމިގިލީ ދާއިރާގެ އިއްޒަތްތެރި މެމްބަރަށް އިއްވާފައިވާ ހުކުމް ވެސް ގުޅިފައި ވަނީ ސުޕްރީމް ކޯޓުން ނިންމަން އޮތް ނިންމުމާ،" ނަޝީދު ވިދާޅުވި އެވެ.\nއެމަނިކުފާނު ވިދާޅުވީ ރާއްޖެ އަށް ދިމާވެފައިވާ ދަތި އުނދަގުލުން ސަލާމަތް ކުރެވޭނީ ސަލާމަތީ ޚިދުމަތްތަކާ ކަމަށެވެ. އެހެންވެ ފުލުހުންނާއި ސިފައިން ކޯޓަށް ގޮސް ހުކުމް އަވަސްކޮށްދޭން އެދެން ޖެހޭ ކަމަށް ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު ފުލުހުން ދިވެހި ސަރުކާރު ސުޕްރީމް ކޯޓް މަޖިލީހުގެ މެމްބަރުން އެމްއެންޑީއެފް ދިވެހި ސިފައިން


Maaban'du Dhuvasvare Nidhan Ohna Gothakun Ves Dharifulhu Baigen Hingaidhaane - Vaguthu\nމާބަނޑު ދުވަސްވަރު ނިދަން އޮންނަ ގޮތަކުން ވެސް ކުއްޖާ ބައިގެން ހިނގައިދާނެ\nބަލިވެ އިންނަ އެންމެ ފަހު ތިންމަހު ނިދާއިރު ޚާއްސަ ސަމާލުކަމެއް ދޭން ޖެހެއެވެ. ސަބަބަކީ މިމުއްދަތުގެ ތެރޭގައި ނިދަން އޮވެވޭ ގޮތަކުން ކުއްޖާގެ ސިއްޙަތަށް ހީވެސް ނުކުރާހާ ބޮޑު އަސަރެއްކޮށްފާނެއެވެ.\nނިދަން އެންމެ ރަނގަޅީ ކޮން ގޮތަކަށް؟\nއާއްމުކޮށް މާބަނޑު ދުވަސްވަރު، އަދި ވަކިން ޚާއްސަކޮށް ބަލިވެ އިންތާ ހަމަހުން ފެށިގެން ބަންޑުން އޮވެ ނިދުމަކީ ކުއްޖާ ބައިގެން ގޮސްފާނެ ކަމެއްކަމަށް ދިރާސާ ކުރައްވާ ބޭފުޅުން ވިދާޅުވެެއެވެ. އަދި އެންމެ ރަނގަޅީ އެއް އަރިއަކަށް އޮވެގެން ނިދުމެވެ. ވާތް އަރިއަތްއޮވެ ނިދުމަކީ މީގެ ތެރެއިން އެންމެ ފައިދާ ބޮޑު ގޮތެވެ. އަދި މުހިންމީ ނިދާއިރު އޮންނަ ގޮތެވެ. ނިދިން ތެދުވާއިރު އުއްޑުން އޮތް ނަމަވެސް އެކަމުގައި ނުރައްކަލެއް ނެތެވެ.\nއުއްޑުން ނޯންނާާންވީ ކީއްވެ؟\nމާބަނޑު ދުވަސްވަރު ތިމާގެ ސިއްޙަތުގެ އިތުރުން ތިމާގެ ބަނޑުގައިވާ ދަރިފުޅުގެ ސިއްޙަތާމެދުވެސް ސަމާލުވާން ޖެހެއެވެ. މިގޮތުން އުއްޑުން އޮވެ ނިދުމަކީ ކުއްޖާގެ ހަށިގަނޑަށް ލޭފޯރުކޮށް ދިނުމަށް ހުރަސްއަޅާ ކަމެކެވެ. އަދި މިކަމުގެ ސަބަބުން ތިމާގެ ސިއްޙަތަށްވެސް ގެއްލުން ތަކެއް ލިބެއެވެ. މީގެ ތެރޭގައި ނޭވާލާން އުނދަގޫ ވުމާއި، ބުރިކޮށްޓަށް ތަދުވުމާއި، ބޮޑު ކަމުދާން އުދަގޫ ވުމާއި ހަޖަމް ނުވުން ފަދަ އެތަކެއް މައްސަލައެއް ޖެހެއެވެ.\nނިދަން އޮންނައިރު ވީހާވެސް އަރާމު ގޮތަކަށް އޮވެވޭތޯ ބަލާށެވެ. ނިދަން އޮށޯންނަ ފަރާތްނޫން އަނެއް ފަރާތުން ބުރަކަށީގައި ބާލީހެއް ނުވަތަ ބާލީސްތަކެއް ޖައްސާލެވިދާނެއެވެ. އޭރުން އެއް ފަރާތަކަށް އޮވެ ނިދަން ފަސޭހަ ވާނެ އެވެ.\nއޭޕްރީލް 24, 2018 12:25\nވަގުތުވެސް އެބަޖެހޭ ލަދުހަޔާތް ހުންނަން އޮރިޔާންް ފޮޓޯ ޖަހާގެން އާޓިކަލް ލިޔަނީ ތި ؟\nއޭޕްރީލް 24, 2018 21:15\nއޭޕްރީލް 25, 2018 09:20\nއަސްލުވެސް އަޅުގަނޑު ހިތްހަމަ ނުޖެހޭ ވަރައް މިކަހަލަ ފޮޓޯ ޖަހާތީ. ބަޔަކު މީހުން ހިލޭ އަންހެނުންގެ އޮރިޔާން ފެންނަ ފޮޓޯ ބެލިޔަސް އަޅުގަނޑު އެހެން ނޫޅެން. މި އާޓިކަލްގެ މުހިންމު ކަމުން ކިޔާލަން މި ވަނީވެސް. ޥަރައް ދެރަ ބޭ އަދަބީ ފޯޓޯ ޖަހާތީ. ޥަގުތު ކުދިން މިކަމާ ވިސްނާތި އިނގޭ.


Addu City Maradhoo, Maradhoofeydhoo adhi Feydhoo ge Bodu Magu resurface kurumuge mashroou ge amalee masakkaiy fashaifi\nއައްޑޫ ސިޓީ މަރަދޫ، މަރަދޫފޭދޫ އަދި ފޭދޫގެ ބޮޑުމަގު ރީސަރފޭސް ކުރުމުގެ މަޝްރޫޢުގެ ޢަމަލީ މަސައްކަތް ފަށައިފި\nއައްޑޫ ސިޓީ މަރަދޫ، މަރަދޫފޭދޫ އަދި ފޭދޫގެ ބޮޑުމަގު ރީސަރފޭސް ކުރުމުގެ މަޝްރޫޢުގެ ޢަމަލީ މަސައްކަތް ފަށައިފިއެވެ.\nމިއަދު އައްޑޫ ސިޓީ މަރަދޫގެ ވެންބޮޅޮފިށި ސްޓޭޑިއަމް ސަރަޙައްދުގައި މި މަސައްކަތް ފެށުމުގެ ގޮތުން ވަނީ ޚާއްޞަ ރަސްމިއްޔާތެއް ބާއްވައިފައެވެ.\nމި ރަސްމިއްޔާތުގައި ވާހަކަފުޅުދައްކަވަމުން މޭޔަރ ވިދާޅުވީ ސާރކް ސަމިޓާއި ގުޅިގެން އައްޑޫ ސިޓީ ގަމުގެ ފާލަމުން މަރަދޫ ނިމެންދެން ހެދި ގާތްގަނޑަކަށް 9.4 ކިލޯމީޓަރުގެ މަގަށް9މިލިއަން ޑޮލަރު ސްރީ ލަންކާގެ ސަރުކާރުން ޚަރަދުކޮށްފައިވާ ކަމަށެވެ. އަދި މި މަގު އެޅުމުގެ މަސައްކަތް ކުރަމުންދިޔައިރު، ސަދަން ޔުޓިލިޓީ ލިމިޓެޑާ މަޝްވަރާކޮށްގެން، ފެން ހޮޅި އަޅާފައިވާ ކަމަށެވެ. އަދި މި ތިން ރަށުގެ ނަރުދަމާގެ ނިޒާމު ޤާއިމްކުރުމުގެ މަސައްކަތް ބޮޑުމަގު ފިޔަވައި އެހެން މަގުތައް ބޭނުންކޮށްގެން ކުރެވޭނެ ކަމަށް އެ ކުންފުނިން ހާމަކުރެއްވި ކަމަށާއި، ނަމަވެސް ފަހުން އެކަން ބަދަލުވެ އެހެން މަޝްރޫޢުތަކެއް ފެށިގެންދިޔަ ކަމަށް މޭޔަރ ވިދާޅުވިއެވެ.\n"ނަރުދަމާ އަކީ ރައްޔިތުންނަށް ބޭނުން މުހިންމު މަޝްރޫޢެއް. މި މަޝްރޫޢު ހިންގިއިރު މި މަގު އަލުން ކަނޑާފައިވޭ. އެއިރު މަޝްރޫޢު ރޭވުނު އިރުވެސް ރާވާފައި ވަނީ މަގު ރީސަރފޭސް ކުރާ ގޮތަށް. ނަމަވެސް އިތުރު ޚަރަދުތަކެއް ހިނގައިދިޔަ. އެހެންކަމުން އޭގެއިން އެނގެނީ ތަރައްޤީގެ މަޝްރޫޢެއް ސަރުކާރުން އަދި ކައުންސިލުން ވިޔަސް ހިންގާއިރު، އެކަމެއް ރަނގަޅަށް ރާވާ ހިންގަން ޖެހޭކަން. އެހެންކަމުން މި ފިލާވަޅުތަކުން ދަސްވެ، މި ފިލާވަޅުތަކާއެކު ރައްޔިތުންނަށް ދޭ ޚިދުމަތްތައް އެންމެންވެސް ދުރާލައި ރާވައިގެން ކުރިއަށްގެންދިއުމަށް ގޮވާލަން"، މޭޔަރ ވިދާޅުވެފައިވެއެވެ.\nމީގެ އިތުރުން މޭޔަރ ވިދާޅުވީ، ސަރުކާރުން އެންމެ އިސްކަމެއް ދެއްވައިގެން ކުރިއަށްގެންދެވުމަށް ރޭއްވެވި މަޝްރޫޢަކީ އައްޑޫ ސިޓީގެ ހުރިހާ މަގުތަކެއް ރަނގަޅު ފެންވަރަކަށް ހެދުމާއި، ވިއްސާރައިގައި ފެންބޮޑުވާ މައްސަލަ ޙައްލުކުރުމުގެ ގޮތުން ފެން ހިންދުމުގެ ނިޒާމެއް ޤާއިމްކުރުމުގެ މަޝްރޫޢު ކަމަށެވެ. މީގެ އިތުރުން ރަށްރަށުން ބިން ހިއްކުމުގެ މަޝްރޫޢުތަކާއި، އިޤްތިޞާދީ ބޭނުމަށް ރިސޯޓު ހެދުމަށްޓަކައި ރަށްތައް އުފެއްދުމުގެ މަސައްކަތް ނިމިގެންދިޔަ އަހަރުން ފެށިފައިވާ ކަމަށްވެސް މޭޔަރ ވިދާޅުވިއެވެ.\n"އަޅުގަނޑަށް އެނގޭ މިހާރުވެސް މިތަނުންވެސް ކުދިން ކުރާ ސުވާލަކީ ކޮން އިރަކުތޯ ފެށެނީ. އަޅުގަނޑު އަމިއްލައަށްވެސް ކުރާ ސުވާލަކީ އެއީ. މުޅި ދުނިޔެއަށް އައި ކޮވިޑް-19 ޕެންޑަމިކަކީ ދުނިޔޭގެ އެއްވެސް ސަރުކާރަކުން އުއްމީދު ކުރެއްވި ކަމެއް ނޫން. ދުނިޔޭގެ ހުރިހާ ޤައުމަކުންވެސް ގާތްގަނޑަކަށް އަށް މަސް ދުވަސް ގެއްލިގެން މިދިޔައީ. ތަރައްޤީގެ އެކި ކަންކަމާއި އިޤްތިޞާދަށް އެތަކެއް ގެއްލުމެއް ވެއްޖެ"، މޭޔަރ ވިދާޅުވެފައި ވެއެވެ.\nމިއަދުގެ ރަސްމިއްޔާތުގައި ވާހަކަފުޅުދައްކަވަމުން މޭޔަރ އިތުރަށް ވިދާޅުވީ މިއަދު ފެށުނު މަޝްރޫޢަކީ 2019 ވަނަ އަހަރުގެ ދަޢުލަތުގެ ބަޖެޓުގައި ހިމެނިފައިވާ މަޝްރޫޢެއް ކަމަށާއި، އެކި އެކި ކަންތައްތަކުގެ ސަބަބުން މަޝްރޫޢު ފެށުން ލަސްވެފައިވާ ކަމަށެވެ.\n"މިއަދު މިކަން ފަށާއިރު، ތާރު ނަގައި އަލުން ތާރު އަޅާނެ. މިކަން ކުރާއިރު އަޅުގަނޑުމެން އެންމެންނަށް ޔަޤީންކަން ބޭނުންވޭ އަލަށް ގެއަކަށް ނަރުދަމާ ގުޅާއިރު، އެ ހޮޅި ވެއްދުމަށް ދެން ތާރުގަނޑު ކަނޑަން ނުޖެހޭނެ ކަމަށް. އެކަން އަޅުގަނޑުމެން ޔަޤީންކުރާނަން"، މޭޔަރ ވިދާޅުވިއެވެ.\nމީގެ އިތުރުން މޭޔަރ ވިދާޅުވީ މިއަދު ފެށުނު މި މަޝްރޫޢު ނިމިގެންދާއިރު، އައްޑޫގެ މަގުތަކުގައި ފެންހިންދާ ނިޒާމު ޤާއިމްކުރުމުގެ މަސައްކަތްވެސް ނިމިގެންދާނެ ކަމަށެވެ.\nއައްޑޫ ސިޓީ ހިތަދޫ، މަރަދޫ، މަރަދޫފޭދޫ އަދި ފޭދޫގެ މަގުތަކުގައި ތާރު އެޅުމުގެ މަސައްކަތް ޖީކޭ ޑިވެލޮޕްމަންޓްސް ޕްރައިވެޓް ލިމިޓެޑާ ހަވާލުކޮށްފައި ވަނީ 23 ޑިސެންބަރު 2019 ގައެވެ. މި މަޝްރޫޢަށް ބޭނުންވާ ފުރަތަމަ ޝިޕްމަންޓް އައްޑޫ ސިޓީ އަށް ގެނެސްފައި ވަނީ 20 ޖަނަވަރީ 2020 ވަނަ ދުވަހުއެވެ.\n134 މިލިއަނަށްވުރެ ގިނަ ދިވަހި ފައިސާ ޚަރަދުކޮށްގެން ދިވެހި ސަރުކާރުން ކުރިއަށްގެންދާ މި މަޝްރޫޢުގެ ދަށުން މަރަދޫ، މަރަދޫފޭދޫ އަދި ފޭދޫގެ ބޮޑުމަގު ރީސަރފޭސް ކުރުމުގެ މަސައްކަތުގެ އިތުރުން އައްޑޫ ސިޓީގެ 18 މަގެއްގައި އަލަށް ތާރު އެޅުމުގެ މަސައްކަތް ކުރުމަށް ހަމަޖެހިފައިވެއެވެ.


Siddharth Bigg Boss ge geygai hurefai buni ehchakah Rashmi rahdhudhinee Tweet akun – Iru\nޝާޝާ· 8 އޮކްޓޫބަރު 2020\nަޝްހޫރު ރިއަލިޓީ ޝޯ “ބިގް ބޮސް” ގެ މި އަހަރުގެ ސީޒަނުގައި ސީނިއާ ބައިވެރިއެއްގެ ގޮތުގައި ގޭތެރޭގައި އުޅެމުން އަންނަ ޓީވީ އެކްޓަރު ސިދާތު ޝުކްލާ ބުނި އެއްޗަކަށް، މިދިޔަ ސީޒަނުގައި ސިދާތާ އަރައިރުންވި އެކްޓްރެސް ރަޝްމީ ދެސާއީ ރައްދުދީފިއެވެ.\n“ބިގް ބޮސް 14” ގެ އިއްޔެގެ އެޕިސޯޑުގައި، ބައިވެރިޔާ ނިކީ ތަމްބޯލީއަށް އިޝާރާތްކޮށް “މިކަހަލަ އަންހެންކުއްޖެކޭ” ސިދާތު ބުނުމުން ރަޝްމީއަށް އެތަންކޮޅު އަޅައިގަތީ، އެއީ މިދިޔަ ސީޒަނުގައި ސިދާތު ޒުވާބެއްގެ ތެރެއިން ރަޝްމީއާ ދިމާއަށް ބުނި އެއްޗަކަށް ވާތީއެވެ. ރަޝްމީ އޭރު އޭގެ މާނަ ނެގީ، އޭނާއަކީ ފެންވަރު ދަށް އަންހެނެއް ކަމަށް ސިފަކުރުމަށް ސިދާތު ބުނި އެއްޗެއްގެ ގޮތުގައެވެ. އަދި އޭރު އެ މައްސަލަ ބޮޑުވެގެން، ޝޯގެ ހޯސްޓު ސަލްމާން ޚާން ވެސް ވަނީ މި ދެ ބައިވެރިންނަށް ބޮޑު ލެކްޗާއެއް ދީފައެވެ.\nނަމަވެސް މިފަހަރު ނިކީއާ ދިމާއަށް ސިދާތު އެހެން ބުނުމުން ރަޝްމީ އޭގެ މާނަ ނެގީ އަންހެނުންގެ ބާރުވެރި ކަމުގެ ގޮތުގައެވެ. އެގޮތުން އިއްޔެ ކުރި ޓްވީޓެއްގައި 34 އަހަރުގެ ބަތަލާ ބުނީ ދެ ސީޒަނުގައި ވެސް ދެ އަންހެން ބައިވެރިންނާ ދިމާއަށް އެހެން ބުނުމުން އެނގިގެންދަނީ އެހެން މީހުންނަށްވުރެ އަންހެނުން ބާރުވެރިވެފައި ވާ މިންވަރު ކަމަށެވެ.\nagar aaisi ladki matlab #rashamidesai jaisi in #bb13 🤔 and now in #bb14 aaisi matlab #Nikkitamboli jaisi… Then I must say aaj ki nari sab pe bhari… lagatar2sal se aa rahi 🤣🤣🤣 #rashamians #recklessattitude 😎 pic.twitter.com/AMQNq3aHqK\nކޮންމެއަކަސް، މި ޓްވީޓާއެކު ރަޝްމީގެ ފޭނުން އަންނަނީ އޭނާއާ އެއްބައިވެ، ތަރުހީބު ދެމުންނެވެ. އަދި ރަޝްމީ ވަރުގެ އަންހެނެއް ބިގް ބޮސް އަށް އަދި ނާންނަ ކަމަށް އެއްބަޔަކު ބުނެފައިވެއެވެ.\nބިގް ބޮސްގެ މިދިޔަ 13 ވަނަ ސީޒަނަކީ މިހާތަނަށް އެންމެ ގިނަ ބަޔަކު ބެލި އެއް ސީޒަނެވެ. އަދި އެ ސީޒަނުގައި ރަޝްމީއާއި ސިދާތުގެ ޒުވާބުތަކާއި ކޯޅުން ވަނީ އޭގެތެރެއިން ގިނަ ބަޔަކަށް ޝައުގުވެރިވި ކަމަކަށް ވެފައެވެ. ނަމަވެސް މިފަހަރުގެ ސީޒަނުގެ ފޯމެޓަށް ވަނީ ބޮޑެތި ބަދަލުތަކެއް ގެނެސްފައެވެ. އެގޮތުން އެހެން ސީޒަނުތަކާ ބަލާފައި މަދު ބައިވެރިންތަކެއް ހިމަނާފައި ވާއިރު، ކުރީ ސީޒަނުން ވިދައިލި ތިން ބައިވެރިއަކު ވަނީ ސީނިއާ ކޮންޓެސްޓެންޓުތަކެއްގެ ގޮތުގައި ގެނެސްފައެވެ. އެއީ ސީޒަން7ގެ އެއްވަނަ ގޯހަރް ޚާނާއި، ސީޒަން 11 ގެ ދެވަނަ ހިނާ ޚާން އަދި މިދިޔަ ސީޒަންގެ އެއްވަނަ ސިދާތު ޝުކްލާއެވެ.\nސަލްމާން ޚާނާ ރުޅިވި ހަގީގީ ސަބަބު ސޯމީ ކިޔައިދީފި!


މުޙައްމަދު ޖަމާލުއްދީން - ވިކިޕީޑިއާ\nދިވެހި އަދަބިއްޔާތުގައި އެންމެ ފުންނާބުއުސް އެއް އަދީބަކީ އައްޝައިޚުލް ފަގީހު މަރްހޫމް މުޙަންމަދު ޖަމާލުއްދީން ބްނު އަައްނައިބު އީސަލް މުލަކީ އެވެ. ނުވަތަ ދިވެހީން އާންމުކޮށް ކިޔާގޮތަށް ނަމަ ނައިބު ތުއްތު އެވެ. އޭނާގެ ލިޔުންތެރިކަން ފެނިފައިވަނީ ދިވެހި އަދަބިއްޔާތުގެ ފިރުކެން ފެށި ދައުރުގައެވެ. ނައިބު ތުއްތު އެންމެ ފުރަތަމަ ކިޔަވާ ވިދާޅުވީ އަލްޤާޟީ މުޙަންމަދު މުޙިއްބުއްދީން ފަނޑިޔާރު މަނިކުފާނުގެ އަރިހުންނެވެ. އަދި ރާއްޖެއިން ބޭރުން އަރަބި ބަހާއި އިސްލާމްދީން ވަރަށް ރަނގަޅަށް އުނގެނިވަޑައިގަތެވެ. އަދި މިހާރުގެ ސްރީލަންކާއިންނާއި ސަޢުދީ އަރަބިޔާ އިންވެސް ޢިލްމު އުނގެނިވަޑައިގަތެވެ.\nނާއިބު ތުއްތު އަކީ ދިވެހި ބަހުގެ އަދީބެކެވެ. ޝާޢިރެކެވެ. ދީނީ ޢިލްމާއި ޢަރަބި ބަހުގެ ޢިލްމަށް އަރައި ހުންނެވި ޢާލިމެކެވެ. އޭނާގެ ޢިލްމީ ޚިދުމަތް އަދި އަދަން ދާންދެން ދިވެހި އުދަރެހުން ފިލައި ނުދެއެވެ.\n3 ޢިލްމު އުގެނުން\n5 ސަރުކާރުގައި އަދާ ކުރެއްވި ބައެއް ވަޒީފާތައް\n6 ލިޔުއްވާފައިވާ ބައެއް ފޮތްތައް\n7 ލިޔުއްވާފައިވާ ރައިވަރުތައް\nނާއިބު ތުއްތު އަކީ މުލަކު އެޅަތޮށިގޭ މުޙައްމަދު ތަކުރުފާނުންގެ ޢީސާ ނާއިބު ތަކުރުފާނުންގެ ދަރިކަލެކެވެ.ޢީސާ ނާއިބު ތަކުރުފާނު އަކީ އަލްޤާޟީ އިބްރާހީމް ސިރާޖުއްދީން ފަނޑިޔާރު މަނިކުފާނުންގެ ޒަމާނުގައި މާލޭގެ ބޮޑު ނާއިބުކަމުގައި ހުންނެވި ބޭކަލެކެވެ. މީނާ މާލޭ ފުއްލާގޭ މަރިޔަމް ފުޅާއި ކައިވެނި ބައްލަވައިގެން ލިބުނު ދަރިކަލަކީ ނާއިބު ތުއްތު އެވެ. ޢީސާ ނާއިބު ތަކުރުފާނުންގެ ނިޔާވުމުން މަރިޔަމް ފުޅާއި ކައިވެނި ބައްލަވައިގަތީ އަލްޤާޟީ އިބްރާހީމް ސިރާޖުއްދީން ފަނޑިޔާރު މަނިކުފާނުންގެ ދަރިކަލުން އަޙުމަދު ބަންޑާރަ ނާއިބު މަނިކުފާނެވެ. ނާއިބު ތުއްތު ބޮޑުވީ މިމަނިކުފާނުގެ އަރިހުގައި ހުންނަވައިގެންނެވެ.\nނާއިބު ތުއްތުގެ ފުރަތަމަ އެދުރު ބޭކަލަކީ އަދި ޚާއްޞަކޮށް ރައިވަރުގެ އެދުރު ބޭކަލަކީ އަލްޤާޟީ މުޙައްމަދު މުޙިއްބުއްދީން ފަނޑިޔާރު މަނިކުފާނު އެވެ. ރައިވަރު ހަދަން ދަސްވުމަށްފަހު، ބަނޑޭރި ހަސަން މަނިކުފާނު އަދި އަލްވަޒީރު އެދުރު އުމަރު މާފަތްކަލޭގެފާނުގެ ލިޔުންތައް ބައްލަވައި ދިރާސާ ކުރައްވައި ހެއްދެވި އެވެ. އަދި ބަނޑޭރި ހަސަން މަނިކުފާނު ގެ ދިޔޯގެ ރައިވަރަށް ނުލާހިކު ޢިލްމީ ޝަރަހައެއް ލިޔުއްވި އެވެ.އަދި އެތަކެތީގެ މޮޅާއި ދެރަ ވަކިކުރައްވައި އެތަކެއްޗާމެދު ވަރަށް މޮޅަށް ފާނޑު ކިޔާފައި ވެއެވެ. އެގޮތުން ތުއްތު ހިމެނެނީ ދިވެހި ލިޔުންތެރިކަމުގެ ސިލްސިލާ ބޮޑު ގެތެމުން އަންނަ ގޮތުން އޭގެ3ވަނަ ބޮޅު ކަމުގައެވެ.ރައިވަރުން ވަރަށް ގިނަ ތަކެތި ނާއިބު ތުއްތު ހައްދަވާފައި ވެއެވެ. އޭގެ ފޭރާންވެސް އެހާ ރަގަޅުމެއެވެ.\nތުއްތު އަކީ ދިވެހި ބަހުގެ އެންމެ އިސް ސަފުގެ އަދީބެކެވެ.ފަޟީލަތުއްޝައިޚުލް މަރްހޫމް ޙުސެއިން ޞަލާހުއްދީން ވިދާޅުވާގޮތުގައި ބަނޑޭރި ހަސަން މަނިކުފާނު އަށްފަހު ތުއްތު އާއި އެއްވަރަށް ޅެންކިޔުނު ނުވަތަ ރައިވަރު ހެދުނު ޅެންވެރިއަކު ދިވެހިރާއްޖެއަކު ނެތެވެ.\nނާއިބު ތުއްތުގެ ޢުމުރުން ދާދި ޅަފުރާގައި އަލްޤާޟީ މުޙައްމަދު މުޙިއްބުއްދީން ފަނޑިޔާރު މަނިކުފާނުންގެ އަރިހުން ޢަރަބި ކިޔެވުމާއިގެން މަޝްޣޫލުވެއްޖެ އެވެ. ތުއްތުގެ ފުރަތަމަ އެދުރު ބޭކަލަކީ އަދި ޚާއްޞަކޮށް ރައިވަރުގެ އެދުރު ބޭކަލަކީ މިމަނިކުފާނުއެވެ.މުހިއްބުއްދީން ފަނޑިޔާރު މަނިކުފާނު އަވަހާރަވެ، އިބްރާހީމް މަޖުދުއްދީން އަށް ފަނޑިޔާރުކަން ލިބުމުން އޭނާ އަރިހުން ކިޔަވާން ފެއްޓެވި އެވެ. އެދުވަސްވަރު ތުއްތު އަށް ބޮޑު ނާއިބުކަން ދެއްވި އެވެ. މަޖުދުއްދީން އަވަހާރަވި އިރު ތުއްތު ހުންނެވީ ފިޤުހު ޢިލްމާއި، ނުޖޫމީ ޢިލްމަށް ކުރިއަރައި މޮޅުވެފައެވެ.\nމޫސާ ބަދުރުއްދީން ފަނޑިޔާރު ކަމުގައިވެސް ބޮޑު ނާއިބަކީ ތުއްތު އެވެ. މޫސާ ފަނޑިޔާރު ތަކުރުފާނު ފަނޑިޔާރުކަން ދޫކުރައްވައި ރަށަށް ވަޑައިގެންނެވިތާ ކުޑަ ދުވަސްކޮޅެއް ނާއިބު ތުއްތު ސިލޯނަށް ނުވަތަ ސްރީލަންކާ އަށް ވަޑައިގެންނެވި އެވެ. ސިލޯނުގެ ބޭރު ވެލީގައި އޭރު ހުންނެވި، އަލްޢާލިމުލް ޢައްލާމާ އަލްޢާރިފް ބިﷲ އައްޝައިޚް މުޞްޠަފާ ބިން ބާވާ އާދަމް ރަހިމަހުﷲ މިކަލޭގެ ފާނަށް ދަރިވަރު ވިއެވެ.\nނައިބު ތުއްތު އަކީ ވަރަށް ރަގަޅަށް ޢަރަބި ތަޢުލީމް ޙާޞިލް ކުރައްވައިގެން ހުންނެވި ޢިލްމުވެރި އަދީބެކެވެ. ސިލޯނަށް ދުރުވެ ބޭރުވެލީގައި ހުންނަވައިގެން އައްޝައިޚް މުޞްޠަފާ ބިން ބާވާ އާދަމް އޭ ކިޔުނު ބޭކަލަކަށް ދަރިވަރު ވިއެވެ. އޭގެ ފަހުން އަރަބި ކަރަޔަށް ދުރުވެ އައްޝައިޚް އަޙުމަދު ޒައިނީ ދަޙްލާން އޭ ކިޔުނު ބޭކަލަކަށްވެސް ދަރިވަރު ވިއެވެ. އެއީ އެދުވަސްވަރު މުފްތީއެއްގެ ގޮތުގައި ހުންނެވި ވަރަށް ބޮޑު ޢިލްމު ވެރިއެކެވެ.\nކުރިން ބުނެވުނު ދަތުރު އޮޅުދޫކަރަ ނުވަތަ ސްރީލަންކާގައި އުޅުއްވާފައި މާލެ ދުރުވީ ހިޖުރައިން 1300 ވަނަ އަހަރު އެވެ.ހިޖުރައިން 1303 ވަނަ އަހަރު ޙައްޖުވުމުގެ ގަސްތުގައި ސަޢޫދީ އަރަބިއްޔާ އަށް ދުރުވެ، މައްކާގައި ހުންނެވި އިމާމުލް މުތައައްޚިރީން މުފްތިލް ޙަރަމައިނި އަލްޢާލިމް އަލްޢައްލާމާ އަލްޢާރިފްބިﷲ އައްސައްޔިދު އަހުމަދު ޒައިނީ ދިޙްލާން ރަހިމަހުﷲ މިކަލޭގެ ފާނަށް ދަރިވަރުވުމުގެ މާތްކަން ޙާޞިލް ކުރެއްވި އެވެ. މިދަތުރު ކުރައްވާފައި މާލެ ދުރުވީ ކުޑަ ބަންޑާރައިންގެ ރަސްކަމުގައެވެ. ނާއިބު ތުއްތު ފަނޑިޔާރުކަމަށް އިސްކުރެއްވީ މިދަތުރުން މާލެ ދުރުވި ފަހުންނެވެ. އެއް އަހަރު ދުވަސްވަންދެން ފަނޑިޔާރުކަން ކުރެއްވުމަށްފަހު ފަނޑިޔާރުކަމުން އިސްތިއުފާ ދެއްވި އެވެ.\nސަރުކާރުގައި އަދާ ކުރެއްވި ބައެއް ވަޒީފާތައްEdit\nތަޤްވީމުއްލިސާން (މި ފޮތް ލިޔެ ނިންމެވި ތާރީޚަކީ 05 ރަމަޟާން 1308 ހ. ވީ އަންގާރަ ދުވަހު އެވެ.)\nތާނަ ލިޔުމުގެ ޤަވާއިދު (މި ފޮތް ލިޔެ ނިންމެވީ ހިޖްރައިން 1308 ހ. ވަނަ އަހަރުގެ ޛުލްޙިއްޖާ މަހުގެ2ވީ ބުދަ ދުވަހުއެވެ.)\nސުއްކަތުރާ ޚަބަރު (ޚަބަރުފޮތް)\nމިފޮތުގައި ވަނީ ރާއްޖޭގައި ހުރި ލަކުޑީގެ ބާވަތްތަކާއި، ބޭރުން ދިވެހިރާއްޖެއަށް ގެނެވޭ ލަކުޑީގެ ބާވަތްތަކާއި މެދު ވާހަކަ ދައްކަވާފައެވެ. މިފޮތުގައި އެކި ކަހަލަ ލަކުޑި ކޮށޭނީ އެކި ކަހަލަ ފުރޮއިން ކަން ހާމަކުރައްވާފައި ވެއެވެ. އަދި އާދައިގެ ފުރޮއިން ނުކޮށޭ ބާވަތުގެ ލަކުޑި ހުންނަކަން ވެސް ހަދާން ކޮށްދީފައި ވެއެވެ. މިތަނުން އެއްރައިވަރު ތިރީގައި މިވަނީ އެވެ.\nސިއްކަ މޮހޮރީ(ނައިބުތުއްތު ފެހެންދުއަށް އަރުވާލާފައި ހުންނެވިއިރު އައްސުލްތާން އަލްމަރުހޫމް މުޙައްމަދު އިމާދުއްދީން މިރަދުންނަށް މަދަޙަ ކިޔުއްވާފައިވާ ފޮތެކެވެ.)\nLast edited on 12 ސެޕްޓެމްބަރު 2017, at 12:15\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 12 ސެޕްޓެމްބަރު 2017، 12:15 ގައެވެ.


China ge Hubei Province maadhamaa hulhuvaalanee - AO News\nހުބޭ ޕްރޮވިންސް މާދަމާ ހުޅުވާލަނީ\nޗައިނާގެ ހުބޭ ޕްރޮވިންސްގެ ވެރިރަށް ވޫހާންގެ ރޭލު ސްޓޭޝަނެއް.\nނުރައްކާތެރި ކޮވިޑް19 ކޮރޯނާ ވައިރަސް ފެތުރެން ފެށުމާއި އެކު ފުރަބަންދުކުރި ޗައިނާގެ ހުބޭ ޕްރޮވިންސް ހުޅުވާލަން އެ ގައުމުން ނިންމައިފިއެވެ. ޗައިނާގެ ޚަބަރު ފަތުރާ ވަސީލަތްތަކުން ރިޕޯޓްކޮށްފައިވާ ގޮތުން މާދަމާ ހުބޭ ޕްރޮވިންސް ހުޅުވާލާނެއެވެ.\n58.5 މިލިއަން މީހުން ދިރިއުޅެމުންދާ ހުބޭ ޕްރޮވިންސް ހުޅުވާލި ނަމަވެސް އެ ޕްރޮވިންސްގެ ވެރިރަށް ވޫހާން ސިޓީ ހުޅުވާލާނީ އެޕްރީލް މަހުގެ 8 ވަނަ ދުވަހުއެވެ. ވޫހާން ސިޓީ އަކީ އެންމެ ފުރަތަމަ ކޮވިޑް19 ކޮރޯނާ ވައިރަސް ފެނުނު ސިޓީއެވެ.\nކޮވިޑް19 ޗައިނާގައި އެންމެ ބޮޑަށް ފެތުރުނު ހުބޭ ޕްރޮވިންސް ހުޅުވާލާއިރު، ކޮވިޑް-19 އާއި ދެކޮޅަށް ޗައިނާ އިން ކުރި “ހަނގުރާމަ” ކާމިޔާބުވެއްޖެ ކަމަށް އެ ގައުމުން ވަނީ އިއުލާންކޮށްފައެވެ. އަދި ހުބޭ ޕްރޮވިންސްގެ އިތުރުން ވެސް ޗައިނާގެ އެހެން ސަރަހައްދުތަކުގައި އަޅާފައިވާ ފުރަބަންދުގެ ފިޔަވަޅުތައް މިހާރު ދަނީ އުވާލަން ފަށާފައެވެ.\nޗައިނާއިން މިހާރު ކޮވިޑް19 ގާތްގަނޑަކަށް ކޮންޓްރޯލްކޮށްފައި ވާއިރު އެ ވައިރަހަށް އެ ގައުމުން ޕޮޒިޓިވްވާ ގިނަ މީހުންނަކީ އެހެން ގައުމުތަކުގައި ތިބެފައި ޗައިނާއަށް އެތެރެވާ މީހުންނެވެ. އެހެންވެ ޗައިނާ ސަރުކާރުން ވަނީ އެ ގައުމަށް އެތެރެވާ އެންމެން ކޮވިޑް19 އަށް ޓެސްޓް ކުރަން ނިންމާފައެވެ.\nކޮވިޑް19ގެ ބަލާއާފާތް އެންމެ ފުރަތަމަ ފެތުރުނު ޗައިނާ އާންމު ހާލަތަކަށް ބަދަލުވާން ފަށާފައިވާއިރު ގިނަ ވިޔަފާރިތައް ވެސް މިހާރު ވަނީ ހުޅުވަން ފަށާފައެވެ. އެގޮތުން އެ ގައުމުގެ ސިނަމާތައް ވެސް އަލުން ހުޅުވަން ފަށާފައިވާ ކަން ފާހަގަކޮށްލެވެއެވެ.\nޗައިނާއިން ކޮވިޑް19 ކޮންޓްރޯލް ކުރުމަށް އެޅި އެންމެ މުހިއްމު ފިޔަވަޅަކީ، ވައިރަސް ފެތުރެން ފެށި ވުހާން ސިޓީ ހިމެނޭ ހުބޭ ޕްރޮވިންސް ފުރަބަންދު ކުރުމެވެ. ޗައިނާއިން ހަރުކަށި ފިޔަވަޅުތަކެއް އަޅައި ހުބޭ ޕްރޮވިންސް ފުރަބަންދު ކުރުމުން ބޮޑެތި ފާޑުކިޔުންތައް އަމާޒުވިއެވެ. އެހެން ނަމަވެސް ޗައިނާއަށް ފާޑުކިޔުން އަމާޒުކުރި ގިނަ ގައުމުތަކުން މިހާރު ދަނީ އެ ގައުމުތައް ވެސް ކޮވިޑް19 އިން ރައްކާތެރި ކުރުމަށް ފުރަބަންދު ކުރުން ފަދަ ފިޔަވަޅުތައް އަޅަން ފަށާފައެވެ.\nޗައިނާ އިން މިހާތަނަށް 81553 މީހުންނަށް ކޮވިޑް19 ވަނީ ޖެހިފައެވެ.\nހުބޭ ޕްރޮވިންސްކޮރޯނާ ވައިރަސްކޮވިޑް19ޑަބްލިއުއެޗްއޯޗައިނާ


ބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ތަކެއްޗާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2020ފެބުރުވަރީ 29 ވާ ހޮނިހިރު ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2020މާރިޗް 01 ވާ އާދީއްތަ ދުވަހުގެ 14:00 ގައި އިލެކްޝަންސް ކޮމިޝަން(ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n28 ޖުމާދަލްއާޚިރާ 1441\nޕަބްލިޝްކުރި ގަޑި: 2340


England balikurun Martinez ah muhimmeh noon\nއިނގިރޭސިވިލާތް ބަލިކުރުން މާޓިނޭޒްއަށް މުހިންމެއް ނޫން\nމި މެޗުން މޮޅުވާ ޓީމަކަށް ގްރޫޕްގެ އެއްވަނަ ލިބޭނެ\nމި މެޗަށް ނުކުންނައިރު ދެ ޓީމުން ވެސް ބޮޑު ބަދަލުތަކެއް ފެނިގެންދިޔުމަކީ އެކަށީގެންވާ ކަމެއް\nކ. މާލެ 28 ޖޫން 2018 | ބުރާސްފަތި 18:14 2,252\nބެލްޖިއަމްގެ ކޯޗު ރޮބާޓޯ މާޓިނޭޒް - ބެލްޖިއަމް ވަނީ ދެވަނަ ބުރަށް ކޮލިފައިވެފައި - ގެޓީ އިމޭޖާސް\nވާރލްޑް ކަޕްގެ ގްރޫޕް ފިޔަވަހީގެ އެންމެ ފަހު މެޗުގައި އިނގިރޭސިވިލާތް ބަލިކުރުމަކީ މުހިންމު ކަމެއް ކަމުގައި ނުދެކޭ ކަމަށް ބެލްޖިއަމްގެ ކޯޗު ރޮބާޓޯ މާޓިނޭޒް ބުނެފިއެވެ.\nގްރޫޕް ޖީގެ އެންމެފަހު މެޗަށް މި ދެޓީމު ނުކުންނައިރު ދެޓީމު ވެސް އޮތީ ކުޅުނު ދެ މެޗު ވެސް ކާމިޔާބުކޮށް ހަ ޕޮއިންޓާއެކުއެވެ. ގްރޫޕްގެ އެއްވަނަ ލަނޑުގެ ތަފާތުން އިނގިރޭސިވިލާތަށް ލިބޭއިރު ބެލްޖިއަމް އޮތީ ދެވަނައިގައެވެ. އެހެންކަމުން މިރޭގެ މެޗުން މޮޅުވާ ޓީމަކަށް ގްރޫޕްގެ އެއްވަނަ ޓީމުގެ ގޮތުގައި ދެވަނަ ބުރަށް ދެވޭނެއެވެ. އެހެން ނަމަވެސް އެއްވަނަ ޓީމުގެ ގޮތުގައި ދެވަނަ ބުރަށް ދާ ޓީމަކަށް ކުރިޔަށް ހުރި ބުރުތަކުގައި ދިމާވާނީ އުނދަގޫ ޓީމުތައް ކަމަށް ބެލެވެއެވެ.\nއެހެންކަމުން މި މެޗަށް ނުކުންނައިރު ދެ ޓީމުން ވެސް ބޮޑު ބަދަލުތަކެއް ފެނިގެންދިޔުމަކީ އެކަށީގެންވާ ކަމެކެވެ.\nމެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަމުން މާޓިނޭޒް ބުނީ މިވަގުތަށް ބަލާއިރު ޓީމު އޮތީ ކޮލިފައިވެފައިވާ ކަމަށާއި އެއީ މުބާރާތަށް އައިއިރު އެންމެ ފުރަތަމަ ކަނޑައެޅި ޓާގެޓް ކަމަށެވެ. މި މެޗުގައި ވަކިވަކި ކުޅުންތެރިންނަށް ފުރުސަތު ދެވޭތޯ ބަލަން ޖެހޭ ކަމަށާއި ބޭނުންވަނީ ރަނގަޅު މެޗެއް ކުޅެން ކަމަށެވެ. އެހެން ނަމަވެސް މެޗުން މޮޅުވުމަށް މާ ބޮޑު އިސްކަމެއް ނުދޭނެ ކަމަށް މާޓިނޭޒް ބުންޏެވެ.\nމިވަގުތު މާޓިނޭޒްގެ ޓީމުގައި ތިން ކުޅުންތެރިޔަކަށް ރީނދޫ ކާޑު ދައްކާފައިވާއިރު އިނގިރޭސިވިލާތާ ދެކޮޅަށް ކުޅޭ މެޗުގައި މިއިން ކުޅުންތެރިޔަކަށް ރީނދޫ ކާޑު ދައްކައިފި ނަމަ ދެވަނަ ބުރުގައި ކުޅޭ މެޗުގައި އެ ކުޅުންތެރިޔަކަށް ނުކުޅެވޭނެއެވެ. އޭނާ ބުނީ އެކުޅުންތެރިން ނޮކްއައުޓް ބުރުގައި ކުޅެން ޖެހޭނެ ކަމަށާއި އެހެންކަމުން މި މެޗުގައި އެކުޅުންތެރިން އެރުވުމަކީ އެންމެ ބުއްދިވެރި ގޮތް ކަމުގައި ނުދެކޭ ކަމަށެވެ.\nއޭނާ ބުނީ ކޮންމެ ކުޅުންތެރިޔަކީ ވެސް ގާބިލު ކުޅުންތެރިޔެއް ކަމަށް ގަބޫލުކުރާ ކަމަށާއި އެހެންކަމުން ބެންޗްގައި ތިބޭ ކުޅުންތެރިން އެރުވި ނަމަވެސް އެކުޅުންތެރިން ވެސް މޮޅު ކުޅުމެއް ދައްކާނެ ކަމުގެ ޔަގީންކަން އެބައޮތް ކަމަށެވެ. މި މެޗަކީ އެ ކުޅުންތެރިންނަށް ކުޅުން ދައްކާލުމަށް ލިބޭނެ ރަނގަޅު ފުރުސަތެއް ކަމަށާއި އެއީ އެންމެ މުހިންމުވާ ކަން ކަމަށް މާޓިނޭޒް ބުންޏެވެ.\nއައު ކުޅުންތެރިންނަށް ފުރުސަތު ދޭނެ ކަމަށް މާޓިނޭޒް ބުނެފައިވާއިރު އޭނާގެ ޓީމުގެ އެންމެ މުހިންމު ކުޅުންތެރިން ތެރޭގައި ހިމެނޭ އެޑެން ހަޒާޑް އަދި ރޮމެލޫ ލުކާކޫއަށް ވަނީ އަނިޔާވެފައެވެ. މި ކުޅުންތެރިންގެ ތެރެއިން ލުކާކޫ ބެލްޖިއަމް އިން ކުރިޔަށް ގެންދިޔަ ފަރިތަކުރުންތަކުގައި ބައިވެރިވެފައެއް ނުވެއެވެ.\nއިނގިރޭސިވިލާތް އަދި ބެލްޖިއަމް ކުޅޭ މެޗު އޮންނާނީ މިރޭ ރާއްޖެ ގަޑިން ރޭގަނޑު 23:00 ގައެވެ.


މަލާމާތްކުރިމީހުންގެ ސަޒާ – DhiSalafiyyah\n28/12/2011 އަޚްލާޤްއައްޝައިޚް މުޙައްމަދު ސިނާން\nﷲއަށާއި އެއިލާހުގެ އާޔަތްތަކަށާއި އެއިލާހުގެ ރަސޫލާއަށް ހަޖޫޖަހައި ފުރައްސާރަކުރުމަކީ ބިރުހުރިކަމެކެވެ. އެއީ އެކަމުގެ ސަބަބުން ދުނިޔެއާއި އާޚިރަތުގައި އެމީހަކަށް ޢުޤޫބާތް ލިބިދާނެ ކަމެކެވެ. މިގޮތުން ތާރީޚުގެ ތެރެއިން އިސްލާމްދީނަށް ފުރައްސާރަކޮށްއުޅުނުމީހުންގެ ބައެއް މިސާލުތައް ޢިބުރަތަކަށްޓަކައި ބަޔާންކޮށްލަމެވެ.\n1. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ.\n﴿وَلَئِنْ سَأَلْتَهُمْ لَيَقُولُنَّ إِنَّمَا كُنَّا نَخُوضُ وَنَلْعَبُ قُلْ أَبِاللّهِ وَآيَاتِهِ وَرَسُولِهِ كُنتُمْ تَسْتَهْزِئُونَ * لا تَعْتَذِرُوا قَدْ كَفَرْتُمْ بَعْدَ إِيمَانِكُمْ إِنْ نَعْفُ عَنْ طَائِفَةٍ مِنْكُمْ نُعَذِّبْ طَائِفَةً بِأَنَّهُمْ كَانُوا مُجْرِمِينَ﴾ [التوبة: 65-66]\nމާނައީ: “ހަމަކަވަރުން، ކަލޭގެފާނު، އެބައިމީހުންނާ ސުވާލުކުރައްވައިފިނަމަ، އެބައިމީހުން ދަންނަވާނެކަން ކަށަވަރެވެ. ހަމަކަށަވަރުން، ތިމަންމެން ހަމައެކަނި ވާހަކަދައްކާލައި، ކުޅިވަރު ކުޅޭކަމުގައި ވީމުއެވެ. ކަލޭގެފާނު ވިދާޅުވާށެވެ! ތިޔަބައިމީހުން ތިޔަ މަލާމާތްކޮށް އުޅުނީ، ﷲއާއި، އެއިލާހުގެ އާޔަތްތަކާއި، އެއިލާހުގެ ރަސޫލާއަށް ހެއްޔެވެ؟ ތިޔަބައިމީހުން ޢުޛުރު ނުދައްކާށެވެ! ތިޔަބައިމީހުން އީމާންވުމަށްފަހު، ތިޔަބައިމީހުން ތިޔަތިބީ ކާފަރުވެފައިކަން ކަށަވަރެވެ. ތިޔަބައިމީހުންގެ ތެރެއިން ބަޔަކަށް ތިމަންއިލާހު ޢަފޫކުރެއްވިޔަސް، އަނެއްބަޔަކަށް ތިމަންއިލާހު ޢަޛާބުދެއްވަމެވެ. އެއީ ހަމަކަށަވަރުން، އެބައިމީހުން ކުށްވެރި ބަޔަކު ކަމުގައި ވީކަމަށްޓަކައެވެ.”\nމިއާޔަތް ބާވާލެއްވުނު ސަބަބެއްކަމުގައި ވެފައިވަނީ ﷲއާއި، އެއިލާހުގެ އާޔަތްތަކަށާއި، އެއިލާހުގެ ރަސޫލާއަށް ބަޔަކު މަލާމަތްކުރުމުގެ ސަބަބުންނެވެ.\nޢަބްދުﷲ ބުން ޢުމަރު ރަޟިޔަﷲ ޢަންހު ވިދާޅުވިއެވެ. ފަހެ، ރަސޫލުﷲ ޞައްލަﷲ ޢަލައިހިވަސައްލަމަގެ ޖަމަލުކޮޅުގެ ވާގަނޑުގައި އެމީހާ އެލިގެން ވަނިކޮށް ތިމަން ދެކުނީމެވެ. އަދި ހިލަތަކުމަތީ އޭނާ ދެމެމުން ދެއެވެ. އޭނާ އެހިނދު ބުނަމުން ދިޔައެވެ. “އޭ ﷲގެ ރަސޫލާއެވެ! ހަމަކަށަވަރުން، ތިމަންމެން ހަމައެކަނި ވާހަކަދައްކާލައި، ކުޅިވަރު ކުޅެލީއެވެ.” އަދި ނަބިއްޔާ ޞައްލަﷲ ޢަލައިހިވަސައްލަމަ ޙަދީޘް ކުރައްވަމުން ގެންދެވިއެވެ. “ތިޔަބައިމީހުން ތިޔަ މަލާމާތްކޮށް އުޅުނީ، ﷲއާއި، އެކަލާނގެ އާޔަތްތަކާއި، އެކަލާނގެ ރަސޫލާއަށް ހެއްޔެވެ؟” (أخرجه الطبري في تفسيره وابن حاتم في تفسيره بسند حسن – انظر: الإستيعاب في بيان الأسباب 2/287) މިއާޔަތުގައި ﷲ އެބަޔާންކުރައްވާފައިވަނީ ޞަޙާބީންނަށް ފުރައްސާރަކޮށް މަލާމަތްކުރުމަކީ ﷲއަށާއި އެއިލާހުގެ އާޔަތްތަކަށާއި އެއިލާހުގެ ރަސޫލާއަށް މަލާމާތްކުރުންކަމުގައެވެ.\n2. “ބުސްތާނުލް ޢާރިފީން” އޭ ކިޔުނުފޮތުގައި އިމާމް އަންނަވަވީ ރަޙިމަހުﷲ ވިދާޅުވެފައިވެއެވެ. އަބޫދާވުދު އައްސިޖިސްތާނީ ވިދާޅުވިއެވެ. ޙަދީޘްގެ ޢިލްމުވެރިންގެ މަޖިލީހުން ދުރުކުރެވިފައިވާ މީހަކުވިއެވެ. މިމީހާއަށް ((إِنَّ الْمَلاْئِكَةَ لَتَضَعُ أَجْنِحَتَهَا لِطَالِبِ الْعِلْمِ رِضًا بِمَا يَصْنَعُ)) (މާނައީ: ހަމަކަށަވަރުން މަލާއިކަތްބޭކަލުން އެބޭކަލުންގެ ފިޔަފުޅުތައް ކިޔަވާ ކުއްޖާއަށްޓަކައި، އެކުއްޖާއެކުރާ ކަންތަކަށް ރުއްސަވާ ޙާލު، ފަތުރައިލައްވައެވެ.) މިޙަދީޘް އިވުމުން މީނަގެ ކައިރިއަށް ދަގަނޑު މޮހޮރުތަކެއް ޖެހިއެވެ. އަދި ބުންޏެވެ. “ތިމަން ބޭނުންވަނީ މަލާއިކަތްބޭކަލުންގެ ފިޔަފުޅުތައް ބިމުގައި ހަރުކުރާށެވެ.” ފަހެ، އެމީހާގެ ފައިކާ ސޫފިތަކެއްގެ މުޞީބާތް ޖެހުނެވެ.\n3. ހަމައެފަދައިން، އެފޮތުގައި އިމާމް އަންނަވަވީ ރަޙިމަހުﷲ ވިދާޅުވެފައިވެއެވެ. އަބޫޔަޙުޔާ ޒަކަރިއްޔާ ބުން ޔަޙުޔާ އައްސާޖީ ރަޙިމަހުﷲ ވިދާޅުވިއެވެ. ތިމަންމެން ބަޞަރާގެ މަގުތަކުގައި މުޙައްދިޘުންގެ ގޭގެދޮރުތަކުގެ ކައިރިއަށް ގޮސްއުޅުނީމެވެ. ތިމަންމެންގެ ހިނގުން އަވަސްކޮށްލީމެވެ. އެހިނދު ބައިގަނޑުގެ ތެރޭގައި ހުރި ދީނާމެދު ލަދުހަޔާތްކުޑަމީހަކު މަލާމާތްކުރާމީހަކު ފަދައިން ބުންޏެވެ. “ތިޔަބައިމީހުންގެ ފައިތައް މަލާއިކަތްބޭކަލުންގެ ފިޔަފުޅުތަކު މަތިން އުފުލާށެވެ. އެފިޔަފުޅުތައް ބިންދައިނުލާށެވެ.” ހަމައެހިނދު އެމީހާގެ ފައި ހުރިތަނުން ގުޑުވައިނުލެވި ބިންމައްޗަށް ވެއްޓުނެވެ. މިމީހާ މިފަދައިން ބުނެފައިވަނީ ކުރިން ދެންނެވުނު ޙަދީޘަށް މަލާމާތްކުރުމުގެ ގޮތުންނެވެ.\n4. “ބިދާޔާ ވަންނިހާޔާ” ކިޔުނު ފޮތުގައި އިބްނު ކަޘީރު ރަޙިމަހުﷲ ވިދާޅުވެފައިވެއެވެ. އިބްނު ޙާލިކާން ނަޤުލުކުރެއްވިއެވެ. “ތިމަންމެނާހަމައަށް ބަޞަރާގައި އުޅުނު އަބޫއުސާމާ ކިޔާމީހެއްގެ ވާހަކަ ފޯރާފައިވެއެވެ. އެނާއަކީ ގޮތެއްފޮތެއްނުހުންނަ ލަދުކުޑަމީހެކެވެ. އެމީހާގެ ގާތުގައި ދަތްއުނގުޅަށް ގެންގުޅޭ ސިވާކުގެ ވާހަކައާއި އެކަމުގެ މަތިވެރިކަމުގެ ވާހަކަ ކިޔައިދެވުމުން ބުންޏެވެ. “ﷲ ގަންދީފަބުނަމެވެ. ތިމަން ސިވާކުން ފުރަގަސްފަރާތް މެނުވީ ނޫނގުޅާނަމެވެ.” އެއަށްފަހު ސިވާކެއްނަގާފައި އޭނަގެ ފުރަގަސްފަރާތަށް ލުމަށްފަހު ނަގައިފިއެވެ. މިގޮތުން އެމީހާ ނުވަމަސްދުވަހަށްފަހު ބަނޑުގައާއި ފުރަސްގަސްފަރާތުގައި ރިއްސަން ފެށިއެވެ. އަދި ފުރަގަސްފަރާތުން މީދާ ވައްތަރުގެ އެއްޗެއް ނުކުތެވެ. އޭގައި ހަތަރު ފައިވެއެވެ. އަދި އޭގެ ބޯ ހީވަނީ މަހެއްގެ ބޯހެނެވެ. އަދި އޭގައި ހަތަރު ފޭރާދަތް ނުކުމެފައިވެއެވެ. އަދި އޭގައި ދިގު ނިގުލެއް ވެއެވެ. އަދި އޭގެ (ކޮންމެ ފައެއްގައި) ވަނީ ހަތަރު އިނގިއްޔެވެ. އަދި އޭގެ ފުރަގަސްފަރާތްހުރީ މުސަޅުގެ ފުރަގަސްފަރާތެކޭ އެއްގޮތަށެވެ. އޭތި ރަނގަޅަށް ނުކުތުމާއެކު ތިން ފަހަރަށް ހަޅޭއްލަވައިގަތެވެ. އެމީހާގެ އަންހެން ދަރިފުޅެއް އައިސް އެއަޖައިބުކުރުވަނިވި ޖަނަވާރުގެ ބޮލުގައި ޖަހައި މަރާލިއެވެ. މިޙާދިސާއަށްފަހު، ދެދުވަސްފަހުން، ތިންވަނައަށްވީ ދުވަހު އެމީހާ މަރުވެއްޖެއެވެ. އެމީހާ ގޮވާކަމުގައިވިއެވެ. “މިޖަނަވާރު ތިމަން ޤަތުލުކޮށްލައިފިއެވެ. އަދި ތިމަންގެ ގޮހޮރު ބުރުބުރިކޮށްލައިފިއެވެ.”\nމިވާހަކަގެންނެވުމަށްފަހު އިބްނު ކަޘީރު ރަޙިމަހުﷲ ވިދާޅުވެފައިވެއެވެ. “އެހިސާބުގަނޑުގެ ވަރަށް ގިނަމީހުންނާއި، ޚުޠުބާތައް ދީއުޅޭމީހުން މިޙާދިސާ ދެކުނެވެ. އެއިގެ ތެރެއިން ބައެއްމީހުން އެޖަނަވާރު ދިރިއޮއްވާ ދެކުނެވެ. އަނެއްބަޔަކު އޭތި މަރުވެފައި އޮއްވާ ދެކުނެވެ.”\nބަޔާންވެގެން މިދިޔައީ ﷲ ސުބުޙާނަހޫ ވަތަޢާލާގެ ޙުކުމްފުޅުތައް މަލާމާތްކުރުމުގެގޮތުން ބަސްތައްބުނެ އުޅުނުމީހުންގެ ބައެއް މިސާލުތަކާއި އެބައިމީހުންނަށް ލިބުނު ނިކަމެތިކަމެވެ. މިފަދަ ވާހަކަތަކުން އަޅުގަނޑުމެން ޢިބުރަތްލިބިގަނެ، މިނުބައި ޢަމަލުން ދުރުވާންޖެހެއެވެ. އަޅުގަނޑުމެންގެ ނަޒަރުގައި ކުދިކުދި މަޖަލަށްކޮށްލާކަމަކީ ﷲގެ ޙަޟްރަތުގައި ބޮޑުވެގެންވާކަމެއްކަމުގައި ވެދާނެކަން ދެނެގަންނަންޖެހޭނެއެވެ. ނޭނގޭޙާލު، ﷲއަށާއި، އެއިލާހުގެ އާޔަތްތަކަށާއި، އެއިލާހުގެ ރަސޫލާއަށާއި، އެކަލޭގެފާނުގެ ޙަދީޘްފުޅުތަކަށް ބަސްތައްކިޔައިއުޅުމަކީ ބިރުހުރިކަމެކެވެ. ހިތާމަޔަކީ ކަމުގެ އޮތްގޮތް ބަލާލުމެއްނެތި ދީނީ ކަންކަމަށް ހަޖޫޖަހާކަމެވެ. ﷲގެ ޙައްދުތަކަށެވެ. އެއިލާހުގެ ޙުކުމްފުޅުތަކަށެވެ. އެއިލާހުގެ ނަބިއްޔާގެ ސުންނަތަށެވެ. ތިމާ ޢަމަލުނުކުރާހާ ހިނދު މަޑުހުރުންވެސް ހަޖޫޖެހުމަށްވުރެ މާރަނގަޅުވާނެއެވެ.\nﷲ ސުބުޙާނަހޫ ވަތަޢާލާ އަޅުގަނޑުމެންނަށް ހިދާޔަތްދައްކަވައި އެހިދާޔަތުގައި ޘާބިތުވުމުގެ ތަވްފީޤު ދެއްވާށި!


Polaroid | Vaahaka ޕޮލޮރޮއިޑް – Vaahaka\n2k 14 0\tApril 6, 2021\nމެންދުރުގެ ރަތްދަކަ އަވީގައި ޔަނާލް ބައިސްކަލު ދުއްވަމުން އެދަނީ ވަލުތެރޭގައި ހުންނަ ވީރާނާވެފައިވާ ޖިފުޓިގަނޑަށެވެ. ކުރިންރޭ ޖެހިފައިވާ ވައިރޯޅިތަކުގެ ސަބަބުން ގަސްތަކުން ވެރިފައި މަގަށް އެޅިފައި ހުރި ފަތްތަށް ޔަނާލްގެ ބައިސްކަލު ފުރޮޅި ދަށުވެ ޗިސްޗިސް ވަމުންދެއެވެ. ނިއްކުރިން އޮށްދާހިއްލަމުން ގެންދިޔައިރު ލައިގެން ހުރި ޓީޝާޓު ދިޔައީ ދަލުން ތެމިފޯވަމުންނެވެ. ވަލާ ކައިިރިވަމުން ދިޔަ ވަރަކަށް ޔަނާލްގެ ހިތުގެ ވިންދު ދިޔައީ ބާރުވަމުންނެވެ. ނަމަވެސް ހިތްވަރު ކޮށްލަމުން ޖިފުޓިއަށް ދިޔުމަށްޓަކާ ދުވެލި ބާރު ކޮއްލީ މިއަދު އޭނާއަކީވެސް ކެރޭ މީހެއްކަން ރައްޓެހިންނަށް ސާބިތު ކޮށްދޭނެކަމަށް ހިތުގައި އަޒުމު ކަނޑައަޅަމުންނެވެ.\nޖިފުޓިގަނޑުގެ ކުރިމަތީގައި ހުއްޓިލައިގެން ޔަނާލް ދެފިކުރެއްގެ މަތީގައި އިރުކޮޅެއްވަންދެެން ހުރެފައި ޖީބުން ފޯނު ނަގާ ހިޝާމްއަށް ގުޅާލިއެވެ. "އާދެވިއްޖެ. އޯކޭދޯ ނުވަނަސް. ވަރަށް އެހެންކަހަލަ ވައިބެއް މަށަށް ވަނީ މިތަން ފެނުނީމަ."\nއޑުގއިވާ ހާސްކަން ފޮރުވަން މަސަތްކަތް ކުރަމުން ޔަނާލް ވާހަކަ ދެއްކިއެވެ. ހިޝާމް ހީގަތެވެ. " ހޫނ.. ބިރުގަތީދޯ.؟ މަށަށް އޭރުވެސް އިނގޭ ކައޭ އެންމެފަަހުވަގުތު މިކަމުން ރެކޭނެކަން. ދެން އަޕް ޓު ޔޫ . އަކަމަަކު އަހަރުމެން އެންމެން އައްބަސްވެފަދޯ އޮތީ ކައޭއަށް ބަކު ލީބޭނީ ތިތާ ރޭ ހޭދަކުރީމައޭ."\nފުން ނޭވާއެއްލަމުން ޔަނާލް ޖިފުޓީގެ ބާދޮރުގަނޑު އެތެރެއަށް ކޮށްޕާލިއެވެ. ވަރަށް ފަސޭހަ ކަމާއެކު ދޮރު ހުޅުވިގެން ދިޔައެވެ. ޔަނާލް އެތެރެއަށް އަޅައިލި ފިޔަވަޅާއެކު ނޭފަތުގައި ޖެހުނީ ފުސް ވަހެކެވެ. ފަނޑު އަލީގެ ތެރެއަށް ލޯ ހާނާލަމުން އެތެރެއަށް ވަދެގެން ޔަނާލް ކުރިއަށް ހިގައިގަތެވެ.\nހުދު ފޮތިން ފޮރުވިފައިވާ ދެ ލަކުނޑި ގޮނޑިއަކާއި ކުޑަވަރެއްގެ މޭޒެއް ފިޔަވާ އިތުރު އެހެންއެއްވެސް އެއްޗެއް އެތާނގައި ނެތެވެ. ޔަނާލް މަޑުމަޑުން ގޮސް މޭޒުމަތީގައި އަޅާފައި އޮތް ހުދުފޮތިިގަނޑު ނެގިއެވެ. އެވަގުތު މޭޒުމަތީގައި އޮތް ކެމެރާއެއް ޔަނާލްގެ ލޮލުގައި އަޅައިގަތެވ. ބަލާބެލުމަށް ވަރަށް ކުރީގެ ޕޮލަރޮއިޑް ކެމެރާއެކެވެ. ޔަނާލް ކެމެރާ ނެގުމަށްފަހު\nކުޑަކޮށް އަތުން ހިރަފުސް ފޮޅާލިއެވެ. އިރުއޮއްސި އިރުވެސް ރޭގަނޑަށް މަރުހަބާ ކިޔައިފިއެވެ. ޔަނާލް އިނީ ބިންމަތީގައި އުނޑުފައިން އިށީދެލައިގެންނެވެ. އޭނާ އަތުގައި އަދިވެސް އެއްކަލަ ކެމެރާ އޮތެވެ. ލޮލަށް ނިދި ޖަމާވާ އިހްސާސްވުމުން ޔަނާލް ތެދުވެ ސީލިންގް މަތީގައި ހުރި ފަންކާގެ ފޮޓޯއެއް ނަގާލިއެވެ. ކެމެރާއިން ފޮޓޯ ޑެވެލޮޕް ވާ އަޑުއިވިފައި ފޮޓޯގަނޑު ނިކުތެވެ. ޔަނާލްގެ ދެލޯ ހީވީ މުދަނަށް އެރިހެންނެވެ. ފޮޓޯ ގަނޑުގައި ފެންނަނީ ޔަނާލް ވަރުގެ ކުއްޖެއް ދަންޖެހިގެން މަރުވެފައި އޮންނަ ތަނެވެ. ޔަނާލްގެ ހިތް ބިރު ގަންނަންފެށިއެވެ. ރައްޓެހިންނާއެކު ވެވުނު އެއްބަސް ހަނދާންނައްތާލާ ަވަސް ަވަހަށް ޖިފުޓިގަނޑުތެރެއިން ނިކުމެގެން ބައިސްކަލަށް އަރަމުން ބާރު ބާރަށް ގެއާ ދިމާލަށްް މިސްރާބުޖެހިއިރު ކެމެރާ އަތުގައި އޮތްކަމެއްވެސް ހަދާނެއްނެތެވެ.\nއައު ދުވަހަކަށް އިރު ފެނުން ތޮޅިލިއެވެ. ޔަނާލައާއި އޭނާގެ ރައްޓެހިން ކޮލެޖުން ނިމިގެން ތިބީ ޕާކެއްގައި ސަކަރާތްގަތުމުގައެވެ. "އޭ. ކޮބާ ޔަނާލް ރޭ ކައޭއަށް ވިތަ.؟ ނުބުނައްޗޭ ނުކެރުނޭ." ހޝާމް ޔަނާލްގެ ކޮނޑުގައި ޖަހާލަމުން ސުވާލު ކުރިއެވެ. ޔަނާލް ލުއި ހިނިތުންވުމެއް ހިީލަމުން އޭނާގެ ދަބަހުން އެއްކަލަ ޕޮލޮރައިޑު ކެމެރާ ނެގިއެވެ. " ބަލާބަ. މީ ރޭގަ މަށަށް ފެނުނު ރޮއިޑެއް އެ ޖިފުޓިން. ފައްކާ ދޯ.؟" ހިޝާމްގެ ސުވާލު ބޮލާލާޖހމުން ޔަނާލް ކެމެރާ ދައްކާލިއެވެ.\nހުރިހާ އެންމެންވެސް އެކެމެރާޔާ ހެދީ މޮޔަވި ކަހަލައެވެ. "ހިގާ ގުރޫޕް ފޮޓޯއެއް ނަގަމާ. " އެތަނުން އެންމެ ހަނގަށް ހުރި ޖައިލަމް ހިޔާލެއް ދިނެވެ. މާދުރުނޫން ހިސާބެއްގައި ބޯޅަޖަހަން ހުރި ކުއްޖަކު ލައްވާ ޔަނާލްމެން ގުރޫޕް ފޮޓޮއެއް ނެގިއެވެ. ކެމެރާ ޔަނާލްމެންގެ އަތަށް ދީފައި އެކުއްޖާ ބޯޅަ ޖެހުމައިގެން މަސްއޫލުވިއެވެ.\nއެންމެންތައް ބޮނޑިވެގެން ޕޮޓޯ ނިކުނަނަންދެން ކެމެރާއަށް ބަލަހައްޓައިގެެން ހުއްޓެވެ. " ވަޓް ދަ...." ހިޝާމް ދަތްކުނޑި ވިކާލިއެވެ. ދެންތިބި މީހުން ތިބީ ތަތްމިނަށް އަނގަ ހުޅުވިފައެވެ. ފޮޓޯގައި ފެންނަނީ ޔަނާލްއާއި ހިޝާމް ސައިކަލަކުން ވެއްޓިފައިވާ ތަނެވެ. އަދި މާދުރނޫން ހިސާބެއްގައި އެހެން ސައިކަލެއްގައި ދެން ތިބި ދެކުދިންތިބި ތަނެވެ. ބުނާނެ އެއްޗެއް ނޭނގިފައި ހުރިހާ އެންމެން ތިއްބާ ޔަނާލްގެ ފޯނު ރިންގުވާން ފެށިއެވެ. "ހަލޯ. ކީކޭ.މިދަނީ." ފޯނު ކަނޑާލިއިރު ޔަނާލް ހާސްވެފައި ހުރުމުން ހިޝާމްވީ ކީއްތޯ ސުވާލުކުރުމުން ޔަނާލްބުނީ އޭނާގެ މަންމަ ސިޑިން ވެއްޓިގެން ބޯ ފަޅައިގެން ސިއްހީ މަރުކަޒަށް ގެންގޮސްފައިވާ ކަމަށެވެ. އަވަސްއަވަހަށް ޔަނާލްއާއި ހިޝާމް ޔަނާލްގެ ސައިކަލަށް އަރައިގެން ދުއްވާލިއެވެ. ދެންތިބި ދެކުދިން ކަމަށްވާ ޖައިލަމް އާއި ރަޝާންވެސް އެތަނުން ކުއްޖެއްގެ ސައިކަލަކަށްއަރާ ބާރު ސްޕީޑް ގައި ދުއްވާލިއެވެ.\nބާރު ދުވެލީގައި ސިއްހީ މަރުކަޒާއި ދިމާލަށް މިސްރާބު ޖަހަމުން ދިޔަ ހަތަރު ކުދިންނަށް ނުފެނުނީ ޖެހިގެން އޮތް މަގުން ނިކުތް ބޮޑު ލޮރީއެވެ. ހިނދުކޮޅެއްގެ ތެރޭގައި ޔނާލްއާއި ހިޝާމް އޮތީ ސައިކަލުން ވެއްޓި ބިންމަތީގައެވެ. ސައިކަލްވެސް އޮތީ ވާނެ އެއްޗެއް ވެފައެވެ. ނަސީބަކުން ބޮޑުވަރު އެއްވެސް ކުއްޖަކަށް ނުވެއެވެ. މި މަންޒަރު ބަލަން މާދުރުނޫން ހިސާބެއްގައި ޖައިލަމްއާއި ރަޝާން ތިއްބެވެ.\nއޭގެފަހުން ދެހަފްތާ ވެއްޖެެެއެވެ. ޔަނާލްގެ މަންމަގެ ހާލު މިހާރު ރަނގަޅެވެ. "ދަރިފުޅާ.. އިނގޭތަ؟ މިއަދު އެއްކަލަ ފަޅު ޖިފުޓީގައި ދަންޖެހިގެން ނަވާރަ އަހަރުގެ ކުއްޖެއްގެ ވާހަކަ އޮތް ނޫހުގަ ޖަހާފަ." ބަދިގޭގައި ކައްކަން އިނދެފައި ޔަނާލްގެ މަންމަ ލަތީފާ ބުނެލިއެވެ. ޔަނާލްގެ ގައިން ހީބިހި ނަގައިގެންދިޔައެވެ. އެވަގުތު އެއްކަލަ ޕޮލޮރޮއިޑު މޭޒުމަތީގައި އޮވެ އިރުގެ ރަން ދޯދިތަކުން ވިދާލިއެވެ.\nކެޓެގަރީ: ބިރުވެރި ވާހަކަ އުފެއްދުންތެރި ޓީން ވާހަކަ\nކޮޕީރައިޓާ April 6, 2021\nraya naseem April 6, 2021\nމަ ވެއްޖެ ތި ކެމެރާ އަތުލަން\nއިންސާނެއް April 7, 2021\nމާޝާ ﷲ ވަރަށް ރީތި ވާހަކައެއް 😊 އެކަމަކު މި ވާހަކަ ދިގު ކޮއްލި ނަމަ ވަރަށް ފުރިހަމަ ވާނެ. މި ވާހަކައިގެ2ވަނަ ބައެއް ލިޔަންވީނުން ؟🤔\nތިކަމާ ވިސްނާނަން 🙂\nއަފްޝާން April 25, 2021\nތި ކެމެރާ ތިއީ އަސްލު އެއްޗެއް ނަމަ ،އަޅުގަނޑު އަތުގައި އޮތް ނަމަ ،މީގެން ފިއުޗާ ފެނެއޭ ،ބައިދަވޭ ވަރަށް ރީތި ވާހަކައެއް 💕🌸🌺☺\nމީ އާރް އެލް ސްޓައިން ގެ ސޭ ޗީޒް ވާހަކަ އަމިއްލަ އަށް މޮޑިފައި ކޮށްފަ ދޯ..ރީތި އިނގޭ..\nތިހެން ބުނީމަ މިހަދާންވީ އެވާހަކަ މަތިން\nދެޓް ވޯސް މައި ފޭވަރިޓް ސްޓޯރީ ސީރީސް\nމިވާހަކަ ލިޔުނުއިރު އެއްގޮތަކަށްވެސް ސޭ ޗީސް މަތިން ހަދާނެއްވެސް ނެތް 😂🙂\nބައިދަވޭ ތޭންކިޔު 🙂\nNiya April 7, 2021\nނާ 😸 April 12, 2021\nzeeko April 14, 2021


Boris Johnson Ah Faruvaa Dhin Naruhaku Isthiufaa Dheefi - Vaguthu\nއިނގިރޭސި ބޮޑުވަޒީރު ބޯރިސް ޖޯންސަން އާއި އޭނާއަށް ފަރުވާ ދިން ނަރުސް\nއިނގިރޭސި ބޮޑުވަޒީރު ބޮރިސް ޖޯންސަން ކޮވިޑް-19 އަށް ފައްސިވެގެން އޭނާ އަށް ފަރުވާ ދިން ނަރުހަކު އިސްތިއުފާ ދީފިއެވެ.\nއެގައުމުގެ ނެޝަނަލް ހެލްތު ސާވިސް (އެންއެޗްއެސް) އިން އެ ނަރުސް އިސްތިއުފާ ދިނީ އިނގިރޭސި ސަރުކާރުން ސިއްހީ މަސައްކަތްތެރިންގެ އަގު ވަޒަން ނުކުރުމާއި، އިހުތިރާމް ނުކުރުން އަދި މަސައްކަތްތެރިންނާ މެދު ނުރުހިގެން ކަމަށް ރިޕޯޓުތައް ބުނެއެވެ.\nބޮޑުވަޒީރު ޖޯންސަންއަށް ކޮވިޑް-19 ޖެހިގެން ހާލު ސީރިއަސްވެ ހޮސްޕިޓަލުގެ އައިސީޔޫގައި ބޭއްވި އިރު އޭނާއަށް ފަރުވާ ދިން ނަރުހުންގެ ތެރޭގައި ހިމެނުނު ޖެނީ މެކްގީ ބުނި ގޮތުގައި، އިނގިރޭސި ވިލާތުގައި ސިއްހީ ހިދުމަތްތެރިންނަށް އިހުތިރާމް ނުލިބޭއިރު، އެކަށީގެންވާ މުސާރައެއް ވެސް ނުލިބޭ ކަމަށެވެ.\n"ލިބުން ހައްގު އިހުތިރާމެއް ވެސް މުސާރައެއް ވެސް ނުލިބޭ. މިހާރު ވަރުބަލިވެއްޖެ. އިސްތިއުފާ ސިޓީ ހަވާލު ކޮށްފިން" މެކްގީ ބުނެފައިވެއެވެ.\nއިނގިރޭސި ސަރުކާރުން އެންއެޗްއެސްގައި މަސައްކަތް ކުރާ މުވައްޒަފުންގެ މުސާރަ އެއް އިންސައްތައަށް އިތުރުކުރަން ހުށަހެޅުމުން އެކަމާ މެކްގީ ވަނީ ސަރުކާރަށް ފާޑު ކިޔައިފައެވެ. މުސާރަ އެއް އިންސައްތައަށް ބޮޑުކުރަން ނިންމުމުން މެކްގީގެ އިތުރުން އެހެން ސިއްހީ މަސައްކަތްތެރިން ވެސް ވަނީ ހިތްހަމަ ނުޖެހުން ފާޅުކޮށްފައެވެ.\nކޮވިޑް-19 ބަލިމަޑުކަމާ ގުޅިގެން ސަރުކާރުގެ ކުރިމަތިލި ގޮތާ މެދު ގިނަ ނަރުހުން ތިބީ ހިތްހަމަނުޖެހިފައެވެ. އެގޮތުން، ސަރުކާރުން އަޅާނެ ފިޔަވަޅުތަކާ ބެހޭ ގޮތުން ގޮތް ނިންމުމުގައި ފަސް ޖެހުމާއި އެކި ފަހަރު އެކި ގޮތަށް މެސެޖުތައް ދިނުން ހިމެނޭ ކަމަށް އޭނާ ބުންޏެވެ.\nއިނގިރޭސިވިލާތުގެ ޗެނަލް4 އިން އުފައްދާފައިވާ ޑޮކިއުމެންޓްރީއެއްގައި މެކްގީގެ މައުލޫމާތާއި އޭނާގެ އިންޓަވިއު ގެނެސްދީފައިވާއިރު، އެކަމާއި ގުޅޭ ގޮތުން ޖޯންސަންގެ އޮފީހުގެ ބަހެއް އަދި ލިބިފައިނުވާ ކަމަށް ރިޕޯޓު ކޮށްފައިވެއެވެ.